
Axg'VM'Ewr 

Tendinţa firească şi permanentă a firii umane de a 
se cunoaşte pe sine şi pe cei din jur cu care se află 
într-un sistem dinamic de relaţii din ce în ce mai intens 
şi mai necesar, reprezintă pentru fiecare dintre noi un 
deziderat esenţial. 

De ce tot acest efort? Pentru că demersul de 
cunoaştere a propriului comportament de fiinţă 
socială ne ajută să inţelegem ce se întâmplă în 
societatea în care trăim, care este rolul şi obliga-ţiile 
noastre ca membrii şi actori ai acesteia, cum putem 
să îmbunătăţim sau să schimbăm normele şi regulile 
sociale, de ce o societate sau un model soci-al 
funcţionează bine sau rău, de ce se produc răzvrătiri 
sociale (greve, revoluţii, acţiuni teroriste, lovituri de 
stat) şi războaie etc. 

Cunoaşterea sociologică ne permite de aseme¬ 
nea, să percepem cum, foarte multe evenimente 
petrecute în interiorul anumitor segmente sau structuri 
sociale, care la prima vedere par să-i privească 
numai pe cei de acolo, ne afectează într-o măsură 
mai mare sau mai mică, mai devreme sau mai târziu şi 
pe noi. 

Şomajul poate fi o tragedie personală sau familială 
pentru cineva care, din punct de vedere al relaţiilor 
interpersonale şi al apartenenţei la o anumită organi¬ 
zaţie, la prima vedere nu ne priveşte şi nu are de ce 
să ne afecteze. Dar mai devreme sau mai târziu, 
efectele acestui fenomen le vom resimţi şi noi prin 
modificările nivelului de taxe şi impozite, prin 
devalorizarea salariului ori prin scăderea nivelului de 
trai. 

Toate acestea şi încă multe altele, ne demon¬ 
strează că noi toţi suntem influienţaţi într-un fel sau 
altul de către societate, şi cu toţii influienţăm - într-un 
mod mai mare sau mai mic - societatea în care trăim, 
iar ştiinţa care ne ajută să investigăm şi să ne lămurim 
conexiunile interactive dintre noi şi societate, este 
sociologia. De aceea, în această lucrare introduc¬ 
tivă, vom încerca să vă familiarizăm cu unele dintre 
cele mai importante concepte care privesc 
sociologia în general şi sociologia educaţiei fizice şi 
sportului în special. 


autorul 

CAPITOLUL I 


1.0.0. Aspecte introductive 


1.1.0. Definirea conceptelor 

Activitate corporală 

Activitatea corporală se constituie dintr-un complex de 
acţiuni dinamice specifice sportului, educaţiei fizice, 
petrecerii timpului liber, pregătirii militare şi altele, 
executate în mod organizat sau individual de către 
individul uman, având drept scop optimizarea şi maxi¬ 
mizarea facultăţilor motrice precum şi armonizarea 
personalităţii pentru facilitarea unei adaptări şi integrări 
sociale mai bune a acestuia. 

De cercetarea acestui domeniu se ocupă ştiinţa 
activităţilor corporale care „este o ştiinţă integrativă a 
domeniului activităţilor de educaţie fizică, sport, joc, recreaţie 

sau compensaţie - prin mişcare [...], care studiază legităţile 
dezvoltării şi perfecţionării fizice, a căilor de optimizare şi 
maximizare a capacităţii motrice, a dezvoltării armonioase a 
personalităţii „omului total”, a adaptării şi integrării sociale 
a lui” (Epuran, 2005). 


Activitate motrică 

Proces sau act fiziologic care are scopul de a 
îmbunătăţi posibilităţile psihomotrice - înăscute şi/sau 
dobândite - în vederea stabilizării preciziei şi eficienţei 
acestora, şi calitatea de a pune în mişcare şi coordona 
muşchii scheletici în concordanţă cu un ansamblu de 
idei, reguli şi forme de organizare, pentru valorizarea unor 
acţiuni dinamice încadrate într-un sistem de valori, cu 
scopul obţinerii unui rezultat sportiv performant. 


Antrenament 

Este un complex de exerciţii pentru menţinerea 
individului uman în formă - desfăşurate sistematic după 
anumite metode - şi la care este supus întregul 
organism, pentru antrenarea unui sportiv sau a unei 
echipe sportive în vederea îmbunătăţirii dexterităţii 
privind însuşirea şi executarea cu uşurinţă şi eficienţă a 
unei/unor acţiuni dinamice coordonate - cu scopul 
obţinerii unei perfor-manţe, şi are la bază pregătirea 
teoretică, tactică, tehnică, fizică şi psihologică, sau după 
cum afirmă Kramar (1997), un ‘‘procespedagogic desfăşurat 
după un plan sistematic şi continuu gradat de pregătire 
temeinică a unui sportiv pentru a avea o bună comportare în 
competişiile sportive, în scopul obţinerii unor performanţe” 

Competiţie sportivă 


Concurs, întrecere, luptă cu caracter sportiv pentru 
întâietate la un loc fruntaş, care are darul de a implica 
sportivii cei mai buni ai momentului, etapei şi ai 
specialităţii sportive la care se întrec şi de a atrage 
atenţia unei mulţimi considerabile prin spectaculozitate, 
prin imaginea creată de media, prin renumele 
concurenţilor, prin nivelul calitativ al întrecerii dat de 
organizatori, precum şi prin nivelul competiţional la care 
se desfăşoară şi care poate fi: local, regional, naţional, 
internaţional, european, inter-continental sau mondial. 

Se caracterizează printr-o luptă severă, constantă şi 
susţinută pentru desemnarea campionului, începând cu 
nivelul şi etapa locală şi terminând cu cel mondial. 
Virtualii campioni trebuie sd parcurgă un antrenament 
continuu, riguros şi organizat ştiinţific, dirijat cu 
competenţă de o echipă multidisciplinard de specialişti, 
timp îndelungat (după unii cercetători, peste 1400 de ore 
pe an, adică aproape şase ore pe zi, timp de 234 zile). 


Cultură 

Prin cultură (materială şi spirituală), prin care omul se 
diferenţiază în mod distinctiv faţă de celelalte vieţuitoare 
de care este înconjurat - cu realizările materiale, 
spirituale şi sociale produse de-alungul istoriei, în general, 
se înţelege „ totalitatea valorilor materiale şi spirituale create 
de omenire în decursul vremurilor" (Marcu, 1997). Ea include 
„atitudinile, actele şi operele limitate - ca geneză, intenţie, 
motivare şi finalitate - la domeniul spiritului şi al intelectului” 
(Drimba, 1984) şi este “ Ansamblul structurilor sociale şi de 

manifestări artistice, religioase, intelectuale care definesc un 
grup, o societate, prin raportul dintre acestea’’ (LPL, 1995), 
sau cum se afirmă în DEP (Gorgos, voi. 1, 1987), este 
"Totalitatea valorilor spirituale ce alcătuiesc conştiinţa socială 
a unui context istoric determinat, ansamblul creaţiilor de ordin 
mitico-religios, filozofic, ştiinţific, literar-artistic, ludic etc., 
prin care o societate îşi edifică propriul său nivel spiritual, 
îmbogăţind realul şi nemijtocirea sa indiferentă cu o lume sui- 
generis de simboluri şi artefacte ” 

Cultură fizică 

Cultura fizică „reprezintă o componentă, un domeniu al 
culturii universale care sintetizează categoriile, legităţile, 
instituţiile şi bunurile materiale create pentru valorificarea 
exerciţiului fizic în scopul perfecţionării potenţialului biologic 
şi implicit, spiritual al omulului”, este ilustrată de 
„ totalitatea metodelor şi sistemelor de educaţie fizică care pot 
contribui la dezvoltarea sănătoasă şi armonioasă a corpului 
omenesc” (Kramar, 1997) şi desemnează „ansamblul 
valorilor materiale şi spirituale create de omenire de-a lungul 
timpului în domeniul practicării exerciţii!or fizice şi în acelaşi 
timp, a valorilor noi ce se realizează ca urmare a progresului 
social-economic, a comenzii sociale” (Marolicaru, 2005). La 
rândul său, după cum afirma Maheuîn anul 1971 „ sportul 
este cultură şi îndeplineşte funcţia de cultură în conţinutul său, 
dar nu a atins expresia formală a culturii 
După Şiclovan (1979), cultura fizică a participat şi 
participă la cultura cea mare, cu partea sa specifică 
reprezentată prin următorii vectori: 

■ ansamblul cunoştinţelor ştiinţifice; 

■ ansamblul creaţiilor şi valorilor, exprimate prin 
valenţele etice şi estetice ale acţiunilor motrice 
sportive, individuale sau colective; 

■ contribuţia spectacolului sportiv la insuflarea, 
educarea şi sensibilizarea receptivităţii specta¬ 
torilor şi sportivilor pentru „estetica şi etica gestului 
motric 

■ consolidarea imaginii idealului „formulat de 
societate cu privire la perfecţionarea dezvoltării fizice 
şi a capacităţii motrice în raport cu cerinţele curente şi 
de perspectivă ale vieţii sociale”; 

■ dezvoltarea aptitudinilor motrice, a disciplinării 
mişcărilor corporale în concordanţă cu impera¬ 
tivele socio-profesionale ale timpului; 

■ dezvoltarea şi perfecţionarea indicilor privind 
valorile funcţionale armonioase ale sistemelor 
organismului; 

■ concretizarea şi permanentizarea exprimării în 
atitudini şi comportamente existenţiale cotidiene 
a sentimentelor, aspectelor morale, estetice şi 
intelectuale, deprinse în practica sportivă. 

Educaţie 

Etimologia cuvântului latin, educo-educare, are mai 
multe semnificaţii, printre care, cele mai reprezentative 
pentru demersul nostru sunt: a creşte, a hrăni, a forma , a 

instrui. 

Educaţia, în contextul ştiinţelor socio-umane, constituie 
obiect de studiu specific al pedagogiei şi este o activitate 
care implică un proces permanent şi continuu de formare- 
dezvoltare şi transmitere de cunoştinţe prin instruire, de la 
o generaţie la alta, proces proiectat şi finalizat de către 
specialişti conform unor deziderate imperative ale 
societăţii. 

Definiţiile de dicţionar afirmă că educaţia este o „ acti¬ 
vitate socială cu caracter fundamental de transmitere a 
experienţei de viaţă, a culturii către generaţii tinere, de 

influenţare sistematică şi conştientă a dezvoltării intelectuale, 
morale sau fizice” (Marcu, 1997) reprezentată de un 
„ansamblu de măsuri aplicate în mod sistematic în vederea 
formării şi dezvoltării” a acestor facultăţi (DEX, 1975). 
Aceasta este dependentă de structurile naţională, socială 
şi etnică, de apartenenţa religioasă, de cultura spirituală şi 
nu în ultimul rână, de diviziunea muncii. 

Filozoful materialist francez C. A. Helvetius (sec. XVIII), 
sublinia in vremea sa, că iniţial toţi indivizii sunt egali, 
diferenţierea producând-o societatea ulterior prin con¬ 
diţiile de viaţă, tipul şi nivelul de educaţie. 

Educaţie fizică 

Educaţia fizică este „ activitatea de formare-dezvoltare 
corporală necesară pentru asigurarea şi cultivarea valorilor 
sănătăţii omului, respectiv a stării de echilibru şi funcţionare a 
organismului [...] de formarea-dezvoltare a personalităţii 
umane proiectată şi realizată prin valorificarea deplină a 
potenţialului fizic, fiziologic şi psihologic al organismului în 
condiţiile specifice societăţii moderne, contemporane” 
(Cristea, 2000). Aceasta „ este reprezentată de un ansamblu 
de măsuri care au ca scop asigurarea dezvoltării fizice 
armonioase a oamenilor, întărirea sănătăţii, formarea şi per¬ 
fecţionarea cunoştinţelor, priceperii şi deprinderilor de 
mişcare necesare atât pentru muncă, cât şi pentru activitatea 
sportivă” (DEX, 1975). 

Sporirea randamentului energetic al organismului uman 
pe plan biologic şi social şi asigurarea funcţionării în 
condiţii optime a tuturor organelor interne vitale, în 
special a sistemului neuroendocrin, care coordonează 
toate funcţiile organismului, reprezintă unul din princi¬ 
palele obiective ale educaţiei fizice. Prin practicarea 
acestei activităţi în mod raţional şi ştiinţific, se urmăreşte 
formarea şi perfecţionarea deprinderilor motrice, mărirea 

potenţialului biologic individual, precum şi dezvoltarea 
armonioasă şi sănătoasă a organismului şi personalităţii, 
cu atât mai mult cu cât viaţa modernă - datorită explo¬ 
ziei dezvoltării ştiinţifice şi tehnice - schimbă permanent 
structura regimului de viaţă a omului şi raporturile 
acestuia cu mediul înconjurător. Alte roluri importante 
pentru viaţa socială ale acestei activităţi sunt: 

■ funcţia educativă; 

■ funcţia recreativă şi de destindere; 

■ funcţie de recuperare fizică sau a însuşirilor 
motrice; 

■ funcţie stimulativă şi de autoperfecţionare; 

■ funcţie de întreţinere; 

■ funcţie de dezvoltare a spiritului şi preferinţei de şi 
pentru competiţie; 

■ funcţie de armonizare a calităţilor fizice cu cele 
psihice şi cele estetice, rezultate din practica 
exerciţiilor fizice ; 

■ funcţie de dezvoltare şi perfecţionare a capaci¬ 
tăţii motrice etc. 

Tendinţele generale a semenilor noştri de reducere a 
solicitărilor fizice dinamice şi creştere a ponderii efortului 
psihofizic static, au drept consecinţă diminuarea 
capacităţii motrice a organismului, a iniţierii şi declanşării 
procesului de degradare a sistemelor muscular de 
susţinere şi a celui de irigare a ţesuturilor, cu implicaţii 
grave asupra celor mai importante funcţii ale corpului, 
dar şi la nivel social, prin creşterea morbidităţii, slăbirea 
capacităţilor biologice şi fizice ale populaţiei şi 
diminuarea drastică a potenţialului demografic cu 
repercusiuni pe termen lung. 

Conţinutul conceptului include de asemenea şi 
ansamblul de deprinderi şi capacităţi specifice dome¬ 
niului sportiv, care se referă la înlăturarea deficienţelor 
somato-funcţionale, la modelarea şi dezvoltarea armoni¬ 
oasă a organismului şi a personalităţii umane, toate 

acestea exercitate printr-un echilibru funcţional 
desăvârşit între calităţile psihice şi cele fizice, reprezen¬ 
tând rampa de lansare cea mai importantă pentru 
viitorii sportivii de performanţă. 

în sistemul de învăţământ naţional, aceasta este 
structurată astfel încât să cuprindă toate etapele vieţii 
individului uman, după cum urmează: educaţie fizică 
pentru preşcolari, pentru învăţământul primar, gimnazial, 
profesional, liceal, postliceal, universitar, militar, pentru 
dizabili şi vârstnici. 


Exerciţiu fizic 

Activitatea fizică, de-a lungul istoriei umanităţii, este 
responsabila numărul unu pentru producerea diviziunii 
muncii şi apoi a nivelului la care a ajuns civilizaţia umană 
actuală. 

Pornindu-se de la exerciţiile fizice de antrenament 
vănătoresc, practicate în peşterile zugrăvite cu anima¬ 
lele care le puneau viaţa în pericol sau cu cele care 
contribuiau la existenţa tribului şi continuând cu 
antrenamentele cu specific războinic de apărare sau 
cucerire, care urmau să reprezinte originea sporturilor de 
mai târziu, exerciţiile fizice au însoţit omul de la starea 
primitivă până în zilele noastre, când au căpătat 
manifestări şi valenţe sociale fundamentale pentru 
cultura, politica şi sănătatea popoarelor, aspecte 
exprimate în final, în timpurile moderne, prin varietatea 
sporturilor populare sau a celor de performanţă. 
Practicarea regulată a exerciţiilor fizice este necesară în 
toate etapele vieţii, pentru că înlesneşte adaptarea mai 
uşoară la cerinţele vârstei, ale societăţii şi la îndeplinirea 
sarcinilor implicate de necesităţile existenţei zilnice, 
stimulează şi îmbunătăţeşte gândirea, curiozitatea, 

creativitatea, performanţa fizică şi motrică, şlefuieşte şi 
înfrumuseţează corpul, fortifică sănătatea etc. 

Management 

Managementul este un concept care ţine atât de 
ştiinţă cât şi de arta de a organiza, gestiona şi conduce o 
organizaţie, o activitate sau o acţiune, iar managerul 
este specialistul care dirijează sau gerează interesele unei 
instituţii, ale unui club sau echipe - de sportivi în cazul 
nostru - ale unui om de cultură, artist sau sportiv. în 
cazurile din urmă, managerul sau impresarul se ocupă şi de 
organizarea spectacolelor culturale ori competiţiilor 
sportive, precum şi cu administrarea activităţilor 
financiare implicate de realizarea şi desfăşurarea acestor 
evenimente. 


Performanţa fizică 

Se referă la rezultatele deosebite obţinute din punct 
de vedere fizic, într-un domeniu sau o probă şi este 
specifică activităţilor corporale şi competiţiilor sportive. 
Implică aptitudini deosebite în folosirea forţei realizate 
printr-un antrenament disciplinat şi este o mare 
consumatoare de energie fizică şi psihică. 


Performanţa psiho-fizică 

Reprezintă performanţa umană, la care dominanta 
laturii psihice sau fizice este practic imposibil de stabilit. în 
această categorie intră performanţa în arte (sculptură, 
pictură, grafică, muzică, teatru, balet, gimnastică ar¬ 
tistică etc.), în sport (lupte, scrima, tenis, alpinism, box, 

gimnastica, paraşutism etc.), în activităţi profesionale 
speciale (cosmonaut, cercetător polar, ghid alpin, 
scafandru, sondor marin, antropolog etc.). 


Performanţa motrică 

Manifestare şi grad de eficienţă al acesteia, care 
rezultă din mobilizarea tuturor resurselor unui individ în 
contextul rezolvării unei sarcini motorii. Performanţa 
provine din şi depinde esenţial de aptitudinile fizice şi 
psihomotorii, de complexitatea abilităţilor personale 
posedate de individ şi de capacitatea acestuia de a le 
polariza, mobiliza şi folosi optim într-o sarcină la care este 
supus şi care se dovedeşte foarte dificilă; capacitate 
care este o proprietate şi un indicator ale nivelului 
motivaţional şi de control emoţional atins la un moment 
dat de practicant. 


Performanţa sportivă 

Performanţa sportivă este reprezentată de acele rezul¬ 
tate de excepţie obţinute într-o anumită probă de un 
sportiv, de o echipă sau de un grup de sportivi, la un 
aparat sau la o probă specifică, de obicei într-o com¬ 
petiţie la care rezultatele subiecţilor se compară între ele, 
exprimate printr-un calificativ sau o cifra pe o scald 
valorică standardizată şi omologată de foruri formale de 
specialitate. După Kramar (1997) este un „rezultat valoros 
- individual sau colectiv - obţinut într-o competiţie sportivă şi 
exprimat în cifre absolute după sistemul haremurilor oficiale, 
sau prin locul ocupat în clasament ” şi care „constituie motivul 
fundamental al întregii activităţi de pregătire şi participare la 
competiţie ” 

într-o exprimare comună, performanţa este privită în 
mediul social de provenienţă a individului ca o isprava 
nemaipomenită, o reuşită de vârf, ca ceva unic, ceva 
care nu s-a mai realizat de antecedenţi, ceva 
excepţional care - în momentul producerii sau cu 
trecerea timpului - va căpăta valoare socială, (de 
simbol sau de reper) la nivelul comunităţii. 

Valoarea cea mai înaltă a unei performanţe este 
recordul, pentru care luptă cu înfrigurare atât sportivii cât 
şi antrenorii. Asupra lui este îndreptată şi atenţia 
specialiştilor din domeniile specifice sau conexe ori ai 
altor sectoare de activitate, care îi studiază izvoarele în 
laboratoare pentru a-i putea ameliora metodele de 
obţinere şi pe care, cu măiestria lor, încearcă sd-l 
îmbunătăţească de fiecare dată antrenorii, spre gloria 
discipolilor lor. 

Multe dintre elementele şi tehnicile folosite în mediul 
sportiv de performanţă, sunt preluate cu timpul de 
instituţiile de învăţământ din diferite domenii de 
activitate, contribuind astfel la îmbunătăţirea activităţii 
obişnuite a acestora la orele de educaţie fizică, de sport 
ori de specialitate (în armată, în cercetarea extremă - 
cosmos, scufundări marine de mare adâncime, 
escaladări alpine etc.). 

Este de reţinut cd performanţa pentru sportivii 
profesionişti are valoare de marfă (pentru care primesc 
bani!) şi la ea contribuie, pe lângă calităţile personale, şi 
o seamă importantă de realizări ale unor specialişti din 
diferite domenii de cercetare. 


Sport 

Conform articolului 2, aliniatul 1, litera a a Chartei 
Europene a Sportului, prin sport se înţelege „toateformele de 
activităţi fizice care - prin participare organizată - au ca obiectiv 

exprimarea sau ameliorarea condiţiei fizice şi psihice, dezvoltarea 
relaţiilor sociale sau obţinerea de performanţe în întrecerile de orice 
nivel” 

Sportul azi, ca prezenţă cotidiană, este expresia 
manifestării practice, sub supraveghere calificată sau nu, 
a unui ansamblu de exerciţii fizice şi de jocuri practicate 
metodic, pentru întărirea organismului şi pentru a educa 
voinţa, curajul şi iniţiativa, spiritul de echipă, de 
competiţie, de învingător etc. Practicarea acestei 
activităţi fizice, presupune un antrenament organizat, 
respectarea anumitor reguli şi a unei anumite discipline, 
având la bază aspectul competitiv şi urmărirea obţinerii 
de performanţă. „Se practică la vârsta şcolară pentru 
întregirea personalităţii copiilor şi tinerilor, iar mai târziu 
pentru menţinerea şi potenţarea capacităţii de rezistenţă a 
organismului Ia eforturi” (M.D.E., 1978). Se exprimă sub 
două forme: sport de masă şi sport de performanţă,. 


Sportul de masă 

Activitate sportivă practicată de un număr foarte mare 
de indivizi - având drept scop petrecerea timpului liber în 
mod reconfortant, realizarea unei condiţii fizice bune, a 
unei armonii fizice şi estetice corporale în conformitate cu 
solicitările şi standardele timpului şi a unei stări de 
sănătate benefice unei activităţi umane cotidiene 
susţinute. 

Aspecte ce ţin de scopul, funcţiile sportului de masă şi 
drepturile cetăţenilor privind practicarea acestuia, sunt 
prevăzute în Charta Europeană a Sportului pentru Toţi, 
aprobată la Bruxelles în anul 1975. 

Sportul de performanţă 

Este o activitate la care participă posesorii celor mai 
bune rezultate obţinute în competiţiile de specialitate, de 
un număr - se înţelege - foarte mic de indivizi. 


Sociologie 

Termenul îşi are originea în două cuvinte: socius, de 
sorginte latină, care înseamnă soţ, asociat, camarad, 
tovarăş şi logos, de obârşie greacă, care are înţeles de 
cuvânt, idee, teorie, ştiinţă. 

Acest termen a fost creat şi folosit pentru prima oară în 
literatura de specialitate, în anul 1839, de către filozoful 
francez Auguste Comte, şi luat ad litteram, înseamnă 
„ştiinţa însoţirii, a asocierii, a întovărăşirii, a grupării 
colectivelor, unităţilor sau formaţiunilor sociale de orice fel, a 
tuturor formelor de viaţă socială constituite de oameni, de la 
cele mai simple şi mărunte, ca familia conjugală, cercurile de 
prieteni, echipele de muncă, până la cele mai complexe şi mai 
întinse, ca triburile, popoarele, naţiunile, ţările, organizaţiile 
internaţionale şi mondiale”( Herseni, 1981). După Normau 
Goodman (1991), sociologia este definită ca fiind „ studiul 
ştiinţific al comportamentului social al asocierii umane şi al 
rezultatelor acestor acţiuni” . într-o formă mai concentrată, 
putem afirma cd este ştiinţa despre social care studiază 
societatea sub toate aspectele sale specifice (fenomene 
sociale, fapte, comportamente, relaţii, sistemele sociale 
etc.) 

Sociologia educaţiei 

„Sociologia educaţiei reprezintă o ştiinţă socioumană de 
graniţă, care are ca obiect de studiu specific, analiza relaţiei 
complexe existente între societate şi activitatea de formare- 
dezvoltare a personalităţii, realizabilă îndeosebi în contextul 
învăţământului, la nivel de sistem şi de proces” (Cristea, 
2000). Luată în contextul ştiinţelor pedagogice, sociologia 
educaţiei se ocupă în totalitate de domeniul specific 
educaţiei, din perspectiva impactului formativ major al 
modelului de societate pe care o avem în vedere, 
înregistrat la nivel de sistem şi de proces, în cele două 
planuri: micro şi macrostructural. 

Ştiinţele sociale şi îndeosebi sociologia, se interesează şi 
se ocupă de educaţie din două motive fundamentale: 

a) fiindcă cultura, la nivelul popoarelor, este un tezaur 
care este transmis din generaţie în generaţie şi... 

b) transmiterea acesteia se realizează mai ales prin 
intermediul unor instituţii formale, unele dintre acestea 
jucând un rol social fundamental în ultimele decenii. 

Cu cât sociologia educaţiei, ca ştiinţă, cunoaşte mai bine 
aceste aspecte, cu atât poate acţiona şi transforma 
activitatea instituţiilor de care se ocupă şi pe care le 
studiază, în beneficiul general al societăţii. 


Sociologia sportului 

După afirmaţia lui Marolicaru (2005) „Sociologia sportului 
- ramură a sociologiei generale - studiază influenţele pe care le 
exercită sportul, ca factor de afirmare a valenţelor umane şi 
sociale, precum şi influenţele pe care le exercită socialul 
asupra fenomenului sport ” 

Sociologia educaţiei fizice şi sportului 

Sociologia educaţiei fizice şi sportului, este o ramură nouă 
a sociologiei generale şi o subdiviziune a sociologiei 
culturii. Are ca obiect de studiu specific, analiza relaţiei 
complexe reciproce care există între societate şi sistemul 
instituţional de formare-dezvoltare a personalităţii sportivului, 
printr-un ansamblu de exerciţii fizice şi jocuri practicate 
metodic pentru întărirea organismului şi obţinerea de 
performanţă, sub îndrumarea unor specialişti, precum şi 
investigarea fenomenelor, faptelor şi comportamentelor sociale 
declanşate de această activitate. 

O definiţie a cercetătorului polonez Andrej Wohl (apud 
Cărstea, 1995) afirmă: „sociologia sportului este o ştiinţă 
care se ocupă de observarea şi deosebirea fenomenelor legate 
de funcţiile sociale ale sportului şi de sport în sine. Este acea 
ştiinţă care analizează legile care dirijează dezvoltarea 
sportivului, dezvoltarea factorilor sociali care ajută sau 
împiedecă desfăşurarea sportului ’ 

1.2.0. Obiectul de studiu al sociologiei 
educaţiei fizice şi sportului 


Sociologia educaţiei fizice şi sportului, este o ramură 
tânără a sociologiei culturii şi şi-a făcut apariţia în a doua 
parte a secolului XX. Conceptul a fost prezentat prima 
dată în lucrarea colectivă Sport et Societe, apărută la 
Paris în anul 1981 sub conducerea lui C. Pociello (apud 
Corneloup, 2002) şi s-a dezvoltat ca o necesitate a 
valorificării cunoştinţelor de sociologie în practica edu¬ 
caţiei fizice şi sportului în rândul elevilor şi tinerilor, dar şi 
ca rezultat al avântului mondial pe care l-a luat sportul 
de performanţă, cu toate consecinţele sale sociale şi 
politice la nivel de state şi de organizaţii internaţionale. 
Domeniul său de activitate şi de competenţă este studiul 
modalităţilor de influenţare favorabilă a activităţii 
sportive şi a practicanţilor acesteia din punct de vedere 
psiho-social al inter-relaţiilor umane din acest mediu şi a 
câmpului social în general. Studiază atât particularităţile 
sociale implicate de aceste îndeletniciri practicate 
sistematic şi sub control de specialitate, cât şi formele şi 
caracteristicile formative ale activităţilor sportive, 
ocupăndu-se şi de cercetarea legităţilor sociale care pot 
asigura maximizarea rezultatelor la nivel de şcoală, de 
club sau asociaţie sportivă. 

Activităţile sportive menţionate, mai poartă numele şi 
de activităţi corporale sau ale trupului, şi după o ordonare 
propusă de Cârstea (1995) se clasifică în: 

■ activităţi corporale de tip formativ , care sunt 
obligatorii pentru toată generaţia în creştere; 

■ activităţi corporale de tip conservativ-adoptiv, proprii 
populaţiei adulte; corespunde cerinţelor educaţiei 
permanente; 

■ activităţi corporale de tip ludic, care caracterizează 
atât copilăria cât şi vârstele adulte, (fiindcă trebuie să 

recunoaştem, fiecare vârstă îşi are jocurile sale 
specificei); 

■ activităţi corporale de tip competiţional, performan- 
ţial, practicate de sportivii care fac sport de perfor¬ 
manţă; 

■ activităţi corporale de tip recreativ şi distractiv, 
efectuate de toţi cei care vor să-şi petreacă timpul în 
mod plăcut şi relaxant; sunt activităţi de destindere, 
recreare şi refacere a potenţialului biologic al 
organismului. 

O altă clasificare, tot în cinci puncte, preluată dintr-o 
lucrare de-a sa mai veche (1969), propune profesorul 
Epurau în Metodologia cercetării activităţilor corporale, 
apărută în anul 2005. După această clasificare, 
activităţile corporale sunt: 

1. activităţi corporale ludice „constituind un conplex de 
mijloace care satisfac nevoile de mişcare ale omului, sub 
formele cele mai variate 

2. activităţi corporale gimnice, în care sunt cuprinse: 
gimnastica de bază, gimnastica aerobică, jogging-ul, 
exerciţiile de menţinere a condiţiei fizice, exerciţiile 
calisthenice; 

3. activităţi corporale agonistice, de tip competitiv care 

realizează trecerea gradată de la joc recreativ la 
sport şi la performanţă; 

4. activităţi corporale recreative, efectuate în timpul liber 

pentru divertisment şi recreere; 

5. activităţi corporale compensatorii, care au rol şi funcţie 

de „recuperare a capacităţii fizice, motrice şi psihice a 
celor care manifestă prezenta diferitelor handicapuri 
Toate aceste activităţi fac obiectul sociologiei educaţiei 
şi culturii fizice şi sportului, ştiinţă care se ocupă atât de 
individul activ fizic, dar mai ales de sportiv. 

Astăzi este de neconceput ca la marile competiţii 
internaţionale să nu participe pentru a se întrece, cei mai 
valoroşi sportivi ai lumii, care provin din competiţiile nati- 

onale. Pentru aceasta, fiecare stat care are în proiectele 
sale dezvoltarea sportului de masă sau a celui de 
competiţie, face eforturi deosebite, atât financiar cât şi 
organizatoric şi metodologic, folosind toate realizările de 
top ale cercetării ştiinţifice privind potenţele fizice, 
psihice şi intelectuale umane. Nu este de neglijat 
imaginea pe care o ţară o poate câştiga prin valoarea şi 
valorizarea performanţelor sportive obţinute de reprezen¬ 
tanţii săi. Dacă din punct de vedere economic, nu sunt 
multe statele care se pot lăuda cu rezultate de vârf, din 
punct de vedere sportiv, chiar şi ţările din lumea a treia 
pot obţine performanţe excepţionale. Sportivii devin 
astfel cei mai buni ambasadori şi cei mai eficienţi 
„ fabricanţi” de imagine pentru ţările pe care le 
reprezintă, iar politicienii nu evită să se folosească de 
acest vehicul util pentru cariera lor şi o folosesc din plin, 
chemăndu-i - după obţinerea unor rezultate deosebite 
la nivel internaţional - pentru a-i felicita şi a-i onora cu 
diplome şi cele mai înalte titluri de merit ale statului. 
Exemplul cel mai elocvent în acest sens, este experienţa 
ţării noastre din deceniului şapte al secolul trecut. Până 
în anul 1976, când a avut loc Olimpiada de la Montreal, 
se ştia despre România foarte puţine lucruri. Era o ţară 
comunistă, pierdută undeva în Europa, despre care 
lumea nu avea prea multe informaţii. După cele cinci 
note de 10 obţinute de excepţionala gimnastă care a 
fost Nadia Comăneci, reprezentând o premieră mondială 
în notarea exerciţiilor la gimnastică, numele Nadiei şi al 
României se aflau pe buzele tuturor corespondenţilor de 
presă sportivă din întreaga lume, dar şi ale tele¬ 
spectatorilor. Fenomenul Nadia, care a bulversat nu 
numai lumea sportivă mondială cu performanţele sale, ci 
milioane de telespectatori, a făcut ca România să devină 
pentru un timp, ţara minunilor şi a copiilor excepţionali, 
adică cu totul altceva decum fusese percepută până 
atunci. S-a produs un reviriment puternic în relaţiile 

noastre economice, culturale şi diplomatice cu toate 
statele lumii. România se contopea cu imaginea Nadiei 
Comăneci, adică cu aspiraţiile, graţia, perseverenţa, 
frumuseţea şi performanţa unui copil extraordinar. Acest 
model de copil şi de sportiv, de acum era dorit de toţi, 
de la părinţii simpli până la şefii de state. 

Am prezentat numai o parte din consecinţele sociale 
pe care le poate induce un sportiv, un sport dus până la 
perfecţiune de către nişte oameni excepţionali. 

La performanţele Nadiei, în România s-au adăugat de- 
a lungul timpului, alte şi alte performanţe ale altor tineri 
extrem de ambiţioşi şi de talentaţi din sporturi precum 
notaţia, handbalul, atletismul, scrima, caiac-canoe, 
fotbalul, tirul, boxul etc. Ei au devenit modele de urmat 
pentru părinţii care-şi doreau să aibă astfel de copii 
minunaţi, dar şi pentru copii care râvneau după astfel de 
isprăvi. Această experienţă a făcut ca sportul de 
performanţă să devină un fenomen social foarte 
important pentru oamenii politici dar şi pentru 
cercetătorii din domeniul sportului sau din domenii 
conexe din România. 

Consecinţele se cunosc: centre speciale de antre¬ 
nament pentru gimnastică şi pentru alte sporturi, apariţia 
unor cluburi şi asociaţii sportive foarte puternice, a unor 
galerii de susţinători foarte robuste şi numeroase - şi să 
subliniem, foarte civilizate, dovedind astfel un nivel de 
educaţie ridicat - a dezvoltării de servicii specifice 
întrecerilor sportive, a dezvoltării unor industrii specializate 
pe echipamente şi aparate profesionale pentru sportivi. 
Toate acestea reprezintă fapte sociale cu impact 
deosebit în viaţa sportivă, economică şi politică ale 
timpului. 

Sociologia educaţiei fizice şi sportului se ocupă, prin 
cercetările sale, de o gamă foarte vastă de probleme, 
plecând de la cele ale nivelului de educaţie a sportivului 
şi a galeriei de susţinători, până la impactul psiho-social 

al unei victorii sau înfrângeri, al modelului psihocompor- 
tamental oferit de sportiv - care poate induce compor¬ 
tamente pozitive sau negative (acte de caritate, viaţâ 
decentâ, moralitate ireproşabilâ sau drog, viaţâ imoralâ, 
comportamente huliganice etc.) în rândul admiratorilor 
sau a consumatorilor de spectacole sportive. Aceastâ 
ştiinţâ abordeazâ de asemenea problema inter- 
disciplinaritâţii ştiinţelor care pot contribui cu rezultatele 
lor la noi performanţe umane. Afirmând aceasta, ne 
gândim la contribuţiile din domeniile biologiei, medicinii, 
psihologiei, geneticii, biomecanicii, biochimiei, gastro¬ 
nomiei, pedagogiei şi, nu în ultimul rând, al sociologiei 
sportului de performanţă. 

Dintre ştiinţele sociale care abordeazâ fenomenul spor¬ 
tiv ca proces social particular, ies în evidenţâ ştiinţele pe¬ 
dagogice şi disciplinele metodice de ramurâ care, prin 
menirea lor şi prin modul cum abordeazâ fenomenul, au 
o vâditâ naturâ sociologicâ. 

Din toate cele afirmate mai sus, putem constata rolul 
deosebit pe care îl are cercetarea sociologicâ în acest 
domeniu, pentru a descoperii şi elucida toate cauzele şi 
consecinţele sociale ale fenomenului sport 

Unul din dezideratele Sociologiei educaţiei fizice şi 
sportului este şi acela de a se implica în cercetarea 
fenomenului sportiv încâ din etapa preşcolarâ a 
sistemului de învâţâmânt, pentru a gâsi şi apoi propune 
soluţii creative la unele probleme sociale ale copiilor cu 
aptitudini sportive deosebite, dar şi cu dizabilitâţi. Este 
preferabil ca sociologul sâ lucreze în echipâ cu 
psihologul, medicul şi profesorul de sport, pentru a avea 
o perspectivâ vastâ a fenomenului şi a-şi putea lâmuri 
unele comportamente ce ţin de mediul familial, şcolar şi 
social al sportivului în devenire sau ale grupului de sportivi 
luat în consideraţie. 

Rolul sociologiei educaţiei fizice şi sportului este şi acela 
de a descoperi la timp şi a putea explica cu instru- 

mentele ştiinţifice specifice şi adecvate, anumitele 
aspecte ce ţin de modele, de evoluţia socială, de 
motivaţia socială a unui sportiv şi de a propune soluţii 
care să consolideze performanţa. Această disciplină 
cercetează fenomenul sportiv în contextul ansamblului 
social, ca element constitutiv al acestui ansamblu, dar şi 
ca produs al lui, care, pentru a putea fiinţa şi realiza 
unele obiective specifice, stabileşte o multitudine de 
relaţii directe şi indirecte cu societatea. 

Sarcinile sale privind cercetarea fenomenului sportiv, 
după părerea noastră, rezidă în: 

■ studierea manifestărilor sociale ale elevilor şi sportivilor 
prinşi în diferite forme de activitate sportivă; 

■ studierea particularităţilor sociale ale întrecerilor spor¬ 
tive şi ale modalităţilor de optimizare a performanţei 
sportivului; 

■ folosirea metodelor şi tehnicilor de cercetare moderne din 
domeniul ştiinţelor socio-umane în descoperirea, 
selectarea şi promovarea sportivului cu reale calităţi 
psihofiziceîn arena sportului de performanţă; 

■ studierea activităţilor sportive cu scopul de a înlesni 
profesorului de educaţie fizică şi antrenorului instru¬ 
mente şi modele de organizare şi de structurare a 
relaţiilor interpersonale ale sportivilor, pentru eficien- 
tizarea organizaţiei şi a activităţii de pregătire fizică şi 
sportivă pe baze ştiinţifice moderne la nivelul 
cerinţelor cotidiene. 

Toate aceste aspecte se constituie în vectori importanţi 
în armonizarea activităţii motorii a individului tânăr cu 
aspectele fundamentale ale mediului social, uşurăndu-i 
integrarea în acesta; îi ajută pe viitori profesori de specia¬ 
litate şi pe antrenori la deprinderea priceperii de a aplica 
cu succes cunoştinţele de psihosociologie în activitatea 
lor profesională, având ca ţel permanent, întărirea sănă¬ 
tăţii fizice şi psihice şi întipărirea în comportamentul celor 

antrenaţi, a abilităţilor de integrare socială rapidă şi fără 
asperităţi. 

Ca ştiinţă a vieţii sociale, sociologia în general şi 
disciplina de care ne ocupăm - în mod special - este 
angrenată în procesele de evoluţie şi perfecţionare a 
vieţii şi activităţii sportivului, a devenirii sociale a acestuia, 
a influenţei pe care el şi actul său sportiv îl au asupra 
mediului social în care se dezvoltă şi se integrează, şi 
amprentele pe care acest mediu le lasă asupra sa. 
Aceasta, parafrazănău-l pe Petre Andrei (1970), are ca 
obiect de activitate, cercetarea realităţii sociale şi 
procesuaiitatea devenirii şi realizării acestei realităţi, studiul 
societăţii în totalitatea sa, natura şi esenţa, structurile şi 
funcţiile ei, modul în care aceasta evoluează, ordinea de drept 
a societăţii, legităţile care-i guvernează evoluţia şi dinamica. 
O parte dintre conceptele de bază cu care lucrează 
sociologia (societate, colectivitate, grup social, relaţii 
sociale, relaţii interpersonale, opinie, mentalităţi, fapte 
sociale, rol şi status social, cultură socială, socializare, 
mobilitate, performanţă, adaptare şi integrare socială, 
dezvoltare socio-umană, influenţă şi imagine sociale 
etc.), le foloseşte şi sociologia educaţiei fizice şi sportului. 
Obiectul de cercetare al acesteia din urmă, îl constituie 
colectivele de sportivi, relaţiile interumane în cadrul 
acestora şi în afara lor, ansamblul dimensiunilor sociale 
ale existenţei sportivului, viaţa lui socială în diferite 
structuri şi organizaţii, în diferitele medii de provenienţă ori 
de destinaţie, comportamentul uman în mediul social 
propriu sportivului sau grupurilor sportive de diferite tipuri, 
impactul acestui comportament în grupul de origine şi în 
societate, impactul sociologic ale performanţei sportive 
în diferite medii de educaţie (familie, şcoală, club sportiv, 
universitate, asociaţie sportivă), influenţa mass-media 
asupra evoluţiei actului sportiv, aspectele sociale ale 
retragerii din activitatea sportivă de performanţă, 
importanţa psihofizicd şi socială a practicării exerciţiilor 

fizice în tot sistemul de învăţământ, rolurile sociale ale 
profesorului de educaţie fizică şi sport, ale antrenorului 
etc. 


1 . 3 . 0 . Relaţia sociologiei cu alte ştiinţe 


Ocupăndu-se de cercetarea unui domeniu atât de 
vast, cum este cel al realităţii câmpului social, sociologia 
se întâlneşte şi deseori se intersectează şi cu alte ştiinţe 
care studiază omul şi societatea, ştiinţe pe care univer¬ 
sitarii A. Miliu din Cluj-Napoca (1992) şi C. Schifirneţ din 
Bucureşti (2002), le împart în trei mari grupuri: 

a) grupul ştiinţelor sociale: antropologia, economia, 

psihologia socială, istoria şi sociologia: 

b) grupul disciplinelor umaniste: filozofia, teologia, 

literatura, muzica şi arta; 

c) grupul ştiinţelor comportamentale: etologia, 

antropologia, psihologia, aspectele comportamen¬ 
tale ale economiei, geografiei, dreptului, psihiatriei, 
sociologiei şi ştiinţelor politice. 

După câte observăm, sociologia este cuprinsă în două 
grupuri de ştiinţe: grupul ştiinţelor sociale şi grupul 
ştiinţelor comportamentului. Acest fapt demonstrează nu 
numai complexitatea obiectului său de studiu, dar şi 
existenţa unor moduri şi unghiuri diferite din care poate fi 
abordată problematica socială. Obiectul său de studiu 
fiind câmpul social, practic sociologia comunică, într-un 
fel sau altul, cu toate ştiinţele. Enumerăm mai jos doar o 
parte dintre cele mai importante conexiuni. Astfel, are o 
relaţie foarte bună (raporturi de reciprocitate) cu istoria, 
care ii aduce materialul faptic indispensabil analizelor 

sociologice, uşurând evidenţierea unor tendinţe, direcţii, 
ritmuri de dezvoltare ale societăţii contemporane. 
Amândouă ştiinţele studiază faptele concrete din 
societate, „ numai că istoria se rezumă la unicate şi faptele de 
succesiune ale trecutului, pe când sociologia cercetează faptele 
prezentului ce au reprezentativitate statistică ridicată” 
(lonescu şi Stan, 1997). Istoricul are misiunea de a 
descoperi şi de a conserva izvoarele trecutului, sociologul 
este pus în situaţia de a inova, de a găsi soluţii noi în 
concordanţă cu dinamica socială curentă. Are relaţii cu 
psihologia , care studiază individul uman şi personalitatea 
acestuia, cu psihologia socială - care se ocupă de studiul 
relaţiilor sociale, ale structurilor, interacţiunilor şi dinamicii 
organizării sociale, cu antropologia - care este ştiinţa 
despre om ca individ şi specie, cu ştiinţele economice - 
care se ocupă de viaţa economică a societăţii 
(producţia, distribuţia şi consumul bunurilor şi serviciilor, 
retribuţia muncii, banii, afacerile, relaţiile economice 
internaţionale etc.), cu etologia, care are ca obiect 
studiul moravurilor popoarelor, cu ştiinţele politice - care 
studiază doctrine, idei, organizarea politică, strategii şi 
comportamente electorale etc., cu discipline din 
domeniul matematicii - de la care preia instrumente de 
calcul şi modele de reprezentare şi interpretare a datelor. 
De asemenea, are relaţii consistente cu etnologia, cu 
care, nu numai că foloseşte în comun unele metode de 
cercetare, dar îi preia şi o serie de informaţii despre 
societăţile trecute şi dispărute, sau despre comunităţile 
contemporane cu nivel de dezvoltare cultural, material şi 
spiritual neafectate de modernism şi globalizare, ori 
rămase în urmă din punct de vedere al civilizaţiei 
contemporane (aşa-numitele comunităţi retardate). 
Toate aceste informaţii ne ajuta să ştim de ce şi cum am 
evoluat, într-un mod sau altul, ca fiinţe sociale, „ cum de au 
ajuns lucrurile să fie ceea ce sunt”, după cum afirma F. 
Boas (apud lonescu şi Stan, 1997). Relaţionează cu 

pedagogia, pentru că, după cum afirma Petre Andrei 
(1970), „procesul de formare al conştiinţei sociale, care este 
condiţia fundamentală pentru existenţa unei societăţi, este 
ajutat deci în mod categoric de educaţie. De aceea sociologia 
şi ştiinţa educaţiei sau pedagogia, sunt foarte legate una de 
alta”. Conexiuni are şi cu alte ştiinţe, însă ne vom opri 
deocamdată doar la cele enumerate mai sus. 

Dacă ne vom referi doar la sociologia sportului, la cele 
relatate de noi se mai pot adăuga - ca făcând parte 
printre cele mai importante şi genetica, biochimia, medi¬ 
cina, biomecanica ş.a.. 


1 . 4 . 0 . Funcţiile sociologiei 

Ca ştiinţă, sociologia îndeplineşte mai multe funcţii, însă 
noi o sd le enumerăm doar pe cele pe care le consi¬ 
derăm a fi mai utile pentru domeniul de care ne 
ocupăm: 

• funcţie descriptivă - descrie faptele sociale, fenome¬ 
nele şi structurile sociale, prezintă realitatea socială în 
dinamica sa integrală; 

• funcţie explicativă -care scoate în evidenţă şi explică 
raporturile fundamentale ale interacţiunilor care au 
loc în câmpul social, care formează normalitatea şi 
regularităţile vieţii sociale într-o anumită perioadă de 
timp într-o societate, precum şi a factorilor generatori 
ai faptelor şi fenomenelor sociale care, corect 
interpretaţi, pot scoate în evidenţă tendinţele de 
dezvoltare socială; 

• funcţie critică - cu care se analizează în mod critic 
faptele şi fenomenele câmpului social, arătând nu 
numai cum şi de ce acestea sunt într-un mod sau altul, 
ci şi cum ar trebui să fie pentru a putea eficientiza 

dezvoltarea socială, pentru a elimina problemele şi 
contradicţiile din societate, înlocuindu-le cu modele 
armonioase, mereu perfectibile sau cu alternative 
care pot fi puse în practică de conducerea politică a 
societăţii; 

• funcţie prospectivă şi prognostică - cu care sociologia, în 
urma cercetărilor efectuate, poate diagnostica şi 
prevedea sensul şi modul în care o societate se poate 
dezvolta, poate oferi alternative corective sau 
informa-ţii ştiinţifice explicative; ea acceptă două 
tipuri de previziune, respectiv previziunea stare de fapt - 
în care nimic nu poate interveni să tulbure 
desfăşurarea fenomenului, şi previziunea plan - în care 
actorul social poate acţiona pentru susţinerea 
desfăşurării normale a vieţii sociale; 

• funcţie aplicativă - sociologia în urma studiilor asupra 
câmpului social, elaborează ipoteze, propune soluţii şi 
rezolvări, recomandă de asemenea alternative care 
pot fi puse în practică de autoritatea politică a socie¬ 
tăţii. 

Toate aceste funcţii, nu au un statut independent. Ele 
interrelaţionează, se susţin reciproc şi în mod firesc, în aşa 
măsură încât sociologia să-şi poată îndeplini menirea sa 
ştiinţifică în cadrul celorlalte ştiinţe despre om şi societate. 


1 . 5 . 0 . Sociologia grupului mic 


în ultimele decenii, cercetătorii din domeniul sociologiei, 
psihologiei şi psihologiei sociale, au fost preocupaţi în 
mod deosebit de viaţa şi organizarea grupului mic, în 
special de psihologia membrilor acestuia, de structurarea 
şi tipul relaţiilor interpersonale şi de găsirea ori construirea 
unor instrumente cu care să se poată controla sau 

induce anumite comportamente individuale ori de grup 
la nivelul organizaţiei. S-a vizat în special problema 
performanţelor pe care grupul le înfăptuieşte sau le-ar 
putea realiza, în urma modului de structurare şi de 
organizare. 

Studiile cele mai semnificative au fost efectuate pe 
grupuri mici din industrie şi armată şi foarte puţine pe cele 
din activităţile sportive, care au beneficiat totuşi, prin 
transfer, de rezultatele acestor cercetări. 

Grupul mic, spre deosebire de alte tipuri de grupuri, îşi 
are specificul său de funcţionare şi acest lucru ne inte¬ 
resează în mod aparte, datorită faptului că toate activi¬ 
tăţile sportive au la baza acest tip de grup, format din 
două până la 20-25 persoane, care se află într-un sistem 
de relaţii de comunicare, de colaborare, de apreciere, 
organizate după norme proprii şi specifice de conduită, 
pentru atingerea unui ţel comun. 

Primele studii asupra grupului mic privind performanţa 
şi nivelul de creativitate, au fost întreprinse de E. Mayo. Au 
urmat cele ale lui K. Lewin, care au vizat rolul liderului într- 
un astfel de grup şi cele ale lui J. Moreno - care s-a 
ocupat de definirea rolului relaţiilor preferenţiale între 
membrii grupului mic şi dezvoltarea unor instrumente de 
cuantificare a acestor relaţii, cel mai cunoscut fiind 
tehnica sociometrică. 

După cum subliniază M. Epurau (2001), grupul mic 
sportiv „ prezintă o anumită dinamică, grad de coeziune (moral 
şi spiritual de grup), tipuri de interacţiuni, un sistem de 
comunicare direct interpersonal, prezintă fenomene de 
autoritate şi de dependenţă grupală, de presiune a grupului, 
procedee de conducere etc. care-1 definesc şi-l diferenţiază de 
altele” şi „trebuie înţeles ca sistem, cu organizare internă 
ierarhizată care implică interacţiunea elementelor componente, 
mecanisme de reglaj şi autoreglaj, integritate”. 

Studiile care s-au ocupat de grupul mic formal din sport 
(în sportul de stradă, de recreere sau de întreţinere - 

grupurile pot fi spontane sau informate) au vizat sistemul de 
relaţii preferenţiale, dinamica şi coeziunea din cadrul 
grupului, procesele de conducere, tipologia liderilor ş. a. 
în sportul de performanţă, regulile pentru constituirea 
acestuia sunt precise, uneori chiar rigide: membrii echipei 
sau reprezentanţii clubului ori ai asociaţiei sportive, sunt 
admişi pe criterii de performanţă bine stabilite, alegăndu- 
se indivizii cei mai dotaţi şi cu rezultatele cele mai bune 
realizate la cel mai înalt nivel competiţional. 

Cunoscăndu-se faptul că de coeziunea membrilor 
grupului, depind nivelurile de performanţă şi de satisfacţii 
ale sportivului cât şi ale antrenorilor, se impune din punct 
de vedere sociologic, cunoaşterea aprofundată a 
tuturor nuanţelor psihocomportamentale ale componen¬ 
ţilor săi, pentru a putea preăntămpina situaţiile delicate 
de dezbinare, dezorientare şi pierderea interesului comun 
privind dezideratele antrenorului, clubului sau ale 
asociaţiei. Literatura de specialitate remarcă printre 
caracteristicile esenţiale ale grupului mic din domeniul 
sportului, următoarele atribute: 

• eterogenitatea echipei; 

• volumul mic; 

• chibzuinţă; 

• dinamică specială şi specifică; 

• adeziune voluntară a membrilor; 

• asumarea şi respectarea normelor de conduită 
impuse de antrenor, tradiţiile echipei sau ale clu¬ 
bului; 

• nedeterminarea coexistenţei în echipă; 

• neăngrădirea apartenenţei la alte grupuri formale 
sau informale. 

Unul dintre cercetători, îl numim pe J. B. Cratty, clasifică 
grupurile în coacţionale (sportivul performează fără a 
interacţiona cu ceilalţi coechipieri) şi interacţionale 
(performanţa personală depinde de calitatea relaţiilor 
din echipă şi este specifică sporturilor de perechi sau 

grup precum tenisul, canotajul, ciclismul, ştafeta din 
atletism sau înot). 

Relaţiile interpersonale din interiorul grupului/echipei 
care, după Moreno, pot fi de acceptare, indiferenţă sau 
respingere, au o importanţă capitală în viaţa şi 
performanţa echipei. Rioux şi Chappuis (apud Epuran, 
2001) le clasifică în relaţii preferenţiale afective, care se 
exprimă prin conexiuni de simpatie, respingere sau 
apatie şi preferenţiale operaţionale, exprimate prin 
opţiunea selectării după criterii personale a 
partenerului/partenerilor pentru îndeplinirea dezideratului 
echipei şi antrenorului. 

Construirea unei echipe eficiente şi performante este o 
întreprindere, deseori, foarte dificilă, mai ales dacă 
aportul specialiştilor în sociologie şi psihologie este 
neglijat sau pur şi simplu refuzat. 

Nu rareori în echipă/grup apar situaţii frustrante sau 
conflictuale, care au în cele mai dese cazuri efecte 
dezastruoase, exprimate în rezultatele obţinute de 
membrii componenţi la competiţiile specifice. 

în ceea ce priveşte starea şi nivelul de coeziune al 
echipei, părerile sunt împărţite: cei mai mulţi cercetători 
susţin teza că fără un nivel ridicat de coeziune, echipa 
nu este capabilă de înaltă performanţă, pe când H. 
Lenk şi Martens (apud Epuran, 2001), susţin că „prea multă 
coeziune strică”. în situaţii particulare, amândouă tezele 
se dovedesc a fi adevărate. 

Dar cum este definită coeziunea ? în cazul nostru este 
reprezentată prin calitatea şi nivelul forţei de atracţie care se 
exercită între membrii echipei/grupului stăpâniţi de aceleaşi 
interese în realizarea performanţei. Această stare, este 
obţinută prin încurajarea relaţiilor preferenţiale pozitive 
dintre coechipieri şi este subordonată unor elemente 
care ţin de specificul şi caracteristicile grupului organizat 
după cum urmează: 

• mărimea (un grup cu până la zece componenţi, 
este mai uşor de modelat, este mai coeziv şi 
comunicarea este eficientă şi de bună calitate); 

• diferenţa de vârstă a componenţilor (cu cât este 
mai mică cu atât rolul de a optimiza, omogeniza şi 
compatibiliza nivelul ridicat de atitudini şi de 
aspiraţii este mai mare); 

• nivelul de motivaţie faţâ de ţintă; 

• trăsăturile car acteriale ale membrilor; 

• trăsăturile temperamentale ; 

• structura echipei (coechipieri pot avea specializări 
diferite în echipă, ocupaţii diferite în viaţa socială); 

• structura psihologică a sinelui ; 

• nivelul de aspiraţie al individului ; 

• nivelurile capacităţii de concentrare şi de luptă ale 
sportivului în situaţii dificile. 


1.6.0. Funcţiile sociale ale sportului 

în ce măsură practicarea sportului produce efecte 
materiale, culturale, spirituale sau simbolice asupra 
instituţiilor, grupurilor sau a altor elemente sociale, sau în 
ce măsură organizaţiile sportive sunt creditate şi încu¬ 
rajate de către societate şi de rezultatele obţinute de 
către reprezentanţii de frunte ai domeniului - sd facă 
performanţă şi istorie ? 

Interpretat adesea ca o invenţie inutilă, un act gratuit, 
sportul, dar şi educaţia fizică, care au origini tot atât de 
străvechi ca şi ritualul religios - sunt constant în căutare 
de explicaţii şi demonstraţii de anvergură pentru a-şi 
justifica utilitatea. 

Funcţiile exprimării fizice a individului şi a unor descăr¬ 
cări tensionale induse de mediul social modern deosebit 
de competitiv dar şi stresant, pentru obţinerea unui 

echilibru interior, a unei imagini sociale apreciative, lupta 
pentru demonstrarea capacităţilor fizice şi a abilităţilor 
motrice de excepţie ş. a., sunt specifice sportului - indife¬ 
rent dacă ne referim la cel stradal, din şcoală (educaţie 
fizică), de masă, sau la cel de performanţă. 

Practica sportivă nu produce impresie prin conţinutul 
semantic - precum practicile culturale (lectura, turismul, 
spectacolele muzicale sau de teatru, expoziţiile de artă ş. 
a.) sau cele spirituale (acţiunile religioase a diferitelor 
culte); ea n-are mesaj precum literatura, însă exprimă 
virtuţi de altă natură, pe care societatea le exploatează 
pentru spectacol, dar şi pentru descărcarea energiilor 
negative acumulate de către masele largi ale populaţiei, 
acumulări datorate frustrărilor sociale, precum şi pentru 
oferta de modele pentru generaţiile tinere. în ce măsură 
aceste manifestări şi spectacole sportive sunt eficiente 
sau aduc beneficii prin detensionări psihosociale de 
masă, rămâne de cercetat şi de demonstrat. 

Efectele pozitive ale exerciţiilor corporale (fizice) nu se 
văd imediat. Tradiţia antică afirmă - într-o expresie 
rămasă definitivă, că o minte sănătoasă sălăşluieşte 
numai într-un corp sănătos. 

Cercetări moderne, demonstrează că puterea fizică 
obţinută printr-un program controlat de exerciţii, întăreşte 
încrederea în sine a practicantului şi disciplinează 
comportamentul, că există o strânsă corelaţie între 
rezultatele efortului fizic şi calitatea moralităţii şi sănătăţii 
individuale, iar în sportul de performanţă - s-a observat 
că - aceste două repere sunt întregite şi de un puternic 
sentiment religios. Prin urmare, societatea modernă ca şi 
cea antică, îi recunoaşte activităţii fizice şi sportului 
rolurile sanogen, educativ şi formativ-comportamental 
benefice, atât individului care le practică, cât şi societăţii 
care le promovează şi le susţine material. 

Anumite activităţi cu caracter sportiv, orientează sau 
sunt acceptate, datorită obiectivelor avute în vedere de 

individ sau de societate. Astfel cercetările antropo- 
metrice, psihologice, sociologice şi clinice efectuate de- 
a lungul timpului, au scos în evidenţă modificările 
importante petrecute în rândul celor care practică 
sportul - faţă de nepracticanţi - modificări exprimate prin 
înfăţişare armonioasă, masă musculară suplimentară, 
forţă fizică substanţial mărită, conduită aleasă, nivel mărit 
al aspiraţiilor, călirea caracterului, echilibru psihologic 
puternic, încredere în forţele proprii, o mare capacitate 
de luptă, o gândire de învingător etc. în acest sens, 
sociologii şi psihosociologii au cooperat în ultimele 
decenii cu agenţii sportivi (profesori de educaţie fizică, 
antrenori, medici sportivi) pentru a descoperi, demonstra 
şi confirma ştiinţific, efectele benefice şi formative ale 
activităţii corporale, pentru susţinerea şi justificarea 
activităţilor sportive în educaţia copiilor şi tinerilor şi 
legitimarea programelor şi instituţiilor cu sarcini 
educaţionale în acest domeniu, şi pentru a demonstra în 
ce măsură instituţia sau organizaţia sportivă reuşeşte să-şi 
atragă adeziunea şi încrederea în utilitatea sa socială 
pentru întărirea sănătăţii morale şi sociale a populaţiei. 

Secolul XX a făcut ca foarte multe societăţi, de la cele 
mai dezvoltate până la cele din aşa-zisa lume a treia, să 
adere la opiniile favorabile practicării gimnasticii şi 
sportului bine dozat, cu caracter de masă, opinii legiti¬ 
mate de rezultatele înalte obţinute de sportivii de perfor¬ 
manţă, dar şi de cele ştiinţifice oferite de laboratoarele 
de specialitate şi de către cercetările din medicină, 
biologie, antropometrie, psihologie, sociologie ş.a. 

Toate aceste studii au fost realizate sub imperiul devizei 
creării omului ideal, reprezentat prin armonia formelor şi 
comportamentului deosebit faţă de exemplarul mediu, 
comun. Astfel, societatea a încurajat de-a lungul timpului 
(arta Greciei şi Romei antice este grăitoare în acest sens!) 
ideea că prin exerciţiu fizic constant şi bine elaborat şi 
dozat, se obţine acea stare de plinătate şi senzaţia de 

bine, un echilibru morfologic şi psihologic înalt, 
parametri fiziologici individuali ridicaţi, longevitate 
profesională şi socială mărită. în acest sens, prin analiza 
stării epidemiologice a practicanţilor de sport din zona 
anglo-saxonă a anilor 60-70 ai secolului trecut, s-a 
încercat să se demonstreze că nepracticanţii sunt mult 
mai expuşi îmbolnăvirilor, iar anchetele medico- şi psiho¬ 
sociale s-au străduit să izoleze efectele practicării 
sportului pentru a fi utilizate în discursul public în a sublinia 
critic investiţiile mici făcute de societate faţă de 
beneficiile foarte mari pe care practicarea oricăror 
forme de sport le-ar putea aduce sănătăţii publice, 
bugetului ministerului de specialitate şi chiar politicii 
externe a unui stat. 

Alte cercetări au scos în evidenţă că investiţiile în 
activitatea sportivă de masă, susţine starea de bine fizic 
şi social, construieşte persoana şi personalitatea, întăreşte 
solidaritatea socială şi naţională, scade puterea şi 
efectele bolilor contagioase. 

Ideea că activitatea fizică este benefică organismului 
uman, dar şi celui social, a marcat o intensă revigorare în 
anii 60-70 ai secolului trecut, a practicării în masă a 
sportului şi exerciţiilor fizice. O puternică presiune socială 
privind practicarea exerciţiilor fizice în Statele Unite, a fost 
indusă de argumentele medicale folosite în discursul 
public de susţinere (ameliorarea funcţiilor pulmonare în 
lupta împotriva tuberculozei, diminuarea morbidităţii şi 
mortalităţii, mărirea longevităţii, îmbunătăţirea sistemului 
cardio-vascular, diminuarea costurilor sistemului de asigu¬ 
rări etc.) de către sociologi şi medici, dar mai ales de 
către organizaţiile nonguvernamentale din domeniul asi¬ 
gurărilor sociale, argumente care - chiar de nu au fost 
demonstrate ştiinţific - au rezistat la toate discursurile şi 
comentariile opozante (apud Jacques Defrance, 2003). 
Unii cardiologi susţineau chiar, că practicarea 
maratonului ar produce o protecţie absolută împotriva 

afecţiunilor coronariene, ipoteză care se baza pe 
rezultatele unei anchete efectuate în anul 1953 de către 
Morris şi colaboratorii săi (spre sfârşitul deceniului cinci, 
echipa sa revenea asupra acestor argumente, lăsând ca 
cercetarea medicală viitoare şi societatea să hotărască 
cum este mai bine). Cercetătorii amintiţi, printr-un proiect 
amplu, vizau confirmarea existenţei unei relaţii puternice 
între exerciţiile fizice şi diminuarea riscului cardiovascular 
în contextul unui efort intens favorabil sportului, 
propunând în acest sens, practicarea în masă a 
gioghing-ului. în deceniul opt, un alt cardiolog american, 
Henry Solomon, se arată ispitit de caracterul legendar al 
acestei pricini cauzale şi arată în ce condiţii dezvoltarea 
cercetărilor istorice şi sociologice - care pun problema 
funcţiei sanogene a practicilor sportive - reprezintă o 
problemă a sociologiei, sociologiei culturii şi istoriei. El 
afirma că - cu toate cercetările anterioare - încă nu se 
ştie concret ce efecte asupra corpului are practicarea 
sportului, însă observă şi subliniază că în numeroase 
contexte sociale şi culturale, practicanţii acestei activităţi 
sunt persuadaţi de aspectul benefic sanitar şi sunt 
susţinute (efectele) de un larg corp de specialişti din 
domeniul ştiinţelor medicale (apud J. Defrance, 2003). 
Ideea de mai sus este susţinută şi de experienţa 
subiectivă a practicanţilor sportului, care afirmă că 
acesta revigorează organismul, îl tonifică, oferă senzaţii 
musculare şi cutanate deosebite, de împlinire a corpului 
propriu, concepţie larg răspândită, susţinută şi influenţată 
şi de sistemul politic al statului, dar mai ales de segmente 
mari de populaţie din societăţile moderne, convinse că 
sportul repară dezechilibrul fizico-psihic produs de munca 
(fizică ori intelectuală) şi stresul cotidian. Această temă 
este sprijinită şi repetată pentru toate categoriile sociale 
şi de vârstă de către cercetătorii din domeniul sociologiei 
- americani şi deopotrivă europeni - care explică şi 

recomandă pentru detensionarea relaţiilor sociale, 
practicarea sportului de masă. 

în general, teza că sportul mobilizează traiectoria 
profesională şi socială a individului practicant şi are rol de 
a descărca energiile sociale negative, exprimate prin 
violenţă verbală, politică, sexualitate ori agresivitate 
zilnică, n-a făcut obiectul unor demonstraţii ştiinţifice de 
anvergură, comparabile cu cele relative la efectele 
sanitare, însă este o idee cu ţel comun, formulată de 
agenţii şi promotorii dezvoltării sportului. 

Sportul are şi o funcţie simbolică. Ca şi politica, aface¬ 
rile, arta, ştiinţa - sportul are funcţii simbolice şi produce 
figuri-legendă, folosindu-se de calităţile individuale de 
excepţie şi de reuşită, care devin bunuri ale comunităţii, 
cu întreaga paletă de semnificaţii a reuşitei totale (uma¬ 
ne, profesionale, sociale, estetice etc.). Trei factori 
concură şi se fac „ vinovaţi” de realizarea şi consolidarea 
legendelor (figurilor) sportive originale şi puternice: 

a) expresia talentului, care traversează prestaţia corporal 
-sportivă şi dă dimensiunea energetică, spaţial-geo- 
grafică şi istorică, distingăndu-seîn marile realizări 
cinematografice sau în interesantele producţii 
literare; 

b) mediatizarea intensă şi viguroasă a acţiunilor sportive 

din timp, prin mijloace mass-media cu mare 
audienţă (ziare, reviste de profil ilustra-te, radio şi TV); 

c) audienţa şi ecoul masive şi populare, care să preamă¬ 

rească performanţa unui sportiv şi care să ofere cu 
forţă societăţii sau lumii, un model social şi cultural. 

Efectul de mit este realizat, susţinut şi dezvoltat şi de 
consecinţele produse de apariţia cu un număr aproape 
dublu în prejma şi pe timpul evenimentului - a publicaţiilor 
cu specific sportiv. 

Unul din efectele acestei acţiuni a fost şi dezvoltarea 
fără precedent, după apariţia şi afirmarea Nadiei 
Comăneci, care „a transformat Olimpiada într-un zâmbet de 

copil, deschizând noi ritmuri plastice posibilităţilor corpului 
uman, pe care l-a scos din realitatea consacrată şi l-a îmbrăcat 
într-o legendă atrăgătoare” (Marolicaru, 2005, citat din ziarul 
grecesc Kahimerini ), a gimnasticii româneşti şi a celei 
mondiale. 

Mass-media, în demersurile sale de comunicare, se 
foloseşte de o paletâ largâ de instrumente specifice; 
utilizeazâ construcţii discursive care personalizeazâ şi 
impresioneazâ, selecţionează elemente ale performanţei sau 
incidente cu efecte emoţionale puternice, montează 
povestiri ori relatări cu circumstanţe dramatice, subliniazâ 
intervenţia destinului dar şi a muncii pânâ la epuizare în 
afirmarea calitâţilor de învingâtor şi a curajului individual 
excepţional faţâ de adversitâţi etc. Apoi, Panteonul 
personajelor intens popularizate, care devin populare, se 
transformâ în surse de informare şi de studiu şi pentru 
sociologie - câreia îi oferâ material la alegere şi din 
belşug pentru analizâ. 

Figurile sportive importante oferâ modele sociale şi 
umane de posibilâ identificare a unui public relativ tânâr 
(10-20 ani) care nu cunoaşte încâ nume de personalitâţi 
sportive sau culturale cu rezonanţâ, care n-are un bagaj 
cultural încâ consolidat. 

Cercetârile mai particulare, studiazâ şi în ce mâsurâ 
eroii sportivi pot furniza un model de ascensiune socialâ. 
în Anglia anilor 20-30 ai secolului trecut, pârinţii bogaţi ai 
copiilor cu eşec şcolar ca şi cei ai familiilor scâpâtate au 
putut converti eşecul în izbândâ, prin folosirea energiilor 
tinere şi a aptitudinilor motrice în activitâţi sportive de 
succes. Alţi cercetâtori cautâ explicaţii despre cum un 
campion cu origine comunâ, dintr-un mediu social - 
adesea de la periferia societâţii - poate traversa 
ascendent ierarhia socialâ, pâtrunzând într-un grup 
superior socio-cultural ori politic, ori eroi sportivi din familii 
cultivate sau ale straturilor sociale superioare, ajung în 
grupuri marginalizate ale societâţii (consumatori ori 

traficanţi de droguri, traficanţi de arme, violatori, clienţi 
frecvenţi ai penitenciarelor etc,) 

Celebrarea eroilor sportivi de către literatura mitologi- 
zantă, opera de transfigurare şi aducere la cunoştinţa 
marelui public a actelor acestora şi de rememorare a 
unor împrejurări de mare mândrie naţională, reprezintă 
de asemenea, acte de fixare în istorie a figurilor 
legendare. 

Realizarea unei performanţe extreme, deosebit de 
dificile, reuşita - datorită unei străduinţe şi muncii 
susţinute, raţionale etc. - sunt calităţi care devin pentru 
marele public gesturi etalon, care fac dintr-un sportiv 
exemplar, o legendă şi după trecerea în nefiinţă, figura 
eroului fiind utilizată, nu rareori, şi ca suport al identificării 
sociale ori naţionale, contribuind adesea la dezamor¬ 
sarea unor tensiuni create de inegalităţile existente între 
straturile sociale (tinerii negrii din ghetourile americane se 
identifică cu succesele baschetbalistului Michael Jordan, 
imigranţii din Franţa cu reuşita lui Zinedine Zidane, 
emigranţii români din America cu imaginile Nadiei, Hagi 
s-au a lui Doroftei etc.). 

Prezentarea cu ştiinţă şi echilibru a figurilor de succes 
care provin din păturile sociale inferioare (percepute - în 
general - defavorabil de către grupurile sociale 
dominante), ca exemple de reuşită în viaţă, ca simboluri 
şi modele de urmat, are drept efect dar şi ţintă, 
sfărâmarea unor stereotipuri negative ale populaţiei 
educate sau majoritare, adresate acestui segment 
social. Astfel, datorită atletismului, negrii (în general 
asociaţi valorilor negative), primesc etichetări pozitive, 
prin transferul termenilor folosiţi de mass-media faţă de 
imaginea, calităţile şi performanţele unui sportiv de elită 
provenind din această categorie, precum eficacitate, 
tehnicitate, rapiditate, inteligenţă strategică şi de joc, 
intelectualitate (când se referă la interviurile date de 
performer). Istoria mai veche şi mai nouă a sporturilor, în 

special cea care se referă la box, baschet, atletism, ne 
oferă frumoase şi de neuitat exemple din această zonă. 


1.7.0. Sportivul şi mediul social de 
apartenenţa 

Practica sportivă corespunde unui angajament volitiv 
individual gradual, reversibil şi nu este obligatoriu; liber¬ 
tatea de aderare sau de părăsire a grupului, este o 
opţiune personală care ţine de nivelul de implicare pe 
care şi-l asumă fiecare potenţial sportiv de competiţie 
sau viitor performer. Masa sportivă de aspiranţi, statistic, 
cunoaşte în permanenţă un număr ridicat de intrări (de¬ 
butanţi) şi de plecări (abandon). Prin afluxul de aderare, 
prin sistemele de calificare şi promovare a sportivilor, prin 
promovarea de la sportul de masă la cel de competiţie 
a indivizilor cu reale calităţi fizice şi motrice, se operează 
o triere şi o veritabilă construcţie socială a populaţiei 
sportive, a caracteristicilor acesteia bine particularizate. 

Luate în ansamblul lor, conform rezultatelor unor 
anchete efectuate în Franţa în anii 1967 şi 1988, grupurile 
sportive sunt dominate de o mare eterogenitate socială: 
tineri, adulţi, săraci, bogaţi, orăşeni şi cei din mediul rural. 
Toate aceste categorii, statistic, în anul 1988 au avut un 
spor procentual semnificativ faţă de anul 1967. Astfel, cei 
de la ţară şi agricultorii practicau sportul într-un procent 
de 31% (cu 12% mai mult decât în anul 1967), muncitorii 
reprezentau 47% (cu 8% mai mult decât în anul de 
referinţă), funcţionarii -55% (cu 9% mai mult faţă de 1967), 
artizanii, comercianţii şi patronii -58% (o creştere de 6%), 
profesiile liberale -81% (o creştere de 10%), profesiile 
intermediare -73% faţă de 62% în anul 1967 (apud J. 
Defrance, 2003). Aceste date relevă un efort deosebit - 

46 



atât din partea practicanţilor cât şi al organizaţiilor 
ofertante de activitâţi sportive (cluburi, asociaţii, firme 
private sau de stat specializate în astfel de activitâţi), al 
ministerelor de resort care au propus şi susţinut programe 
naţionale pentru menţinerea unui standard sanogen 
ridicat şi a unei condiţii fizice bune, dar şi al mijloacelor 
mass-media care au adus în faţa publicului larg, toate 
evenimentele de importanţâ deosebitâ de nivel intern 
sau internaţional. 

în mod cert, un posibil studiu internaţional ne-ar releva 
câ acest fenomen nu îi este specific numai Franţei, ci 
tuturor societâţilor cu un nivel ridicat de aspiraţii şi de 
culturâ. Diversitatea tipurilor de sport practicate este şi ea 
foarte mare şi stratificatâ pe categorii sociale. Astfel 
sociologic se constatâ câ scufundârile acvatice, tenisul, 
paraşutismul, ski-ul, golful şi altele, sunt alese în general 
de câtre clasa de mijloc şi de cea bogatâ, pe când 
boxul, luptele, gimnastica sportivâ, ciclismul, cicloturismul, 
fotbalul şi alte sporturi cu consum fizic şi energetic 
îndeobşte mai mare - sunt preferate de câtre clasa 
popularâ (muncitoare sau foarte sâracâ). Aceastâ 
structurare socialâ a practicârii sporturilor, este şi o 
consecinţâ a transformârilor economice contemporane, 
dar şi ale istoriei şi tradiţiei unor sporturi naţionale, 
specifice unor ţâri sau regiuni geografice. 

Pe lângâ sporturile organizate de cluburi şi asociaţii - ca¬ 
re sunt sporturi de competiţie, în ultima vreme a luat un 
avânt ridicat şi sporturile de reconfortare (practicate în 
timpul liber sau dupâ programul de serviciu), cele de 
întreţinere a corpului (practicate în spaţii adecvat utilate 
şi sub supraveghiere de specialitate - în special de câtre 
femei) şi sporturile extreme, practicate în general de câtre 
copii şi tinerii din cartierele sârace sau mârginaşe ale 
marilor metropole. 

Referindu-ne la gen, femeile - ca efect al luptei de 
emancipare şi câştigare de drepturi egale cu bârbaţii- 

au pătruns în ultimele decenii într-un număr foarte mare şi 
au un aport din ce în ce mai important în activitatea 
sportivă de performanţă, participând la sporturi care 
altădată erau rezervate numai sexului tare (fotbal, box, 
haltere, alpinism, judo, carate, aruncarea greutăţii etc.), 
uneori cu riscul de a-şi pierde feminitatea prin 
comportament sau prin modificarea serioasă a liniei 
formei corporale specifice. Cu toate că, comparativ cu 
cel al bărbaţilor, numărul lor este încă mic, nu se poate 
arunca vina pe discriminare, ci mai degrabă pe faptul 
că sportul în general incumbă un grad mare de violenţă, 
de virilitate, de forţă, iar cultura tradiţională a promovat 
delicateţea şi frumuseţea corpului, a atitudinilor şi 
comportamentului matern pentru femei şi puterea, 
virilitatea, forţa (până la violenţă chiar I), nivelul şi durata 
de implicare în lupta pentru victorie, atitudinea 
războinică - specifică pentru bărbaţi. 

Un alt aspect interesant de remarcat, este şi transferul 
geografic şi cultural al unor sporturi specifice, uneori 
calificate ca fiind exotice. Datorită efortului şi fenome¬ 
nului de globalizare, o serie de sporturi care erau 
specifice numai unor culturi ori regiuni geografice 
(haltere în Bulgaria, gimnastica în România, Rusia şi unele 
ţări asiatice, rugbi-ul în Anglia, atletismul în ţări din Africa 
şi Statele Unite, înotul în Germania de Est etc.), tind să 
devină universale, prin includerea lor în programul marilor 
competiţii internaţionale, precum universiadele, olimpia¬ 
dele ori campionate mondiale. 

1.8.0. Organizaţii sportive Naţionale şi 
Internaţionale 

Schematic, aceste organizaţii sunt reprezentate de 
asociaţii, cluburi şi federaţii naţionale (în anul 1998, la 
nivel global, erau 6.135 de federaţii sportive naţionale, pe 
primul loc clasându-se cele de volei cu un număr de 214 
federaţii), iar la nivel internaţional sunt recunoscute trei 
realităţi structurale: 

-instituţiile nonguvernamentale, care sunt reprezentate şi 
funcţionează în perioada olimpiadelor precum 
Comitetul Internaţional Olimpic, Federaţiile sportive 
internaţionale (olimpice şi neolimpice, şcolare, 
universitare şi ale dizabililor) şi confederaţii continentale 
(de exemplu, Asociaţia Comitetelor Naţionale Olimpice 
din Europa sau Regruparea organizaţiilor sportive 
europene nonguvernamentale). 

La originea istorică a fiinţării şi funcţionării organizaţiei 
sportive internaţionale, aceste organisme private sunt 
recunoscute şi investite cu forţă de reprezentare şi 
funcţionare legitime şi sunt susţinute financiar - atât de 
stat cât şi de marile companii sau firme specializate în 
producerea de echipament sportiv (Nike, Adidas, 
Reebock etc.) sau de altele, care n-au nimic comun cu 
sportul (decât punţile create pentru extinderea 
publicităţii) cum este Coca Cola ş. a. 

-instituţiile interguvernamentale, precum ONU şi UNESCO , 
cu posibilităţi de intervenţie modelatoare şi modera¬ 
toare în organizaţiile sportive internaţionale. ONU, de 
exemplu, în 1977 a adoptat o Declaraţie Internaţională 
contra apartheidului în sport. în aceeaşi manieră, 

UNESCO a adoptat o Cartă Internaţională a Educaţiei 
Fizice şi Sportului prin care recunoaştea acestui dome¬ 
niu, dreptul coparticipativ fundamental la educaţie; 
-instituţiile guvernamentale supranaţionale, cum este 
Conferinţa Miniştrilor Europeni responsabili de sport. Creată în 
1975, aceasta se reuneşte din trei în trei ani pentru a 
face propuneri Comitetului de Miniştri ai Afacerilor 
Externe al Consiliului Europei. Această instituţie are în 
Subordine Comitetul Director pentru Dezvoltare a Sportului şi 
un Centru de Studii Speciale, specifice activităţilor 
sportive în Bruxelles. 

Organizaţia Olimpică Internaţională, este un obiect de 
studiu sociologic original şi totodată foarte interesant; 
având reprezentare multinaţională, este ca structură şi 
putere de decizie, aidoma ONU. 

Istoric, reluarea tradiţiei antice de susţinere a Jocurilor 
Olimpice i se datorează baronului francez, Pierre de 
Courbertin, care în data de 23 iunie 1894, a pus bazele 
actualei organizaţii mondiale, având ca deziderat 
fundamental, acţiunea pentru propagarea şi susţinerea 
olimpismului ca stare de spirit, de cunoaştere, înţelegere 
şi competiţie paşnică la nivel planetar. Pe plan 
instituţional, organizaţia cuprinde trei tipuri de organisme 
specializate; 

• Comitetul Internaţional Olimpic, prescurtat CIO, în 
subordinea căruia se află Comitetul de Organizare a 
Jocurilor Olimpice ( COJO ); 

• Comitetele Naţionale Olimpice, având sigla CNO (care 
sunt membre ale CIO); 

• Federaţiile Sportive Internaţionale, prescurtat ESI, care 
au rolul de a-şi organiza activitatea sporturilor din 
domeniul lor de specializare. 

Abordând funcţionarea acestor organisme din punct 
de vedere al cercetării de specialitate, analizele 
sociologice ale specialiştilor în domeniu, vizează nu 

numai recrutarea social-elitistă a membrilor din CIO, ci şi 
modul de iniţiere a cooptării şi numirii în funcţii. Membrii 
CIO sunt, în general, reprezentanţi de elită din rândul 
foştilor sportivi ai ţărilor lor. Principiile selectării, promovării 
de către forurile naţionale de specialitate şi alegerii 
acestora în conducerea CIO se bazează pe criterii 
democratice bine stabilite. Dacă la începutul secolului 
XX, membrii CIO aparţineau in corpore aristocraţiei şi 
burgheziei epocii, cu timpul trecerii anilor şi consolidării 
democraţiei în relaţiile internaţionale, asistăm la 
transformări radicale, prin care foşti sportivi de înaltă 
performanţă, cu o educaţie formală superioară şi cu o 
inută morală ireproşabilă şi mare audienţă la public să 
acceadăîn Organizaţie. 

După înfiinţarea Organizaţiei, s-au făcut însă şi compro¬ 
misuri politice conjucturale ale olimpismului, cu state ori 
oameni de partid cu comportamente internaţionale 
reprobabile, precum organizarea JO în Germania nazistă 
în timpul lui Hitler. 

La rândul lor, diferenţierea, distribuţia şi intensitatea 
practicării sportului în spaţii geografice şi sociale din ce în 
ce mai largi, produc efecte sociale dintre cele mai 
interesante asupra relaţiilor dintre grupuri, dintre populaţii 
şi în ultimă instanţă dintre naţiuni - printr-un schimb larg 
de elemente culturale şi de civilizaţie, dar şi de 
îmbunătăţire a nivelului de acceptanţă a diferenţelor 
existente între oameni şi naţiuni, ca rezultat al dezvoltări 
lor în contexte social-istorice diferite - care reprezintă alte 
surse importante şi interesante de studiu sociologic. 

1 

< 7 eme pentru aprofundare 

1. Explicaţi importanţa conceptelor definite, în 
contextul sociologiei educaţiei fizice şi sportului. 

2. Definiţi importanţa sociologiei educaţiei fizice şi 
sportului, în educaţia sportivului. 

3. Detaliaţi cu care alte ştiinţe relaţionează sociolo¬ 
gia educaţiei fizice şi sportului şi în ce scop ? 

4. Definiţi funcţiile sociologiei educaţiei fizice şi 
sportului. 

5. Care sunt funcţiile sociale ale sportului ? 

6. Detaliaţi despre structurile sociale de 
apartenenţa ale sportivilor de performanţa. 

7. Prin ce se defineşte şi diferenţiază grupul mic din 
sport, faţă de celelalte tipuri de organizaţii ? 

8. Enumeraţi şi detaliaţi funcţiile şi importanţa funcţi¬ 
onală a organizaţiilor sportive naţionale şi inter¬ 
naţionale. 

CAPITOLUL II 


2.0.0. Teorii sociologice ale educaţiei 


2.1.0. Funcţionalismul incipient 

Sociologia educaţiei este de o vârstă cu sociologia 
însăşi, fiindcă încă de la primele încercări de elaborare a 
unei teorii ştiinţifice despre viaţa socială, educaţia apare 
ca o componentă de bază a gândirii sociologice. înce¬ 
puturile acestei ştiinţe se regăsesc în Regles de la methode 
sociologique a lui E. Durkheim, publicată în anul 1895, el 
fiind considerat îndeobşte ca părinte al sociologiei 
ştiinţifice moderne. Tot Durkheim este considerat şi 
părintele funcţionalismului, din moment ce 
întrebuinţează foarte des analogii cu biologia. 
Societatea umană este văzută de el ca un întreg 
organic, fiecare din părţile sale constitutive acţionând 
pentru a le susţine pe celelalte, precum părţile 
organismului uman funcţionează pentru a se susţine una 
pe alta şi astfel întregul corp. 

Această teorie este fundamentală pentru argumen¬ 
tarea concepţiei sale despre solidaritatea organică a 

societăţii. Pentru E. Durkheim, educaţia este factorul 
mijlocitor dintre individ şi societate, care realizează socia¬ 
lizarea individului uman şi este o creaţie a fiinţei sociale. 
Educaţia, duce la diminuarea rolului familiei în favoarea 
creşterii rolului şcolii în crearea fiinţei sociale. Ideea este 
dusă mai departe de Parsons, care avansează „ teza 
internalizării Eului social la nivelul acţiunilor umane instituţi- 
onalizate”, adică a „constrângerilor exterioare specifice 
faptelor sociale” (Cristea, 2000) 


2.2.0. Funcţionalismul sistemic 

Este o teorie lansată şi susţinută cu argumente ştiinţifice 
de către sociologii nord-americani Talcott Parsons şi R. 
K. Merton şi are la bază ideea cd „acţiunile umane trebuie 
analizate sociologic printr-un sistem de concepte menite să 
reflecte încercările individuale de a-şi reprezenta conştient 
diferitele situaţii în care acţionează” (apud Şimandan, 
2002). Societatea este concepută ca un sistem, alcătuit 
dintr-o suită de acţiuni ale unuia sau a mai multor indivizi 
ori actori sociali. Structura sistemului social este formată 
din modele diferenţiate şi specifice, relativ stabile. La 
nivel global, fiecare sistem şi subsistem are un scop bine 
precizat pe linia menţinerii echilibrului dinamic, 
funcţionarea sistemului necesitând îndeplinirea a patru 
cerinţe esenţiale: adaptarea, realizarea obiectivelor, 
înţelegerea şi latenţa - numită mai târziu menţinerea 
sistemului. 

Funcţionalitatea sistemului este susţinută de familia de 
origine, de şcoală şi de grupul de egali. Toţi aceşti factori 
formează un sistem unitar şi permit interiorizarea întregii 
structuri a societăţii la nivelul individului. Educaţia, şi în 
această teorie, are o funcţie socială bine definită: 

crearea identităţii sociale a individului, având ca 
finalitate socializarea şi internalizarea unor sisteme de 
roluri comportamentale cu transmitere intergenera- 
ţională a unor modele culturale. 

Atât prima teorie, cât şi aceasta, au fost supuse la un 
atac virulent şi susţinut spre sfârşitul anilor '60 ai secolului 
XX. S-a argumentat atunci câ acest tip de abordare nu 
poate explica schimbarea socială, contradicţiile structu¬ 
rale sau conflictele din cadrul societăţilor umane. Aceste 
critici, după cum susţin mulţi dintre specialişti, nu sunt pe 
deplin adevărate, deoarece „ teoria evoluţionistă a lui 
Parsons, care tratează dezvoltarea istorică în termenii 
diferenţierii şi reintegrării sistemelor şi subsistemelor, poate 
explica schimbarea şi cel puţin conflictul temporar existent, 
până când are loc reintegrarea ” (D. S. O., 2003). 


2.3.0. Fenomenologia sociologica 


Este o teorie lansată de austriacul Alfred Schutz, spriji¬ 
nită pe teme din sociologia weberiană, cultivate pe terenul 
fenomenologiei husserliene. Conform tezei husserliene, 
conştiinţa este intenţionalitate, fiind orientată totdeauna 
către un obiect. Conştiinţa nu există decât în calitate de 
co-ştiinţă de ceva, aşa cum nu există obiect social, decât 
în calitate de obiect pentru o conştiinţă. 

Elev al lui Husserl, Schutz (care a părăsit Europa odată 
cu apariţia fascismului, statornicindu-se în S. U. A.) stabi¬ 
leşte principiile de bază al e sociologiei fenomenologice. 

Această teorie porneşte de la modul cum, plecând de 
la fluxul de bază al experienţei nediferenţiate, noi actorii 
sociali ne construim obiectele şi cunoaşterea despre 
acestea, aspecte pe care le adoptăm apoi tacit în 
viaţa cotidiană. Actul fundamental al conştiinţei în 

această teorie este tipificarea, care se prezintă sub doua 
aspecte: tipificarea de gradul unu şi tipificarea de gradul 
doi. 

Tipificarea de gradul unu, reprezintă aducerea 
împreună a elementelor tipice şi constante în fluxul 
experienţei individuale, elaborând modele tipice de 
lucruri şi oameni şi construind o lume socială comună. 
Prin interpretarea realităţii sociale, conştiinţa creează un 
univers de semnificaţii, în care lumea reală în raport cu 
experienţa subiectivă, nu este un univers neutru, ci un 
univers semnificativ, o construcţie (tipificare) a conştiinţei, 
în acest caz, sociologului rămănănău-i sarcina de a 
construi tipificarea de gradul doi, adică un model raţional 
al lumii sociale bazat pe teoriile în care actorii îşi explică 
propriile acţiuni. 

Lumea socială, după A. Schutz, se construieşte prin 
procese de tipificare care dobândesc apoi o calitate 
obiectivă, dincolo de grupul care le-a produs, individul 
social experimentând (prin trăire) nu o lume, ci o 
diversitate de lumi. 

Este de remarcat că problematica educaţiei nu este 
abordată în mod explicit de către autorul teoriei prin 
prisma fenomenologiei sociologice, ea subsumdndu-se 
socializării genetice a cunoaşterii comune, ca activitate 
tipică, prin care actori tipici, respectiv educatorii, transmit 
cunoaşterea socială tipică, adică tezaurul de cunoştinţe 
acumulate şi disponibile, altor actori tipici, adică celor 
care primesc educaţia. 

2.4.0. Modelul dramaturgie 

Este o teorie lansată de către sociologul american 
Erwing Goffman şi este organizată în jurul a două teze 
unificate. Prima teză priveşte caracterul expresiv şi inter- 
acţional al ordinii publice, iar cea de a doua teză tra- 

tează Eul social ca fiind un efect dramatic al 
experienţei sociale. Teoria evidenţiază importanţa 
identităţii sociale a actorilor sociali implicaţi într-o relaţie 
de comunicare situată dincolo de ordinea normativă, 
într-un cadru public aproape teatral, în care sistemul de 
educaţie prin şcoală, poate constitui un model de 
interacţiune morală, realizabil între educator şi cel 
educat. 

Actorii sociali, afirmă Goffman, sunt orientaţi în 
comportamentul lor, mai puţin de normele exterioare 
care li se impun de societate - fie prin constrângere 
exterioară, fie prin cea interiorizată - decât de modul în 
care reuşesc să cunoască şi să definească situaţia 
concretă a locului şi timpului în care se află, a 
semnificaţiilor pe care le atribuie comportamentelor 
partenerilor cu care relaţionează, precum şi propriilor lor 
comportamente. Aceste comportamente nu sunt nici 
total predeterminate şi previzibile, dar nici total aleatorii şi 
imposibil de anticipat. Ele sunt supuse constrângerii şi unei 
ordini sociale care le orientează în aşa fel încât acţiunea 
individuală să se găsească permanent într-o stare de 
armonie cu acţiunea partenerilor, să fie compatibilă cu 
forma de organizare a mediului social în care fiinţează, 
fără însă ca aceasta să implice - în mod necesar - un 
consens cu setul de valori şi norme pe care mediul i le 
propune. 


2.5.0. Etnometodologia şi sociologia cognitiva 

La începutul anilor '60 ai secolului trecut, Harold Gar- 
finkel şi Aaron Cicourel propuneau drumul unui nou 
curent în sociologia nord-americană, care ulterior urma 
să fie acceptat de comunitatea internaţională a 

specialiştilor sub numele de etnometodologie. Teoria se 
prezenta ca fiind o nouă perspectivă a cercetării la nivel 
micro a realităţii din domeniul educaţional şi viza 
înţelegerea aspectelor obişnuite utilizate de cel ce era 
actorul activ al educaţiei, prins în activitatea sa 
cotidiană, numite etnometode. Acest nou curent promo¬ 
vat, urma să se ocupe de analizarea normalităţii relaţiilor 
ce exista la nivelul unui grup social. Din perspectiva 
cercetării microsociologice, iese în relief rolul realităţii 
zilnice ce contribuie la identificarea socială a actorilor 
educaţiei în care se poate valorifica cunoaşterea 
comună şi pragmatismul, luate în consideraţie în raport 
cu cunoaşterea teoretică. 

Sociologia cognitivă, la rândul sau, încearcă să redefi- 
nească raporturile dintre individ şi structuri, în care 
„ordinea socială este definită nu ca ordine instituţional - 
normativă dată, ci ca ordine inter acţionai-cognitivă produsă 
în cursul acţiunii umane cooperative’’’’ (Stănciulescu, 1996). 
Aceasta vizează natura problematică a sensului în viaţa 
de zi cu zi şi încearcă să integreze etnometodologia cu 
lingvistica, pe de o parte şi cu sociologia tradiţională, pe 
de alta parte. Susţinătorul cel mai de seamă al acestei 
abordări a fost A. Cicourel. 


2.6.0. Structuralismul constructivist 

Părintele acestei teorii este francezul Pierre Bourdieu, 
care o lansează în anul 1970. El subliniază că „aportul 
major al ceea ce trebuie numit revoluţia structuralistă a 
constat în a aplica lumii sociale un mod de a gândi relaţional, 
care este modul de a gândi al matematicii şi al fizicii moderne 

şi care identifică realul nu cu substanţe, ci cu relaţii” (apud 
Stănciulescu, 1996). Structuralismul susţinut de autor, este 
unul diferit de cel al lui Levi-Strauss, al lui Althusser sau 
Sartre; el susţine teza potrivit căreia categoriile utilizate 
de actorii sociali în construcţia realităţii sociale, reprezintă 
rezultatul unui lung proces de încorporare a structurilor 
obiective. Această concepţie este etichetată de 
Bourdieu, structuralism constructivist sau costructivism 
structuralist şi are ca obiect de studiu „ raporturile de 
generare reciprocă dintre structurile obiective profunde ale 
lumii sociale şi structurile mentale, de autonomie relativă şi 
interdependenţă”, corespondenţa dintre acestea. 

2 

‘Teme pentru aprofundare 

1. Descrieţi cele şase teorii ale sociologiei educaţiei şi 
conexiunile care pot fi făcute cu sociologia educaţiei 
fizice şi sportului. 

2. Ce reprezintă educaţia pentru teoria funcţionalismului 
incipient ? 

3. Care este funcţia educaţiei în \eouo funcţiona¬ 
lismului sistemic ? 

4. Definiţi cele două tipuri de tipificare ale lui Schutz . 

5. Care sunt tezele luate în consideraţie de Goffman la 
elaborarea teoriei sale numită model dramaturgie ? 

6. Cum defineşte sociologia cognitivă, raportul dintre 
individ şi structurile sociale ? 

7. Care sunt factorii care acţionează asupra com¬ 
portamentelor, în teoria fenomenologiei sociale ? 


60 



CAPITOLUL III 


3.0.0. Factori sociali de influenţare a 
sportivului 


3.1.0. Familia 

Astăzi când, în majoritatea cazurilor, ambii părinţi sunt 
implicaţi într-o activitate profesională, copiii petrecând 
foarte mult timp singuri, comunicarea între părţi lasă mult 
de dorit. Cu toate acestea, ponderea influenţei din 
partea familiei asupra descendenţilor rămâne în con¬ 
tinuare decisivă, uneori datorită unor modele compor¬ 
tamentale, care preluate de către copil, vor contribui la 
conturarea alegerilor privind viitorul său comporta¬ 
mental, profesional şi social, alteori datorită atitudinilor 
părinţilor puternic autoritare sau neutre, reprezentând un 
alt mijloc de influenţare a deciziei copilului. Motivele sunt 
cunoscute: sub- sau supraaprecierea posibilităţilor 
odraslei, impunerea de către părinţi a unor trasee 
educaţionale fanteziste, lipsa de afectivitate, lipsa de 
consens între părinţi cu privire la viitorul copilului, motive 
care, nu de puţine ori, sunt datorate şi nemulţumirilor, 

frustrărilor şi stereotipurilor în legătură cu ocupaţiile solici¬ 
tate de către actuala societate. 

Aceste presiuni privind orientarea în viaţă a copiilor, au 
deseori un impact negativ asupra preferinţelor şi poten- 
ţelor reale ale acestora, care sunt elemente funda¬ 
mentale necesare performanţei în carieră, fie ea sportivă 
sau de altă natură. 

Când vorbim însă despre alegerea sau sprijinul părinţilor 
în orientarea copilului către o carieră sportivă de perfor¬ 
manţă, este foarte important să existe întâlniri ale 
factorilor educaţionali cu familia, pentru ca părinţii să-şi 
conştientizeze rolul şi importanţa în modelarea şi 
dezvoltarea personalităţii copilului, în orientarea către un 
model de imitat şi chiar realizarea prin acest demers a 
unui refugiu permisiv. 

Unele studii produse de cercetarea americană (în 
deceniul VIII al secolului XX) pe sportivii de performanţă, 
ale căror rezultate au fost prezentate în Sociology ofNorth 
American Sport din ediţia anului 1986 (apud V. Oprişan, 
2002), relevă faptul că în peste 75% din cazuri, un rol 
esenţial în iniţierea copiilor în sport revine părinţilor, 
repartiţia influenţei pe genuri şi pe nivel de încurajare 
fiind foarte interesantă: la un nivel moderat de încurajare, 
mamele deţin primul loc faţă de taţi, cu un procent de 
60,7% la fii şi 55,2 % la fiice (taţii: 51,8% la băieţi şi 48,8% la 
fete), procentele schimbăndu-se cu o diferenţă semnifi¬ 
cativă la categoria nivel intens, unde taţii conduc cu 26% 
la băieţi şi 21,1% la fete, faţă de mame care acumulează 
9,8 procente pentru băieţi şi 13,4 pentru fete. 

Se ştie că în orice societate, familia reprezintă factorul 
primordial al socializării şi integrării membrilor săi. Claude 
Levi-Strauss definea familia ca fiind „un grup care are la 
bază căsătoria, este alcătuită din soţ, soţie şi copii născuţi în 
acelaşi cadru organizaţional, pe care îi unesc drepturi şi 
obligaţii morale, juridice, economice şi sociale; în cadrul 
familiei obligaţiile şi aspiraţiile sunt comune 

Şi în societatea contemporană, Familia reprezintă în 
continuare instituţia fundamentală care asigură menţi¬ 
nerea perpetuării biologice a societăţii, îngrijirea şi edu¬ 
carea copiilor, precum şi menţinerea continuităţii culturii - 
prin transmiterea către descendenţi a limbii, obiceiurilor, 
tradiţiilor, modelelor de comportament, de adaptare şi 
relaţionare socială. Ea susţine şi încurajează la 
descendenţi, acele conduite şi puncte de vedere 
acceptate de societatea din care face parte. 
Componenţa, structura şi modelele de familie sunt 
diferite în societăţi şi culturi diferite. în ţările din Vestul 
Europei şi în America, este specifică familia formată din 
tată, mamă şi copii, care în majoritatea covârşitoare a 
cazurilor este izolată de rude, pe când în zona balcanică 
familia este alcătuită din membrii ai mai multor generaţii 
care locuind laolaltă (copii, părinţi, unchi/mdtuşe, bunici, 
străbunici), creează mai mult ataşament şi solidaritate 
de grup. 

Calitatea vieţii de familie fiind influenţată de o serie de 
vectori interni şi externi cu ponderi diferite asupra 
funcţionării sale, credem cd este firesc, după părerea 
noastră, ca în cele ce urmează sd-i prezentăm pe cei 
mai relevanţi dintre aceştia: 

■ situaţia economică a sa şi a societăţii; 

■ locul de muncă al părinţilor şi programul de lucru ; 

■ nivelul de educaţie şi de cultură al părinţilor, 

■ mass-media audio, video şi scrisă; 

■ rolul mamei în folosirea experienţei pozitive proprii 
acumulate în perioada copilăriei şi a informaţiilor 
ştiinţifice achiziţionate despre dezvoltarea şi modela¬ 
rea copilului; 

■ rolul tatălui şi poziţia sa în activitatea de a conduce şi 
gestiona viaţa familiei; 

■ nivelul relaţiilor de comunicare şi interrelaţionare al 
membrilor familiei; 

■ crizele familiei, care pot fi: normative (schimbarea de 
rol în funcţie de evoluţia vârstei şi parcurgerea de 
etape - copil, elev, student, salariat, părinte, 
unchi/mătuşă, pensionar, bunic, străbunic) şi situaţionale 
(naşterea unui copil cu malformaţii congenitale, 
decesul unui copil sau al unui părinte, divorţ, 
imposibilitatea de a creşte şi a educa un copil 
datorată stărilor economice, de sănătate, sau 
morale); 

■ starea de adopţie. 

„Intr-o familie în care domneşte o atmosferă de stimă 
reciprocă, care manifestă stabilitate, iar membrii ei se declară 
satisfăcuţi de rezultatele interacţiunilor, copilul ocupă un loc 
central ” (Ciofu, 1998). în calitate de mediu natural şi de 
grup primar, aceasta este pentru copil, primul 
intermediar şi vehicul în relaţiile cu societatea şi constituie 
matricea care-i imprimă trăsături morale şi de caracter 
durabile în concordanţă cu aşteptările societăţii. 
Acţiunea pe care familia o exercită asupra copilului este 
rezultatul structurii acesteia, care nu poate suporta vreo 
amputare, nici vreo deviaţie fără să atragă consecinţe 
mai mult sau mai puţin grave pentru fiecare dintre 
membrii săi, după cum afirmă Henri Wallon (S. F. C., 
1971). 

Structura familiei nu se mărgineşte numai la relaţiile 
copil-părinţi, ci comportă şi influenţele de la fraţi şi surori. 
Se consideră îndeobşte de către psihologi, că familia cu 
un singur copil, în general, nu-i asigură în mediul familial 
codiţii favorabile şi normale de dezvoltare psihică - 
copilul fiind exclusiv sub dependenţa adulţilor. Copilul 
care are însă fraţi mai mari şi/sau mai mici, beneficiază 
de experienţa acestora şi de ucenicia unor relaţii mult 
mai complexe, variabilitatea şi polaritatea acestora fiind 
influenţată de poziţia pe care o ocupă în structura 

familiei, poziţie dată de vârstă, de gen şi de numărul 
fraţilor şi surorilor. 

La rândul său, socializarea, contribuie la transmiterea şi 
asimilarea atitudinilor, a valorilor, a concepţiilor sau mo¬ 
delelor de comportament specifice unui grup ori unei 
comunităţi, în vederea formării, adaptării şi integrării 
sociale a individului uman. Aceasta, reprezentând de 
fapt o tranzacţie, prin reguli şi valori, dintre societate şi 
actorii sociali, care-şi dezvoltă în urma ei, propriile lor 
strategii de viaţă. 

Având în cele din urmă ca scop conceperea, 
reproducerea şi materializarea în rândul membrilor săi a 
unui model normativ şi cultural specific, socializarea se 
foloseşte de educaţie ca proces, sub toate formele sale 
de exprimare, familiei revenindu-i unul din locurile cele 
mai importante în acest sens; ea reprezent ă „creuzetul unde 
se experimentează relaţiile sociale cele mai intime”[V oinea, 
1993). 

Familia este de asemenea şi cea care imprimă cele 
mai importante şi cele mai durabile trăsături caracteriale 
şi morale, trăsături care reprezintă un răspuns la 
chemările societăţii. Aceasta constituie pentru copil, 
cadrul în care se asigură primele tipuri de relaţii sociale 
(socializarea primară), de experienţe şi exigenţe 
specifice, este primul educator, dar şi mediul în care 
întâlneşte primele modele. Aici copilul primeşte primele 
„programe” de conduită, pe care le va aplica imediat 
sau „în secvenţe biografice ulterioare, pentru viaţa cotidiană, 
programe care permit identificarea sau diferenţierea sa în 
raport cu alte persoane” (Stănciulescu, 1996). Nu este de 
neglijat stilul educativ utilizat de familie în mediul de 
relaţionare, adică atmosfera familială, climatul familial al 
educaţiei copilului. Fiecare familie are un anumit nivel de 
educaţie, o anumită personalitate socială care o 
diferenţiază de celelalte în modul de transmitere a 
atitudinilor, a cunoştinţelor, a valorilor, apelând la 

modele, stiluri, metode şi tehnici diferite, uneori foarte 
complexe. Instrumentele alese ţin sau sunt adaptate în 
funcţie de nivelul obiectivelor avute în vedere de către 
familie şi au o contribuţie importantă la întărirea 
conţinuturilor transmise. 

Unui model parental autoritar - este confirmat de 
rezultatele obţinute de către cercetările specifice - i se 
va asocia un nivel înalt al controlului, întovărăşit însă de o 
slabă susţinere a activităţii copilului, căruia i se impun 
reguli de conduită inviolabile, transmise de către părinţi 
în mod sistematic. Rezultatul va fi un copil fără iniţiativă, 
agresiv şi ostil, greu adaptabil social. 

Modelulpermisiv , este caracterizat printr-un nivel scăzut 
al controlului aplicat de către părinţi copilului, însoţit de 
puţine norme de conduită şi responsabilităţi impuse, 
părinţii străduindu-se de fiecare dată să înţeleagă şi să 
răspundă permanent nevoilor copilului. Această 
atitudine parentală favorizează dezvoltarea agresivităţii şi 
negativismului, a unei vorbiri greoaie şi întârziate, a 
crizelor dese de protest şi de manie nejutificate, a 
rezultatelor proaste la şcoală sau în alte activităţi. 

Un model educaţional de mijloc, numit de americani 
authoritative (o autoritate mai îngăduitoare, mai demo¬ 
cratică), îmbină controlul sistematic, autoritar cu cel al 
unui suport înalt parental; părinţii formulează reguli 
controlând respectarea lor, „ dar nu le impun, fiind mereu 
deschişi la dialog, explicându-Ie raţiunile pentru care regula 
trebuie respectată şi situaţiile în care ea se aplică şi simulând, 
totodată autonomia lor de gândire” (Stănciulescu, 1997). 
Disciplinarea copilului în această situaţie, presupune 
educarea acestuia pentru a obţine auto-controlul şi 
eficienţa conştientă a acţiunilor sale prin încurajarea 
comportamentelor pozitive, supunerea lui unor reguli de 
convieţuire socială general acceptate de societatea al 
cărui membru este. 

Modelul hiperprotector, se caracterizează printr-o super- 
protecţie maternală. Mama îi alege colegi, locul de 
joacă, prietenii, îmbrăcămintea pe care trebuie să o 
poarte, mâncarea pe care să o mănânce, filmele pe 
care să le vizioneze, cărţile pe care să le lectureze etc. 
Copilul din acest model, este lipsit total de 
independenţă, de autonomie socială, personalitatea lui 
va fi grav afectată, este anxios, lipsit de iniţiativă, 
nevrotic, supraănhibat. 

Studiile specifice din arealul social american, subliniază 
că există corelaţii semnificative între stilul educativ al 
familiei şi structura de clasă a societăţii, însă constrân¬ 
gerile familiale nu au culoare, sunt prezente în toate cla¬ 
sele sociale şi la toate nivelurile de educaţie a părinţilor, 
ăiferenţiinău-se numai gradul şi modalităţile de aplicare 
(observănău-se în ultimul timp, o tendinţă de evoluţie 
către permisivitate). 

Subliniem că stilurile educative sunt expresia vizibilă şi 
manifestă, specifică unui tip de cultură, ceea ce ne 
face să nu putem recomanda un model sau altul din 
cele prezentate până acum. 

Cum educaţia parentală nu vizează modificarea 
naturii copilului, ci are rolul de a-l ajuta să se dezvolte 
armonios, să-i dezvolte calităţile morale şi intelectuale, 
să-i încurajeze aptitudinile motrice şi fizice pe care le 
posedă în stare latentă către activităţile care îi aduc sau 
îi pot aduce satisfacţiile cele mai mari şi spre care are 
înclinaţii, iar privind în urmă, observăm că marii performeri 
provin din toate tipurile de familii, ceea ce ne pune în 
situaţia de a nu putea recomanda nici de data aceasta 
un anumit stil de educaţie. 

Rămânem la convingerea că un simţ de observaţie 
foarte bun al părinţilor, însoţit de multă afecţiune şi 
responsabilitate, poate duce la descoperirea şi 
exploatarea, în sens benefic se înţelege, a aptitudinilor 
fizico-motrice pe care se poate plia apoi un model 

educaţional adecvat motivării şi încurajării copilului spre 
o anumită activitate. Este de reţinut însă, că modul de 
abordare al acestui aspect de către un părinte sau de 
către întreaga familie, este esenţial pentru viitoarea 
carieră sportivă şi profesională a copilului, celelalte 
instituţii având rolul şlefuirii şi definitivării acţiunii. 


3.2.0. Şcoala 

Şcoala este instituţia specializată a societăţii, care 
realizează activităţile de educaţie, conform unor 
obiective pedagogice prestabilite ale procesului de 
învăţământ. 

Ca organizaţie socială, şcoala modernă presupune 
valorificarea modelului care corespunde istoric etapei 
sociale contemporane de tip informaţional, şi conform 
Legii învăţământului (nr. 84/1995), este structurată astfel: 
învăţământul preşcolar, primar, gimnazial, profesional, 
liceal, postliceal, universitar şi postuniversitar -învăţământ 
de stat sau particular. Rolul educatorilor din acest sistem, 
este să formeze şi să dezvolte personalitatea individului 
uman în concordanţă cu imperativele sociale ale vremii, 
să transmită cultura (naţională şi universală) sub toate 
formele sale şi să facă legătura culturală între generaţii. 

Dimensiunile de mare importanţă ale activităţii de 
formare-dezvoltare permanentă a personalităţii, ale 
acestui sistem de învăţământ, vizează următoarele pla¬ 
nuri: tehnologic, intelectual, moral, etic, estetic şi fizic - cele 
din urmă ocupăndu-se de formarea armonioasă a 
corpului uman. 

Educaţia fizică în şcoală, are menirea de a se ocupa 
de dezvoltarea bazei fiziologice şi psihologice a persona¬ 
lităţii umane (care la aceste vârste se află într-un con- 

tinuu proces de reaşezare şi remodelare, în funcţie de 
solicitările mediului social în care se dezvoltă), de 
menţinerea şi întărirea sănătăţii, de călirea organismului 
pentru a putea rezista la efortul fizic impus de activităţile 
sociale viitoare, formarea şi dezvoltarea trăsăturilor 
pozitive de caracter, stimularea şi dezvoltarea dorinţei de 
afirmare în arena socială, şi chiar în sportul de 
performanţă. Printre activităţile de educaţie fizică şi de 
sport, în această etapă, se recomandă practicarea unor 
activităţi asistate, precum exerciţiile de gimnastică, 
exerciţiile de prevenire şi corectare a deficienţelor fizice, 
învăţarea şi practicarea unor discipline sportive în cadrul 
şcolii sau al asociaţiilor sportive, culturism pentru dezvol¬ 
tarea armonioasă a corpului, participarea la competiţii 
sportive la diferite niveluri de organizare ş. a. 

Curricula educaţiei fizice şi sportului trebuie să uzeze din 
plin de informaţiile ştiinţifice de ultimă oră care privesc 
valorificarea deplină a potenţialului fizic, fiziologic şi 
psihologic al organismului uman, în condiţiile unei 
societăţi moderne cu o evoluţie dinamică extrem de 
rapidă. 

Se ştie că o dezvoltare fizică armonioasă - obţinută 
prin practicarea sub îndrumare şi cu metodă a exerciţiilor 
fizice şi sportului - reprezintă un remarcabil întăritor 
psihologic într-un mediu social din ce în ce mai complex 
şi mai stresant, fiindcă adevărul din dictonul latin al lui 
Juvenal („Satirae”, sec. II e. n.) „mens sana in corpore 
sano” astăzi este mai evident şi imperios decât oricând. 

Solicitările intelectuale la care sunt supuşi elevii, 
confortul caracteristic epocii actuale şi activitatea tot 
mai intensă la calculator, duc la consolidarea unui mod 
de viaţă vicios, prin excelenţă sedentar, dăunător 
dezvoltării armonioase a organismului şi a sănătăţii. 
Cercetări recente, arată că tinerii care îmbină armonios 
eforturile intelectuale cu cele fizice, au indici 
psihofiziologici funcţionali ridicaţi şi o capacitate de 

memorare şi aprofundare a cunoştinţelor superioare. Se 
demonstrează astfel influenţa benefică a educaţiei fizice 
şi sportului asupra sănătăţii, dezvoltării fizice şi psihice 
armonioase, a relaxării şi deconectării, a compensării şi 
stimulării biologice, a îmbunătăţirii progresive a calităţilor 
fizice, a şlefuirii aptitudinilor şi deprinderilor motrice de 
bază, ori a celor specifice diferitelor ramuri sportive, a 
modelării caracterului şi personalităţii, al profilurilor moral 
şi etic, a disciplinei, voinţei, curajului, a spiritului combativ, 
de competiţie şi de învingător. 

Unul din obiectivele esenţiale ale educaţiei (culturii) 
fizice şi ale sportului, este acela de a consolida 
dezvoltarea biologică a individului uman, prin formarea 
deprinderilor şi a capacităţilor motrice, (sau corectarea 
unor deficienţe motrice) şi valorificarea capacităţilor şi 
aptitudinilor speciale la nivelul activităţilor sportive. 
Pentru obţinerea unor rezultate bune, este nevoie de o 
comunicare bună care să dezvolte competenţele rela¬ 
ţionale, capacitatea de a asculta, de a înţelege, 
capacitatea empatică a celui integrat în sistemul 
educaţional. 

Cercetările sociologice efectuate, atât la noi cât şi 
cele din Occident, subliniază rolul mare de influenţare pe 
care îl are educatorul în clasele primare, aspect ce 
trebuie fructificat la maximum când este vorba de copii 
cu evidente aptitudini spre performanţa sportivă. 
Rezultatele vor fi şi mai relevante, dacă educatorul este 
un fost sportiv de performanţă şi pregătirea, experienţa 
lui profesională psiho-pedagogică vor fi puse în practică 
cu pasiune şi dedicaţie, cunoscăndu-se faptul că forţa 
exemplului personal, la vârsta mică, are o mare putere 
de influenţă. 

3.3.0. Grupul de prieteni 


La vârsta adolescenţei, fiecare tânăr doreşte sâ 
aparţină unui grup, acesta opţiune ajutându-l sâ-şi 
contureze - prin procesul de comparare - propria-i 
identitate şi modul de relaţionare cu ceilalţi. Mai mult, 
grupul de prieteni este folosit deseori ca mediu 
terapeutic şi de reglare a comportamentelor negative. 
Prietenii, într-un procent foarte mare, au un rol important 
de influenţare privind activităţile ludice şi cele ce ţin de 
sport. 

Subiecţii unui eşantion dintr-un studiu american 
reprezentativ, constituit de membri unui club sportiv, au 
mărturisit într-un procent de 61% că alegerea şi 
direcţionarea către acel sport se datorează colegilor şi 
prietenilor (apud Oprişan, 2002). 

Dar uneori şi în acest mediu interrelaţional, influenţa 
părinţilor este resimţită puternic. Din dorinţa de a-i 
îndepărta din grupul de prieteni considerat invariabil ca 
nociv sau distructiv, copii sunt ridiculizaţi, criticaţi, culpa- 
bilizaţi, pedepsiţi în loc să se adopte faţă de ei atitudini 
adecvate care să le ofere încredere şi credit, orientare 
către anumite modele, responsabilizare atitudinală 
personală, învăţăndu-i ce este - după părerea şi expe¬ 
rienţa lor de adulţi - bine sau rău, corect sau greşit, cinstit 
sau imoral. în aceste situaţii, reacţia naturală a copilului 
este manifestată printr-o dezaprobare agresivă, de 
apărare şi chiar accentuarea unui comportament, care 
tratat cu lipsă de tact şi deseori cu brutalitate, poate 
deveni uneori deviant. 

3.4.0. Societatea 


Putem afirma cu certitudine că relaţia dintre societate şi 
sport, este o relaţie istorică, din moment ce prima 
Olimpiadă (776 î. e. n.) este confirmată şi prezentată pe 
larg de izvoarele greceşti antice scrise. 

Jocurile olimpice erau evenimente sacre care se 
desfăşurau o dată la patru ani în Olympia, la poalele 
muntelui Olimp - considerat ca fiind lăcaşul zeilor - şi erau 
consacrate divinităţii supreme, care era Zeus, „tatălzeilor 
şi al oamenilor ’ 

Este de remarcat importanţa care îi era acordată 
evenimentului, din moment ce pe intervalul desfăşurării 
Olimpiadei, încetau toate conflictele armate dintre 
statele greceşti, aspect pe care civilizaţia modernă - din 
motive ce ţin de orgolii politice primitive, nu este 
capabilă să-i respecte regulile stabilite şi lăsate de mai 
înţelepţii noştri înaintaşi antici. 

Trecutul şi prezentul unei astfel de relaţii intense dintre 
sport şi societate, ne face să credem că unele opinii 
pesimiste nu se vor împlini. Impactul enorm pe care îl are 
sportul în viaţa societăţii ne face să afirmăm că el nu va fi 
înlocuit în anii ce vin cu diferite surogate, printre care 
cele mai des amintite sunt cele grupate în categoria 
„jocuri mintale”, cu întreceri produse pe şi pentru 
computere. Contăm pe varianta optimistă, care 
consideră că ,, sportul va deveni o activitate de neânlocuit în 
viaţa oricărui om (prezentul este relevant în acest sens, n. 
n.), indiferent de vârstă, sex, profesie şi alţi factori din 
ontogeneză” (Cărstea, 1995). Rezultatele obţinute de-a 
lungul istoriei până în prezent în acest domeniu, ne fac să 
credem, că atât sistemul educaţional cât şi cel politic de 
azi şi de mâine ale statelor, nu vor putea să renunţe la 
una dintre forţele modelatoare cele mai eficiente şi mai 
puternice - creatoare de imagine, entuziasm, optimism şi 

poftă de competiţie - care este sportul de performanţă. 
Iar acesta ,ca sd aibă permanent actori-eroi, are nevoie 
de fratele său mai comun care este sportul de masă - un 
fenomen social de luat în seamă, de susţinut şi de 
încurajat -reprezentând pepiniera de unde îşi recrutează 
materia primă instituţiile specializate precum cluburile, 
asociaţiile sportive, şcolile de profd. 

Sportul ca fenomen social, nu rămâne dator. El 
răsplăteşte efortul societăţii, prin efortul propriu în 
obţinerea de performanţe cât mai răsunătoare în 
competiţiile naţionale şi în cele internaţionale, oferind 
prin numele eroilor săi, glorie strălucitoare - fie ea şi 
efemeră - statelor pe care le reprezintă. Are şi un 
pronunţat caracter pacifist şi diplomatic prin contribuţia 
pe care o aduce la îmbunătăţirea relaţiilor interstatale, 
atunci când întrecerile au caracter internaţional. 

Prin Comitetul Internaţional Olimpic, sportul îşi aduce 
contribuţia sa semnificativă la detensionarea relaţiilor 
dintre ţări, la făurirea unei lumi mai competitive, mai 
armonioase, mai frumoase şi mai civilizate. 

Societatea civilă, prin performanţele sale economice, 
poate susţine şi dezvolta amploarea sportului de masă, 
care prin eterogenitatea sa poate cuprinde categorii 
largi de practicanţi de diferite vârste, ajutând astfel nu 
numai la petrecerea timpului liber în mod sănătos, plăcut 
şi reconfortant, dar şi la îmbunătăţirea relaţiilor inter- 
umane, care conduc la detensiondri sociale, la întărirea 
coeziunii sociale, la dezvoltarea şi asumarea spiritului de 
competiţie şi disciplină socială etc. Prin astfel de 
activităţi, societatea poate propune şi impune modele 
de comportament social, de conduită în relaţiile cu 
celălalt, de respect faţă de valoarea umană, faţă de 
valorile culturale naţionale şi universale, poate sd inducă 
aspiraţii pentru marea performanţă sportivă, pentru 
competiţie socială, sau pentru asumarea unor modele 
propuse şi în totalitate acceptate de societate. 

Un aspect psihosocial important de care trebuie să se 
ocupe societatea, este sfârşitul carierei sportivului. Nu 
este de neglijat atitudinea cluburilor şi a societăţii faţă de 
viitorul extra-sportiv al sportivului de performanţă, care în 
majoritatea sporturilor începe la vârsta de 30 de ani, 
când fostul sportiv este un tânăr plin de energie, de vise, 
de aspiraţii, dar complexat de faptul că nu mai poate 
participa la o viaţă sportivă activă, că nu mai îşi poate 
păstra statutul de cel mai bun, aspecte aducătoare de 
mari tensiuni psihologice, frustrări şi stres. 

în numeroase state civilizate, această situaţie este 
rezolvată prin măsuri de integrare profesională şi socială 
a fostului sportiv. Aceste acţiuni sunt materializate prin 
prelungirea duratei de şcolarizare, sesiuni deschise de 
examene, facilităţi pentru obţinerea unui loc de muncă 
adaptat la experienţa şi la specificul sportului practicat, 
orar flotant sau chiar redus la începutul noii activităţi, 
burse de perfecţionare profesională, statut de 
reprezentare în diferite organizaţii cu specific sportiv, de 
caritate, de sănătate, (campanii antisida, antialcool, 
antifumat, antidrog), de reprezentare a imaginii unei firme 
sau agent economic (echipament sportiv, produse 
igienice, produse alimentare) etc. 


3.5.0. Educaţia şi cultura 

Cu toate că sportul, prin virtuţile sale, este un act de 
cultură creator, un fenomen socio-cultural, care implică 
pe lângă exprimarea ludică şi performanţă, valori 
estetice (exprimate prin armonia corporală şi 
comportamentală în competiţii, dar şi cu ajutorul 
scriitorilor, cineaştilor şi artiştilor care se inspiră în operele 
lor din viaţa unor campioni), comunicare socială 
nonverbală, integrare socială - experienţa deceniilor 

anterioare de activitate în acest domeniu, dovedeşte că 
înalta specializare solicitată de împlinirea sportivului de 
performanţă, determină o oarecare îngustare a 
dezvoltării nivelului său educaţional şi cultural în favoarea 
rezultatelor sportive. Sunt dese exemplele cu mari 
performeri care s-au limitat la absolvirea câtorva clase 
şcolare, mulţumindu-se doar cu gloria, care ca orice pe 
lume, este trecătoare, perisabilă. Aceştia au cele mai 
mari probleme de integrare socială după terminarea 
activităţii sportive. Educaţia lor fiind limitată, în 
consecinţă şi nivelul cultural este mic, iar amândouă duc 
la un conflict serios de integrare, care cu timpul, le poate 
afecta comportamentul social dar şi sănătatea fizică şi 
mai ales cea psihică, prin pierderea încrederii în sine şi în 
ceilalţi, prin pierderea respectului de sine, prin 
deteriorarea nivelului de relaţionare cu cei cu care au 
făcut echipă, şi mai ales prin însingurarea datorată 
neputinţei de a-şi găsi un loc în societate pe măsura 
gloriei şi performanţei personale (despre care deja se 
vorbeşte la timpul trecut I). 

Accentuarea impresiei de inutilitate socială dată de 
lipsa de interes al societăţii de care aparţine şi care 
altădată îl adula şi îl gratula, iar acum l-a uitat, 
concentrăndu-şi atenţia spre alţi performeri la modă, îi 
poate fi deseori fatală unui fost performer. Toate aceste 
realităţi se transformă în adevărate drame pentru 
categoria descrisă. Avem în România, multe exemple din 
perioada comunistă. Campioni, care după ce au adus 
glorie României, la terminarea activităţii sportive, au 
îngroşat rândurile oamenilor necalificaţi, fără o ţintă, 
devenind alcoolici sau candidaţi permanenţi ai 
diferitelor spitale, pe motive întemeiate, sau pur şi simplu 
pentru a primi o masă şi un pat. Unii dintre ei se mai 
chinuiesc şi azi cu o pensie umilitoare, care nu le ajunge 
nici pentru a-şi putea achita datoriile faţă de stat, 
reprezentate de taxe şi impozite. Exemplele descrise nu 

sunt singulare şi nici specifice numai României. Ele se 
regăsesc şi la alţii. Să vedem însă ce fac, sau ce trebuie 
să facă Instituţiile abilitate ale statului pentru ca lucrurile 
să se îndrepte, respectiv acelea care se ocupă de 
sportul de performanţă, cele care se ocupă de sistemul 
de educaţie şi nu în ultimul rând, cele care se ocupă de 
gestionarea activităţii profesionale în România. 

Este de remarcat faptul că, după Revoluţie, toţi sportivii 
de performanţă au absolvit cursurile unui Liceu şi 
majoritatea dintre ei urmează un Colegiu sau o Facultate 
din domeniu specific activităţii sportive sau din alte 
domenii (ziaristica, studii economice, drept, psihologie, 
sociologie ş. a.), găndindu-se cd după absolvire, 
experienţa lor anterioară îi poate ajuta sd capete 
competenţe specifice în cadrul structurii din care ies ca 
sportivi. 

Este important de reţinut însă, cd educatorii şi antrenorii 
care contribuie la modelarea sportivilor de-a lungul 
perioadei de instruire şcolară sau universitară, au 
obligaţia profesională şi morală de a le trezi la timp gustul 
pentru educaţie, pentru cultură şi marile valori culturale şi 
sociale ale timpului, respectul faţă de predecesori, faţă 
de modele, faţă de cei care i-au descoperit, faţă de toţi 
antrenorii cu care au lucrat, precum şi de a-i conştientiza 
de consecinţele însuşirii unei educaţii la nivel superficial. 
Sunt de apreciat acei antrenori sau educatori, care 
înainte sau după un act competiţional, merg împreună 
cu sportivii lor la un muzeu de artă, de istorie, de 
antropologie sau tehnic, la un spectacol de teatru sau 
muzical (fie el chiar şi de muzică clasică I), la un 
spectacol de balet sau la un film bun. Toate acestea vor 
constitui bucurii estetice deosebite ce vor marca şi 
modela personalitatea sportivului, vor cizela gusturile şi 
vor reprezenta elemente importante la baza culturală a 
adultului de mai târziu, dar şi o imensă ocazie de 
aducere aminte şi de recunoştinţă faţă de mentorii lor. 

Societatea modernă în care trăim, se foloseşte de 
aceleaşi reguli ca şi sportul de performanţă: competenţa 
şi promovarea celui mai bun. Cine nu acceptă, după o 
carieră glorioasă, lupta pentru un rol şi un status social 
ridicat, se autoexclude din arena societăţii. Performerul 
trebuie să conştientizeze la timp toate acestea şi să nu 
uite nici o clipă că are de partea sa energia şi şansele 
de a fi cel mai bun şi profesional, din moment ce posedă 
cele mai importante calităţi de care nu dispune oricine şi 
care l-au ajutat mereu să fie câştigător: voinţă, ambiţie, 
putere de muncă, nivel înalt de aspiraţii, disciplină şi 
potenţe intelectuale pe măsură. Trebuie doar să uzeze şi 
pe plan intelectual de ele şi să şi le canalizeze spre ţinte 
clare şi bine definite din punct de vedere social. 

3 

‘Teme pentru aprofundare 

1. Argumentaţi influenţa familiei şi rolul acesteia în 
viaţa sportivului. 

2. Definiţi rolul şcolii în formarea preferinţelor elevilor 
pentru sport. 

3. Explicaţi rolul influenţei sociale asupra activităţii 
sportivului. 

4. Care este importanţa educaţiei şi culturii în viaţa 
sportivului ? 

5. Care sunt obligaţiile morale ale sportivului şi 
fostului sportiv faţă de predecesorii, educatorii, 
partenerii şi adversarii de competiţie, precum şi 
faţă de mentorii săi ? 

CAPITOLUL IV 


4.0.0. Importanţa aspectelor etice şi 
comerciale în sport 


4 . 1 . 0 . Aspectele morale ale sportului 

Activitatea sportivă, întrecerile sportive în general, 
după cum susţine Gh. Cârstea (1995), oferă o superbă 
lecţie de morală, concretizată în fair-play, respectul 
regulilor, spiritul de echipă, sentimentul solidarităţii, 
comunitatea de joc. 

Sportul este purtător de valori morale, atunci când nu 
este murdărit de orgolii, de patimi, de adversităţi 
geopolitice sau de considerente comerciale meschine. 
Activitatea sportivă îl iniţiază pe practicant în canoanele 
onoarei, ale eticii, ale adevărului şi demnităţii umane, îi 
cultivă comportamente altruiste şi de generozitate, îi 
dezvoltă sensibilitatea afectivă şi estetică, ansamblul 
normelor de conduită morală corespunzătoare tipului de 

societate în care trăieşte şi se dezvoltă, îi induce 
ansamblul concepţiilor şi convingerilor privind normele de 
comportare faţă de adversar şi faţă de cei de lângă el, 
faţă de familie, de prieteni, de ceilalţi membri ai 
societăţii. Este de remarcat cd moralitatea sportului şi a 
practicanţilor săi se regăseşte şi în următoarele aspecte 
practice: 

• prin competiţie, sportivul nu urmăreşte distrugerea 
adversarului, ci obţinerea victoriei sau a recordului, 
după reguli bine stabilite, standardizate şi omologate 
de către organizaţii sau organisme abilitate în acest 
sens; 

• sportul are menirea de a da competiţiei dimensiuni 
umane, de respect faţă de adversar şi nu de urd, 
distrugere sau suprimare a vieţii adversarului; 

• sportul şi sportivul nu acceptă decât o întrecere ega¬ 
lă între competitori de aceeaşi categorie şi nivel de 
forţă, în care şansele de câştig sd revină celui care 
dovedeşte în luptă cd are mai multă pregătire, 
experienţă, aptitudini şi creativitate şi dd dovadă de 
mai mult profesionalism şi voinţă de victorie. 

Morala - ca formă a conştiinţei sociale şi concept gene¬ 
ral acceptat de actorii sociali, se exprimă sub trei forme: 
-conştiinţa morală (convingeri, concepţii, valori, idealuri 
morale); 

-norme sau principii morale (reguli şi fundamente) şi 
-relaţii morale, care sunt convertite în fapte şi acţiuni 
eficiente pe tărâm social. 

Toate aceste valori îi sunt caracteristice marelui perfor¬ 
mer sportiv, campionului onest din orice timp şi orice 
sport de performanţă a cărui conduită morală le 
incumbă şi le exprimă în toate împrejurările sociale. Ele 
sunt asimilate din familie, din şcoală, de la antrenori, din 
mediul competiţional şi din modelul social în care îşi 

desfăşoară activitatea şi trăieşte. O demonstraţie 
superbă în acest sens produsă în timpurile noastre, de 
model, de dăruire şi sacrificiu total pentru culorile ţării pe 
care o reprezenta - ni la oferit sportivul japonez Fujimoto 
la Olimpiada de la Montreal - când, pentru a contribui 
cu puncte în susţinerea echipei sale de a ocupa locul 
întâi, a concurat cu rotula ruptă până la capătul 
întrecerilor din specialitatea sa. 

Formula - care reprezintă motorul activităţii olimpice - 
Citius, Aldus, Fortius (mai repede, mai sus, mai puternic) 
nu trebuie travestită pentru susţinerea abaterile de la 
aceste norme care înseamnă deseori dopaj, violenţă în 
arenă pentru obţinerea victoriei cu orice preţ, lovirea 
adversarului, aplicarea unor decizii incorecte de arbitraj, 
umilirea în teren/arenă a unor performeri de către 
spectatori sau distorsionarea voit-răutăcioasă a imaginii 
ori activităţii unui sportiv sau club în media, incitarea 
susţinătorilor echipei adverse la violenţă exprimată verbal 
ori manifestată prin distrugeri ale inventarului incintei 
sportive etc. 

în interiorul evenimentelor sportive, în ultimul timp, voit 
de către conducătorii cluburilor ori ai grupurilor de 
suporteri, se induce intenţionat şi cu consecinţe 
periculoase pentru educarea consumatorilor de 
spectacol sportiv, în locul unui mesaj de civilitate şi de 
respect faţă de actul de competiţie, de onestitatea 
actului sportiv şi faţă de câştigători, o atitudine negativă 
provocatoare de violenţă inutilă, prin care demersul 
spectacolului sportiv este total deturnat de la scopurile 
sale nobile de fair-play, respect şi model paşnic de luptă 
pentru performanţă, la un comportament animalic, 
tribal şi războinic detestabil care mânjeşte tot ce trebuie 
preţuit. 

Pentru eliminarea acestor tipuri de manifestare, atât 
conducătorii cluburilor, ai galeriilor de suporteri, dar mai 

ales comentatorii stadioanelor/arenelor ar trebui ca 
înaintea începerii spectacolului sportiv, să susţină un 
discurs educativ despre regulile bunei cuviinţe, ale eticii şi 
moralei care trebuie să ne caracterizeze nu numai pe 
stradă ori în familie, ci şi în arena sportivă care nu trebuie 
confundată cu o rezervaţie zoologică I 


4.2.0. Aspectele deviante ale sportivului 

Devianţa, care îmbracă foarte multe forme şi implică 
specificitate în funcţie de exponenţii săi, este definită de 
sociologie ca fiind „w/z tip de comportament, care se opune 
celui convenţional sau conformist şi care cuprinde nu numai 
încălcările legii, ci şi orice deviere de la regulile de convieţuire 
şi imperativele de ordine ale unei forme de viaţă colectivă 
(grup, organizaţie etc.)” (Zamfir, Vlăsceanu, 1993). 

în ultimul timp, în sociologia sportului se vorbeşte din ce 
în ce mai mult - punând la baza explicaţiei necesitatea 
respectării conformării la norme în activitatea sportivă de 
performanţă - despre devianţa pozitivă, un concept care 
deocamdată este destul de controversat de către 
specialiştii în sociologia devianţei (vezi Hughes şi Coackley, 
2005). La modul general, acest tip de comportament se 
manifestă prin adoptarea unor ţinute insolite, a unui 
limbaj sau gesturi noncomformiste, a unor atitudini în 
mediul familial, şcolar sau social sfidătoare, a unor 
conduite imorale, obscene, mergând până la actele 
infracţionale sau antisociale. Toate aceste aspecte sunt 
dependente însă de normele sociale în funcţie, care 
hotărăsc ce gesturi pot fi catalogate normale şi care 
anormale sau deviante. 

Devianţa, nu este determinată de cauze biologice sau 
psihice, ci ţine exclusiv de educaţie şi de contextul social 

„în care este definită, evaluată şi, eventual, sancţionată” 
atitudinea actorului social (D. S. L„ 1996). De unde se 
poate trage concluzia, că nici o acţiune sau conduită 
umană pe tărâm social nu este, prin ea însăşi, deviantă ci 
primeşte eticheta aceasta de la normele şi valorile 
grupului de referinţă. Grupul propune standardele şi 
regulile de bună purtare şi legitimează actele şi 
comportamentele, care apreciate din punct de vedere 
social, pot fi acceptabile sau indezirabile. 

Devianţa nu este echivalentă cu absenţa normelor, ci 
cu adoptarea unor norme care sunt incompatibile - cu 
ceea ce se consideră îndeobşte a reprezenta 
standardele de moralitate, normalitate sau raţionalitate 
ale societăţii în ansamblul său, cu modelul ei cultural- 
normativ dominant. Adoptarea unor astfel de norme pot 
fi însă compatibile cu normele care sunt valorizate 
pozitiv de un anumit grup social, reprezentând o 
fracţiune din societatea dominantă, definit prin carac¬ 
tere culturale distincte. 

Devianţa se manifestă pregnant, iese la suprafaţă 
energic şi într-o formă stridentă, cu precădere în 
perioadele de tranziţie de la copilărie la prima tinereţe şi 
în cele de schimbare socială, când câmpul normativităţii 
este perturbat şi sistemele valorice diferite intră în conflict, 
ducând la dezorientarea ,, acţiunilor şi conduitelor 
indivizilor, punăn-du-i în situaţia, sau chiar obligându-i să 
adopte moduri deviante de adaptare la noua viaţă socială” 
(Zamfir, Vlăsceanu, 1993). 

Actele deviante cresc în amploare, dependent şi 
împreună cu manifestarea conflictului dintre scopurile 
sociale ale individului sau grupului şi mijloacele legitime, 
instituţionalizate, în momentul şi în condiţiile în care, 
neavănd acces la acestea, actorii sociali adoptă 
mijloace ilicite, dar mult mai eficiente şi dinamice de 
realizare a scopurilor propuse. După afirmaţiile lui E. 
Sutherland (apud Zamfir, Vlăsceanu, 1993) devianţa, ca şi 

conformitatea, se transmite prin intermediul procesului de 
socializare, prin punerea în contact a individului cu 
valorile şi normele mediului deviant. 

Sunt mai multe teorii care încearcă să încadreze şi să 
explice originea devianţei. O formă adaptată a teoriei 
conflictului, ca origine a devianţei (Turk, Walton, Platt, 
Young ş. a.), ar putea fi folosită pentru explicarea 
acesteia sau a diferitelor ei forme, la sportiv sau în mediul 
sportiv. Teoria amintită, explică fenomenul deviant ca 
fiind o ,.consecinţă o competiţiei şi inegalităţii sociale 
care forţează grupurile defavorizate să adopte, pentru 
supravieţuire, mijloace deviante şi permit agenţilor de 
control social să organizeze discriminări între clase în 
privinţa înregistrării şi sancţionării actelor deviante” 
(Zamfir, Vlăsceanu, 1993). Simplificând un pic lucrurile şi 
translatănd în domeniul de care ne ocupăm, teoria ar 
putea fi utilizată pentru a explica originea devianţei în 
rândul sportivilor. în acest context, noi propunem 
următoarea definiţie: devianţa comportamentală în 
viaţa unui sportiv, este un fenomen rezultat în urma 
conflictului declanşat de inegalităţile performanţiale 
dintre rezultatele obţinute în urma competiţiilor din ce în 
ce mai aspre, şi nivelul de aspiraţie al sportivului, care 
doreşte să fie cu orice preţ pe locul campionului şl care 
în urma unei pregătiri neadecvate ori datorită lipsei unor 
potenţe/calităţi fizice, este încurajat sau obligat de 
situaţie ori de mediu să adopte mijloace neacceptate 
de norma sportivă ori socială, pentru a putea supravieţui 
concurenţei sau a rămâne cu orice preţ pe poziţia 
câştigată. Aceste mijloace care induc sau conduc la 
conduite calificate ca fiind manifestări deviante, sunt în 
general aspru pedepsite de forurile sportive (naţionale şi 
internaţionale), uneori mergăndu-se până la excluderea 
definitivă a vinovatului din viaţa sportivă - atunci când 
faptele incriminante sunt devoalate. 


84 



Devianţa în activitatea şi viaţa sportivă se manifestă în 
cele mai frecvente cazuri prin dopaj şi se traduce prin 
folosirea de către sportivi, din proprie iniţiativă sau chiar 
la propunerea antrenorilor - care îşi doresc obţinerea 
rapid a unor performanţe cu orice preţ - a unor 
substanţe chimice interzise, precum cele din categoria 
amfetaminelor, a hormonilor anabolizanţi sau a unor 
vitamine, cu scopul de a stimula organismul, de a-i creşte 
anormal şi artificial randamentul fizic, de a-i mări 
rezistenţa la efort şi capacitatea de luptă, de a elimina 
senzaţia de oboseală, de epuizare în condiţii de 
competiţie foarte înaltă şi foarte dură. 

Alte conduite deviante ale sportivului, derivă din 
asumarea unor vicii precum: 

■ consumul de droguri, ca o consecinţă a unor frustrări 
ori neâmpliniri sportive personale, aderarea la unele 
secte religioase ori la unele grupuri sectante social, 
sau la aşa-zisele grupuri elitiste etc.; 

■ consumul excesiv de alcool, pornire care ţine în general 
tot de neâmpliniri personale (sentimentale sau 
sportive, deficienţe ce ţin de integrare socială, 
probleme familiale etc.); 

■ comportamente huliganice, obscene, ridicole, exprimate 
prin manifestări gestice, verbale, de relaţionare cu 
media sau faţă de simpatizanţi, consecinţe ale unei 
mândrii exagerate, ale unor vanităţi şi îngănfări 
nedisimulate, ale unor mari carenţe ce ţin de educaţie şi 
nivelul de cultură ale sportivului, care ca exemplar 
uman performant ar trebui sd fie prin excelenţă un 
exemplu pozitiv, un model de excepţie, un om onest. 

Este foarte important de reţinut cd modestia şi alte 
aspecte comportamentale ce ţin de buna cuviinţă, de 
respect faţă de semeni, faţă de club, de asociaţie, de 
simpatizanţi, şi nu în ultimul rând, faţă de societatea care 
îi oferă toate condiţiile de afirmare deplină a perso¬ 
nalităţii, a demonstrării valenţelor fizice şi profesionale în 

domeniul competenţei sportive, sunt „ medicamentele ” 
cele mai potrivite împotriva devianţei, sunt factori care 
construiesc imaginea, ajută la o valorizare maximă a 
rezultatelor obţinute, dă încredere în personalitatea 
sportivului, propunăndu-l la ocuparea poziţiei de erou, de 
model total pentru cei care abordează cariera sportivă - 
dar nu numai - aducând mari beneficii de imagine 
familiei, şcolii sportive, clubului, asociaţiei sau ţării care l-a 
susţinut, propulsat şi promovat în arena campionilor. 


4.3.0. Aspectele comerciale ale sportului 

Sportul este, prin măreţia evenimentului pe care îl 
creează, un spectacol. Spectacolele la rândul lor sunt 
produse încărcate cu o anumită valoare ca orice produs 
comercial, însă cu un specific aparte, care ţine de 
intelect şi satisfacţia psihologică a individului consumator; 
sunt produse artistice sau sportive care, căutate fiind de 
foarte mulţi iubitori de emoţii tari sau estetice, ori emoţii 
spirituale deosebite, se vând, şi uneori se vând mai bine 
decât produsele materiale. Deci sportul ca activitate şi 
produs uman este - vrem-nu-vrem să acceptăm - pe 
lângă celelalte creaţii ale omenirii, o marfă. Ce se vinde 
de fapt ? Se vinde munca, nivelul de creativitate, starea 
de spirit şi emoţiile pe care le induce, modelul care se 
propune şi imaginea unui profesionist de mare echilibru, 
competenţă şi performanţă în ceea ce face. 

Cum societatea modernă este concepută să funcţi¬ 
oneze după regulile dure ale pieţei, în care (se 
adevereşte din ce în ce mai mult I) totul este marfă, totul 
se vinde şi se cumpără, de la mărunţişuri materiale, 
organe umane, spectacole, imagini, viaţă intimă, 
holdinguri, proprietăţi pe Lună, până la informaţie şi 
inteligenţa umană, nici sportul nu a scăpat de fenomen, 
sportivul, la răndu-i pendulând în activitatea sa între a fi 

cel mai bun şi a avea cât mai mult. Corpul uman - 
valoare fără echivalent în creaţia Universului, după cum 
afirmă filozofii şi artiştii plastici - fiind înzestrat cu o 
multitudine de valenţe ce ţin de spiritualitate, estetică, 
armonie, sănătate, putere fizică, abilităţi motrice, 
inteligenţă, creativitate ş. a., i-a ispitit întotdeauna de-a 
lungul istoriei, pe semenii noştri întreprinzătorii. 

în Occident sunt preocupări serioase pentru valorifi¬ 
carea imaginii sportivului (reclame la diferite produse sau 
servicii, spectacole, competiţii etc.), a promovării unor 
mărci (branduri) ori logo-uri ale unor firme renumite (de 
exemplu, cum a procedat Tiger Woods cu logo-ul Nike 
pe contracte de promovare de sute de milioane de $), 
dar şi a vânzării acestuia de la un club la altul, de la o 
echipă la alta, cu un cât mai mare profit (după Revoluţie 
ne-am aliniat şi noi la model I). în Anglia, de exemplu, se 
consideră ca fiind neserioasă şi - bineînţeles - de 
neacceptat atitudinea de a trata activităţile sportive ca 
pe nişte jocuri sau distracţii, fără a lua în consideraţie 
valorificarea spectacolului, scoaterea de profit de pe 
urma evenimentului sportiv, fie el de importanţă locală 
sau internaţională, reprezentat de o întrecere de fotbal, 
ori campionate de gimnastică, patinaj, atletism, tenis, 
hochei etc. 

O altă latură a aspectului comercial al sportului ţine de 
infrastructură. Activitatea sportivă - includem aici şi 
educaţia fizică - antrenează în jurul ei o industrie poliva¬ 
lentă, care trebuie sd producă aparate şi instrumente de 
specialitate, echipamente speciale pentru antrena¬ 
mente şi pentru competiţii, baze de antrenament şi de 
cantonament, săli, stadioane, piste amenajate pentru 
competiţii, îmbrăcăminte şi încălţăminte adecvate tipului 
de activitate sportivă, reţete culinare speciale, centre 
medicale specifice etc. La acestea se adaugă instituţiile 
de învăţământ care pregătesc profesori şi antrenori, 
psihologi, sociologi, medici sportivi, bucătari, masori, 

instituţiile media specializate pe activităţi şi evenimente 
sportive (posturi radio-tv, reviste, ziare) care pregătesc 
ziarişti, analişti, fotoreporteri, comentatori etc. Urmează 
industria prestatoare de servicii, care în timpul 
evenimentelor sportive beneficiază din plin de ocazie, 
prin satisfacerea cererii consistente de servicii de cazare, 
masă, transport urban, jocuri şi spectacole de 
divertisment, suveniruri etc. Nu sunt ocolite nici teatrele, 
cinematografele, muzeele, parcurile de distracţii, 
grădinile zoo, cazinourile ş. a. 

lată doar o parte din complexitatea şi impactul social 
al fenomenului numit sport, reverberaţiile produse de 
acesta în viaţa economică şi industrială ale unei ţări de-a 
lungul timpului - sau numai cu ocazia unor evenimente 
competiţionale de anvergură internaţională, impact 
care îl marchează, într-un fel sau altul şi pe eroul 
fenomenului, adică pe sportiv, dar şi pe spectator ca 
individ, consumator şi actor social. 


4.4.0. Spectacolul sportiv 


Spectacolul sportiv, ca orice tip de spectacol, este o 
formă specifică de comunicare în masă a unor valori 
umane, întruneşte şi este supus la aceleaşi condiţii şi 
roluri de exprimare şi reprezentare publică a specta¬ 
colului acceptat social . Fiind o acţiune îndreptată către 
publicul consumator specific actului sportiv, acesta 
provocă reacţii şi o paletă largă de emoţii, sentimente şi 
stări de exprimare în masă - de la cele de insatisfacţie 
(regret, dezamăgire, umilinţă, etc.), la cele de 
satisfacţie, bucurie, de exuberanţă şi exaltare individuală 
sau colectivă (fericire, mulţumire, mândrie locală sau 
naţională, patriotism etc.). 

Evenimentul sportiv, ca purtător de valori artistice prin 
practicanţi săi şi ca spectacol produs în spaţii largi 
(stadioane, arene, circuite rutiere, aeroporturi sportive, 
suprafeţe de apă etc.) şi ancorat în realitatea clipei, 
poate fi însoţit şi întărit deseori, în conţinut şi exprimare, şi 
de micile „adaosuri decorative” oferite de grupele de 
majorete, fanfare, paraşutişti, acţiuni carnavaleşti. 

Tristeţea, gustul amar al unei înfrângeri ca şi emoţia 
plăcută produsă de performanţa atinsă de sportivul sau 
echipa susţinută, trece foarte uşor şi repede din arenă în 
masa de susţinători, de suporteri. 

Spectacolul sportiv - care în timpurile moderne este 
valorizat şi ca marfă, având deci şi funcţie economică - 
poate fi cuplat printr-un marketing inteligent, cu alte 
acţiuni culturale sau de culturalizare precum o 
sărbătoare populară tradiţională, un festival muzical sau 
de teatru, o degustare de vinuri (prin care se face 
cunoscute elemente tradiţionale locale dar şi mărci de 
produse vinicole etc.). 

După Corneloup (2002) sunt patru tipuri de pre- şi post- 
spectacole care pot pregăti sau întregii punerea în 
scenă a spectacolului principal: 

• spectacolul de contemplare şi de acţiune (peisaje naturale 
spectaculoase, vizionarea de animale rare, vizitarea 
unor plaje exotice etc.); 

• mediatizarea spectaculozităţii evenimentului avut în 
vedere (prin filme, posturi TV, staţii radio); 

• organizarea spectacolului într-un mediu natural cât mai 
relevant şi în concordanţă cu scopul urmărit; 

• multe alte mici spectacole urbane însoţitoare, pre- şi 
post- eveniment, care să întregească atmosfera de 
sărbătoare pe care trebuie să o degajeze specta¬ 
colul/evenimentul principal. 

Toate aceste elemente estetice sunt elemente 
socializante şi producătoare de efervescenţă emoţi¬ 
onală prin intermediul spectacolului, dar fără forme 

dacă n-ar fi însoţite de ambianţa festivă, decorurile 
folosite, reclama prin mass-media, costumaţia 
ocazională a suporterilor, folclorul specific folosit de 
aceştia - şi nu rareori - descătuşarea nervoasă prin 
actele de violenţă, care degenerează în huliganism şi 
vandalism, dintre taberele de suporteri. 

Spectacolul sportiv conţine tot ritualul clasic al unui 
astfel de eveniment, de la folosirea unor elemente 
magice, arhaice, fetişiste, sacrificeale la cel pasional 
(uneori cu exprimări şi cu trimiteri la sexualitate), festiv. 

Astfel că multe dintre ritualurile tradiţionale culturale 
sociale şi religioase se regăsesc în spectacolul sportiv 
din sălile de sport, arene, stadioane în timpul compe¬ 
tiţiilor. 

Dimensiunile fundamentale care se regăsesc în 
organizarea unui spectacol sportiv sunt: 

• simbolica războinică, prin simularea luptei folosindu-se 
un întreg arsenal instrumental, acustic, vestimentar şi 
verbal din domeniul militar tradiţional; 

• simbolica sacrificiului, în care grupurile de suporteri îşi 
întăresc coeziunea, identificăndu-se cu interesele 
sportivului sau clubului pe care-l susţin, în faţa unui 
simulacru ele act sacrificial produs prin lupta cu 
adversarul în arenă, prin învingerea adversarului. 
Suporterii folosesc o recuzită diversă, împrumutată din 
spectacolul funerar: steaguri îndoliate, vocabular 
specific folosit în trecut la procesiunile sacrificiale 
primitive, sperând ca prin folosirea lor „duşmanul” şi 
spiritele rele vor pierii, iar iar spiritele bune vor fi alături 
de sportivul/echipa susţinută; 

• afirmarea valorilor masculine (bărbăţie, virilitate, 
putere, forţă etc.), exprimate prin solidaritatea 
sexuală şi de gen şi care istoric vin dintr-o cultură 
masculină primitivă, folosind un limbaj brutal, 
insultativ, incitant, invective sexuale şi alte multe alte 
gesturi cu rol provocator, care să susţină 

masculinitatea, virilitatea şi infailibilitatea propriului 
reprezentant faţă de adversar; 

• exprimarea senzualităţii şi corporalităţii prin echi¬ 
pamentul, vestimentaţia purtată de sportiv şi 
suporteri; 

• participarea magică; spectacolul sportiv este o ocazie 
de invocare a spiritelor bune, părtinitoare pentru 
obţinerea unui rezultat favorabil susţinătorilor şi pe 
cele rele pentru anihilarea adversarului, preluăn-du-se 
semne magice şi oculte arhaice, prin folosirea de 
fetişuri, simboluri (icoane, cruci, imagini, obiecte) sau 
gesturi însoţite de un limbaj adecvat, aducătoare de 
noroc. 

Venerarea unei echipe sau a unui sportiv prin 
folosirea de însemne, simboluri caracteristice ale 
clubului, constituie alt element de spectacol colectiv. 

Elementele sacre şi cele mitice se împletesc într-un 
ritual care are valoare de descătuşare, de trăiri 
emoţionale specifice intense dar şi de socializare prin 
coeziunea care se creează în rândul suporterilor în 
jurul reprezentantului/echipei susţinute. Deseori 
pasiunea, iraţionalul prevalează şi atunci apar 
exprimările huliganice, anomice care creează 
dezordine, distrugeri materiale şi imagistice cu 
repercursiuni asupra clubului sau ţării de provenienţă 
a suporterilor primitivi. 

Trăirile, manifestările suporterilor au un specific 
aparte faţă de spectacolul cultural (teatru, muzică). 
Ele sunt cu o încărcătură emotivă şi energetică mult 
mai mare şi cu manifestări deseori războinice la 
adresa suporterilor adverşi şi a oamenilor de ordine. 

Civilizaţia modernă inductoare de mare cantitate 
de stres dar şi de violenţă, n-a reuşit să anihileze 
comportamente cu exprimări deseori tribale, primitive 
ale suporterilor. 

Revine un rol important în educarea acestora 
pentru diminuarea actelor de vandalism sau 
huliganism, cluburilor, mass-media şi organizatorilor de 
spectacole sportive. 


4.5.0. Publicitatea şi evenimentul sportiv 


în timpurile noastre, nu se poate concepe desfăşura¬ 
rea a nici unei acţiuni sportive, fie ea de nivel local sau 
global, fără folosirea instrumentelor oferite de publicitate, 
prin care se realizează comunicarea mesajului prin sport 
(pentru diferite produse sportive sau de altă natură) sau 
pentru sport (pentru promovarea imaginii organizaţiei 
sportive). 

Publicitatea fiind un instrument şi totodată un mijloc 
puternic de persuasiune prin care se face cunoscut o 
imagine, un produs, o organizaţie, o firmă, o acţiune etc. 
pentru informarea potenţialilor clienţi, utilizând în acest 
sens imagini sau spoturi verbale (despre calitate, preţ, 
utilitate etc.), mijloacele de comunicare în masă (radio, 
TV, cotidiene, reviste, afişe etc.), având rolul de a 
convinge anumite categorii de cumpărători să 
achiziţioneze produsul sau serviciile oferite, ori să adere la 
anumite convingeri emise de organizaţie, vizând pe 
termen scurt ori foarte lung, modificări comportamentale 
favorabile ale acestora, are un impact şi o putere uriaşă 
de manipulare. 

întrucât prin mesajul transmis se urmăreşte schimbarea 
atitudinii unor segmente consistente din populaţia căreia 
i se adresează, folosind diferite tactici şi strategii de 
persuadare, implicând şi folosindu-se de componentele 
emoţionale ale individului, prin idealizarea realităţii de 
care se ocupă, publicitatea a devenit unul dintre cele 

mai subtile şi des folosite instrumente de convingere din 
domeniul ştiinţelor comunicării. 

Suprafaţa geografică de care se ocupă poate fi locală, 
regională, internaţională sau globală, iar adresa cererii 
poate fi primară (în cazul promovării unor produse 
generice) sau selectivă (în cazul promovării unui sport 
anume) şi vizează, în general, obţinerea unui efect 
avantajos şi rapid. 

Ca şi la produsele comerciale obişnuite şi pentru 
publicitatea sportivă se are în vedere folosirea aceloraşi 
modalităţi generale teoretice şi practice ale marke¬ 
tingului clasic, reclama vizând aceleaşi obiective (costuri 
mici, nivel de audienţă mare, ţinte sigure, calitatea şi 
paleta de mijloace de comunicare folosite pentru 
informare, susţinere şi reamintire) şi aceleaşi efecte 
(imediate sau cu acţiune întârziată şi/sau de durată). 

Din colaborarea produsă între publicitate şi sport, au 
de câştigat, prin consolidarea bugetului propriu, toţi 
vectorii implicaţi: organizaţia sportivă care transmite 
mesajul propriu sau al unor firme comerciale pentru care 
face reclama, firma de publicitate precum şi sponsorul sau 
firma căreia i se face publicitate. Ca mijloace de 
difuzare a reclamei se folosesc panourile fixe sau 
dinamice (care se află în cluburi, baze sportive, pe 
stadioane, în săli, arene sau pe traseele amenajate 
pentru diferite tipuri de competiţii), afişele, televiziunea, 
radioul, echipamentele sportivilor, antrenorilor şi ale 
arbitrilor, imaginile unor sportivi de excepţie sau cu mare 
popularitate difuzate în revistele de specialitate şi în cele 
de uz de masă, în ziarele cu specific sportiv, bannere 
stradale etc. Se vizează întotdeauna profilul consu¬ 
matorilor de informaţie, aria de distribuţie a informaţiei, 
tirajul, momentul şi periodicitatea apariţiei informaţiei şi 
preţul de vânzare al spaţiului publicitar. 

Pe lângă aceste mijloace, există şi o publicitate specială, 
reprezentată de reclama pe internet, tipărirea de agende 
şi calendare, de cataloage de lux, insigne, brelocuri, 
pixuri, medalii, plachete, diplome dedicate eveni¬ 
mentului sportiv, tricouri şi fotografii cu autografe ale 
sportivilor, steguleţe cu însemnele clubului sau echipei, 
etc. 

Crainicii sportivi, moderatorii de emisiuni sportive, co¬ 
mentatorii şi jurnaliştii sportivi au de asemenea un rol 
important în publicitate, fiindcă pe lângă informaţiile teh¬ 
nice pe care le oferă consumatorului de spectacol spor¬ 
tiv, legate de evenimentul în discuţie, dau şi informaţii ce 
privesc sponsorii sau activităţi şi evenimente viitoare ale 
sportivului, echipei sau clubului. 

Ca tehnici de vânzare, se folosesc cele cunoscute şi 
utilizate de marketingul clasic: tehnicile de atragere a 
consumatorilor-ţintd către produs supus atenţiei, repre¬ 
zentate prin publicitatea la locul vânzării (expunerea unor 
materiale audio-vizuale la locul evenimentului, reclama 
făcută de galeriile fidelizate prin purtarea unor ţinute 
marcate cu însemnele echipei sau clubului) şi tehnicile 
de promovare, susţinute de produsul însuşi prin reducerea 
temporară de preţ (la lansarea promoţionald a produsului, 
oferta specială, vânzările grupate, oferta „două produse la 
preţ de unul”, bonusuri oferite prin cupoane sau bonuri), 
prime şi cadouri (pentru stimularea fidelităţii spectatorilor, 
a agenţilor de vânzare), tehnicile de joc (promovarea prin 
intermediul loteriilor, pariurilor legalizate, concursurilor, 
loteria biletelor) ş. a. 

Promovarea vânzărilor din domeniul sportului se 
realizează prin şi prin aplicarea unor tehnici specifice, 
printre care cele mai cunoscute şi mai utilizate sunt: 

• programele de creştere a frecvenţei de participare a 
numărului de spectatori ocazionali; 

• programele de creştere a frecvenţei participanţilor cu 
prezenţă medie la evenimentele produse de echipă, 
asociaţie sau club; 

• programele de fidelizare a suporterilor, 

• programele de preîntâmpinarea şi micşorare a 
procesului de abandon al consumatorilor de 
eveniment sportiv; 

• programe de remotivare a suporterilor, prin oferirea 
unor servicii preferenţiale (acces gratuit la clubul 
organizaţiei sportive, invitaţii la întâlnirea cu 
sportivul preferat, locuri preferenţiale la eveni¬ 
mentul sportiv al echipei, parcare cu preţuri 
simbolice sau gratuită la stadion sau club, reduceri 
la achiziţionarea unor suveniruri sau însemne 
specifice de la magazinul clubului etc.) 

4 

c îeme pentru aprofundare 

1. Argumentaţi elementele de bază şi importanţa 
conceptului morală'ir viaţa sportivă. 

2. Care sunt izvoarele şi tipurile de manifestare ale 
devianţei în viaţa sportivului. 

3. Definiţi şi detaliaţi aspectele negative şi pozitive 
ale comercialului'ir activitatea sportivă. 

4. Detaliaţi despre rolul ocupat de publicitate în 
activitatea sportivă. 

CAPITOLUL V 


5.0.0. Managementul educaţiei fizice 
şi al sportului 


5.1.0. Rolul profesorului de educaţie fizica 

Profesorul de educaţie fizică - ca profesionist dar şi ca 
mentor, trebuie să cunoască şi să ştie să folosească 
pârghiile care au rolul de a potenţa factorii motivaţionali 
în activitatea sportivă şi să le aplice cu metodă şi mult 
discernământ, după cum urmează: 

■ prin modalităţile de organizare a practicării unor sporturi 
care se pretează la nivelul de vârstă al practicanţilor, 
la tradiţiile şcolii, ale cartierului sau oraşului (având ca 
exemplu, performanţele obţinute de antecesori ); 

■ prin folosirea cunoştinţelor care se referă la psihologia 
şi sociologia grupului, la organizarea echipelor, la 
dinamica şi relaţiile interumane din grup; 

■ prin crearea de imagine şi propunerea de modele celor cu 
reale aptitudini pentru sport şi pentru performanţă 
(ambiţioşi, plini de energie, dinamici, dornici de 
afirmare) şi îndreptarea lor către afirmare. 

Se cunoaşte faptul că o colaborare strânsă între şcoa¬ 
lă, familie, cluburile sportive şi dirijarea riguroasă a cali¬ 
tăţilor şi aptitudinilor individuale ale sportivului în deve¬ 
nire, îi limitează acestuia câmpul de desfăşurare inde¬ 
pendentă, creăndu-i sentimente de frustrare faţă de 
semenii neinplicaţi în activitatea sportivă, dar printr-un 
sistem ingenios de premiere, de natură psihologică şi/sau 
materială, şcoala îi poate asigură un mediu stimulativ, 
care prin rezultatele obţinute poate fi benefic social, atât 
pentru factorii educogeni cât şi pentru sportiv sau viitorul 
sportiv însuşi. 

Cultivarea exemplelor pozitive, a modelelor valoroase 
din sfera sportului practicat, fără o anumită ţintă şi o 
motivare temeinică, poate avea uneori un efect bipolar: 
unii dintre practicanţi se angajează într-o luptă 
permanentă în a ajunge şi depăşi modelele la care se 
raportează, alţii - care au un nivel al respectului de sine 
diminuat, acompaniat de o educaţie deficitară şi o rela- 
ţionare socială slabă, considerând că provenienţa 
socială şi puterea lor de mobilizare şi modelare nu le este 
suficientă pentru a ajunge la valoarea modelului - să 
capoteze şi să-şi caute satisfacţii anomice. Triada profesor- 
familie-antrenor, trebuie să cultive paleta de motive 
legată de satisfacţia procurată prin rezultatele obţinute, 
folosindu-se cuvinte de încurajare, atitudini stimulative, 
ancore metaforice cu trimitere la marii performeri sau la 
modelele alese, pentru stimulare psihologică. Trebuie 
conştientizate şi încurajate momentele de împlinire 
socială şi echilibru psihologic având la bază: 

• satisfacţii realizate din dezvoltarea armonioasă a cor¬ 
pului şi a comportamentelor sociale; 

• satisfacţii obţinute prin egalarea sau depăşirea mo¬ 
delelor sau ţintelor propuse; 

• cultivarea interesului pentru istoria întrecerilor sportive, 
pentru a avea o perspectivă clară asupra fenome¬ 
nului abordat şi elemente de comparaţie, dar şi 
pentru a-şi lua reperele relevante, exprimate în eroi, 
mari campioni, foşti campioni - azi mari personalităţi în 
organismele sportive naţionale sau internaţionale, în 
media sau în alte activităţi private de succes, cu specific 
sportiv (şcoli sportive, cluburi, întreprinderi 
producătoare de echipamente sportive ş. a.; 

• respectarea şi ridicarea prestigiul familiei, al şcolii, al 
echipei sportive, clubului sau asociaţiei sportive, cultivat 
cu măsură şi tact, pentru a motiva puternic 
întreprinderea (activitatea) zilnică, având permanent 
în vedere perspectiva ţintei; 

• folosirea cu discernământ şi mult tact a distincţiei 
verbale (laudă, încurajare), materiale (folosirea siste¬ 
mului premial), imagistice (promovarea rezultatelor şi 
imaginii prin discursul public şi media), ş. a. 

Toate acestea şi încă multe altele, pe care ingeniozi¬ 
tatea şi spiritul creativ al profesorului de educaţie fizică şi 
sport le va pune în aplicaţie, au darul de a stimula psiho¬ 
logic dar şi social (prin sublinierea rolului şi importanţei 
rezultatelor obţinute la diferite niveluri de competiţie), de 
a-i potenţa motivaţiile şi apetenţa de luptă, de a-i conso¬ 
lida personalitatea şi încrederea în sine, viitorului 
campion. 

Rolul profesorului de educaţie fizică şi sport este şi acela 
de a cultiva aspectele psihosociale ale învăţării motrice, 
care constau în „ dobândirea unor modalităţi 
comportamentale diferite prin obţinerea performanţei sportive 
şi care au ca rezultat, îmbunătăţirea proceselor de coordonare 
motrică, optimizarea factorilor condiţi-onali interni şi externi 

şi ca scop, dobândirea unor calităţi pozitive fizice, psihice şi 
sociale” (M. Kramar, 1997). 

învăţarea motrică sportivă, după autorul citat, este 
solicitată să asigure, să dirijeze şi să coreleze activitatea 
motorie a tinerei generaţii, cu factorii de progres cu rezo¬ 
nanţă tot mai mare într-o societate care mizează din ce 
în ce mai mult pe crearea de performeri în toate 
domeniile de activitate şi pe o sănătate fizică şi psihică 
foarte bună. 


5.2.0. Rolul antrenorului 

Cuvântul antrenor este de origine franceză (entraîneu) 
şi defineşte acea persoană specializată care se ocupă 
de pregătirea specifică a sportivilor, proces pedagogic 
desfăşurat după un curriculum sistematic şi continuu 
gradat şi adaptat aptitudinilor şi potenţialului fizic şi 
motric de pregătire ale sportivului. Activitatea sa constă 
într-o consiliere competentă de specialitate în vederea 
unei comportări - în marile competiţii - adecvate obţinerii 
de înalte performanţe sportive. întorcăndu-ne la 
rădăcina cuvântului francez, am putea afirma că 
antrenorul este acel mentor şi maestru care se află în 
poziţia de mijlocitor (de la cuvântul francez entre = între) 
între sportivul care promite performanţă şi performanţa 
însăşi. 

Evidenţierea pe postul de conducător tehnic şi 
aprecierea nivelului său profesional este dată de nivelul 
performanţei înseşi la care ajunge sportivul pe care îl 
pregăteşte, nivel care reprezintă de fapt nota pentru 
pricepere şi măiestrie psihopedagogică, pentru pasiunea cu 
care îşi practică meseria şi pentru responsabilitatea pe 
care şi-o asumă faţă de culorile pe care le reprezintă 
(ale clubului sau ale ţării) şi trebuie să le onoreze prin 

ceea ce întreprinde. Priceperea şi deprinderile cele mai 

importante şi relevante pentru o carieră de succes a unui 

antrenor care îşi respectă profesia şi menirea, sunt: 

• acelea care ţin de baza de informaţii, adică de stă¬ 
pânirea bagajului de cunoştinţe teoretice şi practice 
din domeniul sportiv în care activează şi în care îşi 
propune să facă performanţă, aplicând mijloacele şi 
instrumentele cele mai adecvate şi moderne ale 
timpului pentru obţinerea celor mai bune rezultate în 
competiţii; 

• cele care ţin de spiritul şi puterea de mobilizare a 
acelora de care se ocupă şi care constă în abilităţi 
care ţin de metode de potenţare a motivaţiei şi de 
desăvârşire a deprinderilor de lucru cu diferitele 
aparate precum şi de o anumită dexteritate în a 
organiza şi planifica timpul liber şi cel de lucru al celor 
pe care îi are sub îndrumare; 

• deprinderile şi priceperile formative, necesare şi folositoare 
antrenorului pentru a forma şi cultiva la sportivi spiritul 
de observaţie, o foarte bună îndemânare specifică 
specialităţii practicate, gândirea tactică, precizia şi 
independenţă în execuţii, promptitudinea reacţiilor, 
originalitatea manifestării sportive, spiritul de echipă şi 
de învingător etc; 

• posedarea artei de a conduce; 

• autoritate în faţa sportivilor şi în marile competiţii; 

• aptitudini psihopedagogice specifice . 

5.3.0. Calitâţi necesare profesorului de 
educaţie fizica şi antrenorului 


Pentru a-i putea pregăti pentru performanţă pe elevii- 
sportivi sau pe sportivi, atât profesorul de educaţie fizică 
cât şi antrenorul, luând în consideraţie rolul social 
deosebit al activităţii lor, trebuie sd fie posesorii unor 
calităţi profesionale remarcante, printre care cele mai 
relevante ni se par a fi următoarele: 

■ puterea de a conştientiza importanţa deosebită a rolului 
social pe care îl au faţă de generaţiile de elevi- 
sportivi sau faţă de sportivii de performanţă de care 
se ocupă; 

■ aptitudini didactice , care sd le permită sd elaboreze şi 
sd aplice cu uşurinţă şi succes metodele de transmi¬ 
tere a cunoştinţelor de specialitate şi care sd îi ajute 
sd desfăşoare activităţile sportive în mod creator 
pentru a putea obţine rezultatele scontate; 

■ aptitudini psihopedagogice, care le asigură o îmbinare 
armonioasă a însuşirilor psihice ale personalităţii lor cu 
cunoştinţele din domeniul pedagogiei, abilităţi 
imperios necesare pentru reuşita obţinerii unor perfor¬ 
manţe deosebite în munca pe care o desfăşoară cu 
practicanţii de sport şi care sd le permită combinaţii 
de metode, în care cele de tip atitudinal (încrederea 
înşine, motivaţie, sentimentul utilităţii), sd prevaleze; 

■ aptitudini constructive, care îi ajută la formarea, pro¬ 
iectarea şi anticiparea personalităţii sportivilor, a 
rezultatelor ce aceştia le pot obţine, precum şi a 
manifestărilor comportamentale pe care le vor avea 
în diferitele situaţii din întrecerea sportivă; 

■ aptitudini comunicative, necesare stabilirii unor relaţii 
rapide şi corecte cu elevii/sportivii, folosindu-se de 
tactul pedagogic precum şi de cunoaşterea particu- 

larităţilor psihofiziologice individuale şi de vârstă ale 
fiecăruia dintre ei; 

■ un simţ de observaţie foarte bine dezvoltat, bazat pe 
aptitudinile senzorial-perceptive, care îi ajută pe 
amândoi - profesor şi antrenor - să înţeleagă uşor 
psihologia sportivului în diferitele împrejurări sau ipos¬ 
taze (la antrenament sau în sarcină la competiţii) în a 
cultiva acele calităţi ale sportivului care ajută la 
realizarea performanţei; 

■ calităţi expresive, care să-i ajute să comunice uşor 
cunoştinţe, sentimente, gânduri, atât verbal cât şi 
nonverbal cu sportivul, prin mimică şi prin pantomimă 
(gestica feţei, a mâinilor, a corpului); 

■ aptitudini organizatorice, care-i vor ajuta să execute 
cu uşurinţă activităţile planificate, la mobilizarea 
rapidă a sportivului pentru antrenamente sau 
competiţii, la rezolvarea unor probleme neprevăzute, 
fără să afecteze psihologic starea de spirit a 
sportivului sau echipei. 

Toate aceste calităţi se câştigă în timp. Cu cât li se vor 
acorda mai multă atenţie şi interes, cu atât măiestria 
celor doi specialişti va fi mai evidentă şi aducătoare de 
mari satisfacţii profesionale, de glorie (prin obţinerea de 
rezultate de excepţie cu sportivii de care se ocupă) şi de 
imagine de mari maeştri în domeniu. Acest statut este 
râvnit de foarte mulţi, dar câştigat cu multă trudă şi 
sacrificii de foarte puţini, statut care - trebuie să 
recunoaştem - că pe lângă confortul psihologic, aduce şi 
un substanţial confort material, iar toate acestea, 
reprezintă doar unele din aspectele sociale ale 
profesiilor amintite, care merită a fi tratate cu multă 
atenţie şi responsabilitate din partea acelora care le-au 
îmbrăţişat. 

5.4.0. Tipuri de autoritate şi stiluri de 
conducere în sport 


După cum remarca în 1994, I. Radu, activitatea de 
conducere, iniţial a fost privită prin prisma bunului simţ, al 
simţului comun şi al experienţei generale din mediul 
social. Numai după ce cercetătorul american R. Stogdill 
a publicat în 1948 prima lucrare care avea ca temă 
ştiinţa conducerii, s-a pus problema serios în acest 
domeniu. Astăzi, pentru majoritatea specialiştilor, activi¬ 
tatea de conducere este atât o ştiinţă (care are la bază 
elaborarea şi respectarea unor principii, norme şi meto¬ 
de) cât şi o artă (fiindcă implică intuiţie, pricepere, 
creativitate, gândire flexibilă, experienţă şi inteligenţă 
emoţională ridicată). 

Primele experimente privind conducerea grupurilor mici, 
au fost efectuate de către K. Lewin, R. Lippit şi R. K. Whit 
în anul 1931 în Satele Unite, prin crearea a trei situaţii 
diferite de climat şi stil de conducere: 

• conducere autoritară ; 

• conducere democratică ; 

• conducere liberă (liberală), permisivă, nedirectivd 
(. laissez-faire ). 

Aceste tipuri de conducere se regăsesc în toate manu¬ 
alele şi tratatele care se ocupă de teoria manage¬ 
mentului, unde rezultatele folosirii fiecăreia dintre ele sunt 
explicate diferit în funcţie de specificul domeniului de 
aplicaţie. în cazul nostru, aplicarea fiecăruia dintre 
modelele menţionate, a scos în evidenţă următoarele 
concluzii şi situaţii de interrelaţionare în grup, între 
antrenor şi sportivi şi de comportare a sportivilor faţă de 
antrenor: 

■ în grupul în care conducerea este autoritară, s-a 
constatat cd legătura dintre membri săi este slabă, 
comportamentul faţă de antrenor a unor sportivi este 

agresiv şi de neacceptare a unor sarcini, dar intensi¬ 
tatea muncii este mare şi grupul se dovedeşte totuşi a 
avea o eficienţă bună; 

■ la grupul condus democratic, s-a observat că se 
dezvoltă o coeziune bună, însă se pierde foarte mult 
timp până se ajunge la consens; munca - chiar de nu 
se remarcă prin intensitate deosebită - se desfăşoară 
într-o atmosferă plăcută; 

■ grupul condus după modelul permisiv, se remarcă 
prin următoarele aspecte comportamentale: lipsa 
coeziuni, organizaţia este neeficientă; permanente 
nemulţumiri datorate rezultatelor nesatisfăcătoare din 
competiţii, tensiuni şi manifestări de agresivitate între 
membrii dar şi între grup şi antrenor, pe care-l soco¬ 
teşte slab. 

Cercetătorii din domeniul ştiinţelor socio-umane au 
experimentat, adaptat şi sistematizat în timp numeroase 
moduri de conducere folosite în organizaţiile sportive, 
ajungând la următoarele tipuri de antrenori subliniate şi 
de Lickert: 

a) autoritar şi agresiv; 

b) autoritar binevoitor ; 

c) consultativ şi participativ. 

Lloyd Percival (apud Epuran, 2001), după o îndelungată 
şi cuprinzătoare cercetare în rândul sportivilor şi 
antrenorilor din Canada, propune o clasificare cu 
denumiri mai exotice; cel care insultă (cel mai puţin 
acceptat), cel care strigă (care crede că succesul în actul 
conducerii, constă în numărul decibelilor), cel care 
pedepseşte (care îi face pe sportivi să se simtă vinovaţi de 
insuccese şi pe antrenor să-şi submineze poziţia), 
gătuitorul (îngăduitor la antrenamente şi sufocant în 
apropierea desfăşurării competiţiei), instabilul (care nu 
poate să-şi menţină sângele rece în timpul competiţiilor), 
generalul Custer (consecvent, ba chiar conservator când 
este vorba de strategia folosită; nu vrea să schimbe 

nimic, chiar de situaţiile specifice unor competiţii o cer), 
eroul (care sufocă câştigătorul cu felicitări, ca toată 
lumea să realizeze cine este antrenorul), baston alb (cel 
care, în activitatea pe care o desfăşoară, nu vede nimic 
în jurul său; se comportă ca un orb). 

Un alt cercetător, este vorba despre J. B. Cratty (apud 
Epuran, 2001), se inspiră din ştiinţa managementului 
general şi propune un alt model de clasificare, având la 
bază tipul de orientare; 

■ conducătorul care este orientat spre sarcină sau 
obiective', 

■ conducătorul care este orientat spre oameni. 

Modelul de conducere orientat spre sarcină, în cazul în 

care toţi membrii grupului au o motivaţie superioară spre 
performanţă bine conştientizată, are cele mai mari şanse 
de a deveni deosebit de eficient. Spre acest model ar 
trebui să se îndrepte atenţia antrenorilor care sunt 
motivaţi profesional pentru activitatea de performanţă. 

Un alt model care merită atenţie, este cel lansat de 
McGregor în 1960 sub numele teoriilor lui X şi Y. 

Teoria X, reprezintă punctul de vedere al conducerii 
îndreptată spre obiective şi afirmă că, prin natura lor, 
fiinţele umane sunt leneşe şi de aceea pentru a le pune 
la treabă, trebuie să fie convinse, răsplătite (motivate) sau 
pedepsite. 

Teoria Y, susţine că individul uman învaţă să 
muncească cu plăcere, dacă ceea ce face este 
plăcut, are sens şi prezintă interes pentru el sau pentru cei 
din jur. Teoria mai este cunoscută şi sub numele de 
conducere prin relaţii umane. 

La aproape zece ani după apariţia acestor teorii, se 
adaugă încă o teorie, numită teoria Z sau conducerea prin 
decizii, centrată pe cercetare, studiu independent şi 
autoinstruire - lansată de către un alt specialist american, 
pe nume Pask (1969). Acesta susţine că fiinţele umane 

sunt programate genetic să formuleze decizii şi să rezolve 
problemele pe care le întâmpină în mediul în care 
trăiesc, oricare ar fi acesta. 

După enumerarea atâtor modele, desigur că unui 
antrenor îi va veni greu să aleagă pe cel care i-ar putea 
aduce gloria şi nemurirea în lista cu cei mai buni din cei 
mai buni ai istoriei sportului, dar tocmai în acest aspect 
rezidă arta de a lua decizii (alegerea celui mai potrivit 
model, sau a unui mixaj care să se potrivească 
personalităţii şi aptitudinilor sale) şi de a conduce; acesta 
ar putea fi testul major la care un bun antrenor este 
supus şi pe care trebuie sd-l treacă, dar mai ales prin 
care să-şi demonstreze măiestria şi ataşamentul faţă 
sportivi şi de activitatea sportivă de care se ocupă. 
,,Preocuparea, studiul, analiza atentă a acestei probleme îl vor 
conduce cu siguranţă pe orice antrenor la atingerea măiestriei 
în conducerea echipei sale”[ Epuran, Holdevici, Toniţa, 
2001 ). 

Este de reţinut, cd de multe ori, dificultatea antrenorului 
sportiv nu este reprezentată de alegerea uneia dintre 
variante, ci de a studia şi a analiza condiţiile concrete de 
spaţiu, de timp, de relaţii interpersonale şi de mediu 
social în care fiinţează sportivul sau grupul sportiv de care 
se ocupă şi de a găsi modalităţile de acţiune cele mai 
adecvate, încât fiecare clipă folosită să aducă eficienţă 
maximă în condiţiile situaţiei date. Iar un sportiv sau o 
echipă cu rezultate excepţionale sunt rodul nu numai al 
calităţilor individuale sau de grup ci şi ale măiestriei şi 
nivelului de pregătire profesională ale antrenorului, a 
modului de a şti sd pună în practică tot ce implică 
obţinerea performanţei. 

5.5.0. Armonizarea echipei de sportivi. 
Metoda sociometricâ 


Viaţa şi modelul funcţional ale grupului sportiv, prin 
particularităţile sale, se deosebeşte fundamental de cele 
ale grupului mic clasic cunoscut, atât prin modul de 
comunicare interpersonală şi cu publicul în timpul 
evenimentului sportiv - care este nonverbală, cât şi prin 
obiective, structură, nivel coeziv - care sunt într-o dinamică 
permanentă datorită schimbărilor necesitate de 
reâmprospătarea echipei, a gradului de eterogenitate dat de 
nivelul de educaţie, mediul de provenienţă (socială, culturală, 
etnică, religioasă), vârstă şi în unele cazuri şi de 
specializarea profesională externă activităţii sportive, a 
modului de constituire - care este reprezentat de 
adeziunea benevolă, a nivelului obligatoriu de acceptanţă 
a regulilor, normelor şi valorilor impuse de conducătorii 
organizaţiei pentru eficientizarea acesteia etc. 

Definită în general, eficienţa reprezintă raportul „dintre 
ansamblul efectelor utile, a rezultatelor, ce se obţin de pe urma 
unei activităţi şi totalul eforturilor depuse implicate de acea 
activitate ” (M. D. E„ 1978). Cu cât efectul util pe unitate 
de efort obţinut este mai mare, sau cu cât efortul, 
cheltuiala de energie fizică sau intelectuală pentru 
producerea unui anumit efect util sunt mai mici, cu atât 
eficienţa este mai ridicată. 

La aprecierea nivelului de eficienţă participă mai mulţi 
factori, care îi conferă fenomenului un caracter complex 
şi dinamic, printre care cei mai semnificativi apreciem a 
fi: 

-factori de natură tehnică; 

-factori de natură socială şi 
-factorii de natură politică. 

Pentru realizarea unei echipe sportive armonioase şi 
eficiente în competiţii, este necesar a se apela la metode 
ştiinţifice coerente, la instrumente metodologice validate 
de timp şi de ştiinţele psiho-sociale. 

Una dintre aceste metode, numită metodă sociometrică, 
se foloseşte cu mare succes de către profesorii de 
educaţie fizică interesaţi în obţinerea de rezultate 
performante în activitatea cu echipele sportive din 
şcoală, dar mai ales de către antrenorii care lucrează cu 
grupuri de sportivi de performanţă. 

Termenul sociometrie care înseamnă „măsurarea 
fenomenelor sociale” (Zamfir, Vlăsceanu, 1993), a fost 
lansat în anul 1934 de către psihologul american de 
origine română (plecat de la Bucureşti împreună cu 
familia sa în anul 1899, la vârsta de 7 ani, la Viena, unde 
şi-a desăvârşit studiile academice, inclusiv doctoratul în 
neurologie şi psihiatrie), Jacob Levi Moreno, în urma 
observaţiei că în orice grup există sau se dezvoltă o reţea 
de simpatii, antipatii sau raporturi de indiferenţă. 

Cu metoda amintită, care are la bază aparatul statistic 
al matematicii, se poate pune în evidenţă dimensiunile 
informate ale vieţii de grup, seturile de norme 
comportamentale care îl guvernează, precum şi nivelul 
interrelaţiilor simpatetice (de atracţie-respingere- 
indiferenţă dintre indivizii), constituite în mod spontan, 
informaţii care pot ajuta la structurarea cea mai potrivită 
a unei echipe antrenată pentru performanţă. 

Iniţial, Moreno a aplicat metoda la găsirea unui model 
pentru rezolvarea reamplasării paturilor din dormitoarele 
unei şcoli de corecţie din Hudson, pentru a diminua 
stările conflictuale dintre ocupanţi, investigând în grup, 
cine cu cine preferă să facă vecinătate. Ulterior până 
azi, metoda s-a tot perfecţionat, fiind folosită atât de 
sociologie şi psihologia socială, cât şi de psihologie. 

Ideea de bază de la care s-a pornit, este că multi¬ 
tudinea relaţiilor preferenţiale afective în grupurile mici 

înţelese ca sisteme cu o organizare ierarhizată şi 
mecanisme de reglaj şi autoreglaj specifice, au ca 
fundament triada atitudinald atracţie-respingere- 
indiferenţă care sprijină şi furnizează energia solicitată de 
dinamica relaţională a acestora şi care funcţionează 
spontan şi are caracter informai (neoficial). 

Pentru a putea evidenţia acest aspect, este necesară 
folosirea analizei sociometrice prin aplicarea testului cu 
acelaşi nume - reprezentat de un formular care, în parte, 
se aseamănă cu un chestionar sociologic -într-un grup 
ai cărui componenţi se cunosc bine între ei, iau în serios 
responsabilitatea personală a unor răspunsuri sincere la 
întrebări care vizează relaţiile interpersonale din echipă şi 
înţeleg obligaţiile la care trebuie să facă faţă pentru 
atingerea ţintelor propuse. Acesta este instrumentul 
fundamental cu care se poate obţine radiografii 
complexe şi autentice ale structurii socio-afective din 
viaţa grupului mic. 

Ca procedură de lucru, informaţiile obţinute prin 
testarea grupului se ordonează în tabelul de scoruri, unde 
se evidenţiază valorile privind nivelul de atracţie- 
respingere-indiferenţă atribuite fiecărui membru. în baza 
acestor date se construieşte sociomatricea, care 
reprezintă oglinda tipurilor de relaţii directe stabilite între 
membrii grupului şi unde se evidenţiază scorul general 
obţinut de fiecare individ precum şi liderii formal şi 
informai. Cu datele sintetizate în sociomatrice urmează 
construirea sociogramei, care este o reprezentare grafică 
a relaţiilor afectiv-simpatetice dintre membrii 
grupului/echipei avut/e în vedere. 

Datorită tipurilor de reprezentări grafice şi de conţinut 
expresiv diferite, şi exprimările imagistice ale sociogramei 
au înfăţişări foarte diverse. Astfel grafic, pot fi sociograme 
reprezentate prin figuri geometrice simbolice consacrate 
(cerc, triunghi, pătrat), iar după conţinut - pentru 
evidenţierea relaţiilor de simpatie-antipatie-indiferenţă 

pentru un subiect, un grup sau o echipă sportivă pot fi: 
empirice (sau ţintă) şi sociograme de tip solar (numite astfel 
datorită asemănării cu reprezentarea grafică a sistemului 
solar). 

Cu ajutorul acestei metode se testează caracteristicile 
privind gradul de omogenitate/eterogenitate a grupurilor 
mici şi tensiunile de relaţionare personală ce le 
caracterizează. 

La nivel individual se pot obţine informaţii care privesc 
statusul sociometric al subiectului (faţă de liderul formal, 
informai, antrenor, medic, psiholog, sociolog şi subiecţii 
ocoliţi/neglijaţi/izolaţi), nivelul de expansivitate afectivă, cota 
de iluzie privind sesizarea propriului statut, nivelul de 
transparenţă relaţională şi disonanţa sociometrică dintre 
valoarea alegerilor sociometrice şi cea a percepţiei 
sociometrice. 

La nivel interindividual, se poate releva dinamica şi 
evoluţia relaţiilor interpersonale în spaţiu şi timp, iar când 
cercetarea se referă la întreaga echipă sau grup - 
gradul de coeziune al acestora. 

Metodă are marele avantaj cd poate surprinde relaţiile 
spontane de interrelaţionare dintre indivizi, putând astfel 
ajuta la realizarea unor corecţii prin repoziţionarea 
membrilor şi remodelarea echipei în scopul ameliorării, 
armonizării şi eficientizdrii acesteia şi creării unui confort 
psihic optim în grup, corecţii necesare pentru obţinerea 
unei stări care trebuie sd rezoneze cu obiectivul propus - 
acela de performanţă. Metoda poate fi şi mai eficientă, 
dacă informaţiile dobândite sunt coroborate şi cu alte 
date şi informaţii ştiinţifice obţinute prin studii conexe 
complexe ale unor echipe mixte de cercetători (medici, 
psihologi, sociologi, antrenori cu experienţă multă în 
domeniul abordat etc.) care folosesc şi alte instrumente. 

Prin aplicarea metodei în activitatea sportivă, putem 
aprecia corect la nivelul echipelor, fără subiectivism, 
poziţia concretă a fiecărui sportiv în interiorul grupului, 

putem descoperi la timp tensiunile şi conflicte latente 
dintre membrii componenţi, precum şi nivelul şi polaritatea 
valenţelor relaţionale şi atitudinale din jurul fiecărui 
subiect, rezultat dintr-o neântreruptă dinamică socială cu 
ceilalţi indivizi. 

Relaţiile stabilite între sportivi, formează, ceea ce J. L. 
Moreno numeşte, o reţea sociometrică, şi relevă „ nivelul 
curentelor de sentimente care străbat atomii sociali" ’ (Cauc ş. 
a., 2002). 

Folosind analiza sociometrică în cercetarea relaţiilor 
interpersonale, se pot discerne aspecte importante care 
pot ajuta la reorganizarea echipei, precum statusul 
fiecărui individ, calitatea de a fi popular sau marginal, 
dispoziţia sau disponibilitatea faţă de ceilalţi, disonanţele 
afective dintre membrii, nivelul coeziv al grupului, 
identificarea liderului sociometric al grupului precum şi alte 
aspecte cu care se măsoară şi cuantifică faptele sociale 
din grupul mic. Astfel, un antrenor poate cunoaşte 
aspecte atitudinale şi de manifestare ascunse ale membrilor 
grupului, disfuncţiile relaţionale, stările conflictuale, relaţiile 
de respingere sau de acceptanţă dintre sportivii din echipă, 
dar şi dintre sportivi/echipă şi cadrele tehnice care se 
ocupă de aceştia. Aceste informaţii îl pot ajuta pe 
antrenor să reconstruiască grupul de sportivi şi să 
propună conducerii clubului/asociaţiei, modificări în 
structura echipei tehnice pentru restabilirea armoniei şi 
atmosferei de familie ce trebuie să dăinuie. 

în funcţie de relaţiile preferenţiale manifestate de 
sportivi, de caracteristicile de personalitate obiective ale 
fiecăruia, de performanţele individuale şi de grup în 
raport cu sarcina pe care este centrată echipa, 
antrenorul poate să intensifice nivelul de creativitate al 
acestora în competiţiile puternice şi cu consum ener¬ 
getic şi nervos mare, să creeze un organism perfect 
funcţionabil, capabil să realizeze ţelurile şi să-şi înde¬ 
plinească dezideratele propuse. 

Centrarea pe sarcină şi pe nivelul ridicat de omo¬ 
genitate ale grupului, interacţiunea directă dintre toţi 
sportivii componenţi, pot determina formarea şi întărirea 
conştiinţei de apartenenţă la grup, aspect care va duce 
la generarea unei game largi de relaţii socioafective, 
precum cele de simpatie/atracţie etc. 

Utilizând metoda sociometrică în acţiunea de armo¬ 
nizare şi optimizare a relaţiilor socio-afective şi empatice, 
antrenorul (sau colegul său de echipă, sociologul ori 
psiho-sociologul ) poate sd restabilească şi sd consolideze 
starea coezivă a grupului şi implicit sd amplifice nivelul de 
luptă şi de afirmare a calităţilor fiecărui membru în parte, 
mărind astfel randamentul grupului în întregime. 

5 

Teme pentru aprofundare 

1. Argumentaţi importanţa rolului profesorului de 
educaţie fizică în dezvoltarea motivaţiei pentru 
sport a elevilor. 

2. Definiţi principiile şi deprinderile relevante pentru 
o carieră de succes a antrenorului. 

3. Numiţi, definiţi şi dezvoltaţi explicaţia despre 
calităţile comune pe care trebuie să le posede 
atât profesorul de educaţie fizică cât şi 
antrenorul. 

4. Numiţi şi caracterizaţi stilurile de conducere şi 
tipurile de conducători din activitatea sportivă. 

5. Numiţi şi descrieţi metoda sociologică de cerce¬ 
tare cu care se poate alcătui o echipă 
armonioasă şi eficientă. 

CAPITOLUL VI 


6.0.0. De la frumuseţea corpului uman, 
la performanţa sportiva 

6.1.0. Demersul didactic pentru încurajarea 
practicării sportului 

Cunoaşterea esenţei psihopeclagogice a motivelor care îi 
îndeamnă pe elevi să participe la activităţile de 
educaţie fizică şi sport, îi ajută pe profesorii şi antrenorii 
de specialitate să reliefeze - pe de o parte - legităţile 
formării personalităţii elevului-sportiv, şi pe de altă parte 
să asigure logistica şi eficienţa instructiv-educativă în 
această activitate, aspecte care contribuie la crearea 
motivaţiei pozitive de participare la orele afectate 

acestei discipline. Un rol important în realizarea acestui 
demers şi în dirijarea copilului către activitatea sportivă 
organizată, revine deopotrivă părinţilor profesorilor şi 
acolo unde este cazul - antrenorilor. îndrumarea trebuie 
făcută cu mult tact, luând în calcul aptitudinile şi 
calităţile de personalitate ale copilului, lăudând acele 
aspecte de comportament şi de reuşite sportive 
incipiente, făcând referiri laudative la adresa unor 
sportivi-model consacraţi şi simpatizaţi de acesta, lăsând 
permanent impresia că decizia îi aparţine în totalitate şi 
atrăgând atenţia faţă de aspectul plăcut al corpului 
armonios al modelului ales sau al sportivilor în general, 
pentru întărirea motivaţiei. 

Motivele pozitive trebuie încurajate permanent pentru a 
deveni factori de stimulare şi încurajare în demersul 
acceptat, cunoscăndu-se faptul că primele abordări ale 
activităţii fizice şi sportive, iniţial sunt determinate de 
motive colaterale sportului (plăcerea de a fi împreună cu 
colegii, de a-şi etala aptitudinile, corpul şi îndemânările, 
din plăcerea de a se juca, de a-şi petrece timpul liber 
într-un mod plăcut etc.), dar cu timpul ajunge să 
practice sportul din pasiune şi stimulat de imaginea 
socială foarte bine cotată a sportivilor consacraţi. Mai 
târziu (12-14 ani), începe să conştientizeze influenţa 
pozitivă asupra modelării fizice armonioase şi a dezvol¬ 
tării morfofuncţionale a propriului organism, datorită 
creşterii în înălţime, a dezvoltării unor grupe de muşchi, a 
întăririi sănătăţii, mărirea perimetrului toracic şi a greutăţii, 
atragerii atenţiei şi întăriri interesului genului opus faţă de 
exemplarele bine şi frumos dezvoltate din jur. Toate 
aceste aspecte cunoscute şi bine exploatate de către 
profesorii de specialitate şi de către antrenori, le vor 
permite să aplice metodele pedagogice cele mai 
adecvate şi să organizeze în şcoală o activitate eficientă 
pe categorii de vârste şi pe posibilităţi aptitudinale. 

La clasele mici se va pune mare accent pe informaţiile 
care să trezească curiozitate şi interes faţă de activităţile 
de educaţie fizică, prin descrierea cu pasiune şi pe 
înţelesul vârstei, a unor jocuri sportive, evidenţierea unor 
mari campioni cunoscuţi, legaţi de aceste jocuri, 
istorioare de la competiţii de răsunet şi Olimpiade sau din 
antichitate etc. 

Pentru elevii din clasele mijlocii şi cele mari, care au 
cunoştinţe şi posibilităţi fizice pe măsura vârstei şi un nivel 
de opţionare maturizat, li se vor oferi informaţii despre 
sporturi şi antrenamente legate de perfecţionarea anu¬ 
mitor mişcări, cu importanţă şi consecinţe în dezvoltarea 
anumitor grupe de muşchi care dau o înfăţişare plăcută 
şi a anumitor abilităţi motrice care le desăvârşeşte o 
mişcare elegantă şi distinsă, cu repercusiuni remarcabile 
în mediul social. 

în scopul amintit se mai pot folosi imaginile unor echipe 
vestite (de fotbal, handbal, tenis, hochei etc.), trebuinţele 
personale sau de grup şi motivaţiile înalte (de aparte¬ 
nenţă, de iubire, de apreciere, de prestigiu, de ierarhie, 
de autoafirmare, de autoapreciere, de autorealizare). 


6.2.0. Metode de cuantificare a 

performanţei umane în sport 


Evaluarea umană poate fi definită ca o acţiune care 
duce la o judecată (o opinie favorabilă sau defa¬ 
vorabilă) asupra valorii cuiva sau a unui lucru, 
în cadrul educaţiei, se pot distinge trei funcţii ale evalu¬ 
ării în general, şi ale procesului de orientare spre o 
anumită activitate în mod special: 

1. funcţia ştiinţifică , prin care evaluarea participă la 

procesul de validare prin administrarea unui indiciu 
ştiinţific care sâ confirme ori sâ infirme o ipoteză sau o 
teorie; 

2. funcţia pedagogică sau evaluarea formativă, în care 

evaluarea trebuie sd favorizeze reglementarea 
procesului de învăţare, sd verifice caracterul adecvat 
al cunoştinţelor, sd controleze strategiile şi metodele 
pedagogice, sd permită corectarea defectelor şi 
eliminarea lacunelor; 

3. funcţia socială , în care în activitatea cotidiană de la 

clasă, club sau asociaţie sportivă, evaluarea parti¬ 
cipă la edificarea şi structurarea realităţilor, a rapor¬ 
turilor sportivilor faţă de cunoaştere şi de factorii 
educogeni, faţă de nivelul de competenţă al altor 
sportivi, de alcătuire a sistemelor sportiv şi cel social, 
precum şi faţă de orientarea în carieră şi viitorul lor. 
Cuantificarea performanţei umane, este o problemă - în 
multe cazuri - deosebit de complexă şi presupune 
structurarea şi dezvoltarea unei discipline speciale 
denumite logica valorii. 

în sport, faţă de alte domenii de activitate, este mult 
mai uşor de a măsura performanţa umană decât, de 
exemplu, în ştiinţe, arte, tehnică, unde, datorită 
specificităţii acestora actul se dovedeşte a fi deosebit de 
dificil. 

Un aport important în rezolvarea (la modul general) a 
acestei probleme a adus F. Miles prin elaborarea Anal¬ 
izei Valorii şi apariţia unei discipline tehnico-economice 
speciale denumită nivelul tehnic al produsului. 
Cercetătorul ieşean Vitalie Belous (1995), propune la 
rândul său o serie de modele ştiinţifice de stabilire a 
performanţei (şi măsurarea ei) printre care, pentru 
demersul nostru, le prezentăm pe următoarele: 

■ determinarea cifrei valorice prin metoda deciziei impuse; 

■ listarea atributelor ; 

■ ponderarea şi reordonarea criteriilor; 

■ compararea soluţiilor reprezentative. 

După prezentarea acestor aspecte, apare întrebarea: 
care sunt izvoarele şi cauzele performanţei umane şi cum 
se ajunge la performanţă ? 

Un alt cercetător român, Liviu Rusu (apuă Belous, 
1995), ajunge la concluzia de maximă importanţă pentru 
performantică, şi anume că intensitatea acţiunii umane este 
proporţională cu gradul dezechilibrului (tensiunii) intern 
rezultând de aici următoarea realitate: conflictul existen¬ 
ţial (contradicţia sau tensiunea internă) este cauza şi 
izvorul acţiunilor umane creative şi de performanţă. 

La rândul său I. Moraru (1997), analizând lanţul cauzal şi 
comportamentul uman, şi elaborând un model derter- 
minist-comportamental-acţional al personalităţii umane cu 
duble feeăback-uri, ajunge la o interpretare vizualizată 
originală a acestuia. Astfel, după interpretarea sa, 
preferinţele sunt determinate de cauze interne, care în 
sens pozitiv, se constituie în dinamizatori ai preferinţei, iar 
în sens negativ,în frenatorii n calea performanţei. 

Performerul, având în centrul preocupărilor sale coti¬ 
diene autoperfecţionarea şi profesionalizarea, în demer¬ 
surile sale de autodepdşire, trebuie sd cunoască în primul 
rând cauzele externe (de ordin informaţional-instructiv şi 
educaţional având ca sediu material şcoala şi familia, şi 
cele de ordin tehnico-organizatoric şi psihosocial care se 
regăsesc în structura statului şi ale economiei de piaţă) şi 
cele interne (care sunt de ordin genetic, bioritmic, 
informaţional-gnoseologic, psihologic, educaţional şi de 
antrenament) care determină eficientizarea acţiunilor 
sale. 

Un scurt istoric anecdotic al procesului de evaluare, ne 
trimite cu peste şaisprezece secole în urmă în China 
antică. Filozoful Sin Yu remarca şi se plângea în secolul 
patru cu oarecare amărăciune, de comportamentul 

subiectiv prin care „evaluatorul Imperial de Nouă Grade, 
rareori evaluează oamenii după meritele lor, ci întotdeauna 
după simpatiile şi antipatiile sale” obicei de care, din 
păcate, n-am scăpat nici azi! 

Este de reţinut că evaluarea se produce nu numai la 
nivelul individului ci şi la cel al organizaţiei. Scopul folosirii 
tehnicilor de evaluare a performanţelor în organizaţie 
fiind deosebit de important pentru angajarea în mediul 
competiţional performant şi pentru o evoluţie calitativ 
ascensională a acesteia. Procesul se poate realiza prin şi 
pentru: 

■ compararea persoanelor în scopuri administrative . Se 
face în cazul unor resurse materiale limitate, cum ar fi 
recompensele, premiile, promovarea sau numărul 
limitat al locurilor de participare la competiţii; 

■ scopuri individuale, cum ar fi identificarea nevoilor de 
dezvoltare; oferă fiecărui component posibilitatea de 
a-şi cunoaşte şansele de evaluare în funcţie de perfo¬ 
rmanţele proprii şi de obiectivele organizaţiei; 

■ furnizarea de informaţii, pentru managementul RU şi 
pentru planificarea legislaţiei în domeniu; 

■ documentarea privind respectarea prevederilor legislaţiei 
specifice care se ocupă de evaluarea legitimă a 
performanţei. 

Pentru evaluarea performanţelor, am văzut că se 
folosesc mai multe modele. Unele dintre acestea care 
se pot translata foarte bine şi în activitatea sportivă, le 
vom prezenta sumar mai jos. începem cu cele 
recomandate şi de profesorul universitar Horia Pitariu 
de la Cluj-Napoca (2000). 

I. Metode bazate pe trăsăturile evaluatului care folosesc: 

• teste psihologice de inteligenţă, de aptitudini şi capa¬ 
citate, de personalitate (caracter, temperament), de 
cunoştinţe; 

• consideraţii generale asupra însuşirilor personale ale 
selecţionatului; 

• scale de evaluare a performanţelor în cinci trepte 
(excelent, peste medie, mediu, sub medie, slab) pen¬ 
tru: abilităţi specifice şi de comunicare eficienţa 
muncii, cunoştinţe de specialitate, calitatea muncii; 

• sisteme de comparare a persoanelor prin: clasificare, 
comparare pe perechi şi distribuţie forţată. 

II. Metode de evaluare bazate pe comportament care 
utilizează: 

• tehnica incidentelor critice; 

• lista de comportamente ponderate; 

• evaluare prin alegere forţată; 

• scale de evaluare cu ancore comportamentale 
(SEAC); 

• scale de observare a comportamentului (SOC). 

III. Metode de evaluare bazate pe rezultate care au în 
vedere: 

■ managementul prin obiective (MPO); 

■ metoda listei de responsabilităţi. 

IV. Metoda eseului: 

■ se foloseşte pentru caracterizarea generală a perfor¬ 
manţei din domeniul ales. 

Un alt cercetător, este vorba de profesorul universitar 
Gheorghe Iosif (2001) de la Bucureşti, propune la rândul 
său modelul de metode comparative a evaluării performanţei 
în carieră. Acest model constă în compararea perfor¬ 
manţelor unor indivizi ocupaţi profesional într-o echipă 
sau organizaţie, în raport cu preferinţele altora sau în 
evaluarea acestora în raport cu un nivel performanţial 
deja obţinut. Compararea se poate realiza în diferite 
moduri, putând exista: 

■ comparare simplă, care constă în elaborarea unei liste, 
în care unii sportivi sunt ierarhizaţi în sens descrescător, 
de la cei mai buni la cei mai slabi; 

■ comparare în perechi, unde fiecare sportiv se întrece 
cu un altul, reţindndu-se performanţa cea mai bună 
din fiecare grupare; 

■ comparare prin distribuţie forţată, care constă în 
efectuarea comparaţiilor pe o scald gradată pe o 
curbă Gauss, cuprinzând calificativele excelent, foarte 
bun, bun, mediu, slab şi foarte slab. 

Acelaşi autor recomandă şi un set de instrumente 
pentru evaluarea performanţelor în carieră, reprezentat 
prin; 

■ scale de evaluare grafică; 

• sistemul de ierarhizare pe baza ordinii de merit; 

■ scala de evaluare cu paşi multipli; 

■ scala de evaluare a expectanţelor; 

■ scala standardizată care utilizează un set de repere 
standard, plasate ca exemple sau ca ancore pentru 
compararea celor evaluaţi; 

■ scala pe puncte, în care se foloseşte o listă de adjec¬ 
tive sau atribute; 

■ scala de evaluare continuă, axată pe conceptul lansat 
de P. S. Robbins în 1993, pentru evaluarea per¬ 
manentă a comportamentului existent, legat de un 
anumit post, pe toată perioada avută în vedere. 

O altă metodă care poate fi aplicată şi în activitatea 
sportivă, este cea numită a celor cei şapte. Este un sistem 
de evaluare a performanţei folosind şapte factori şi şapte 
strategii şi este elaborat de o echipă formată din Richard 
Pascale, Tom Peters şi Richard Waterman de la firma de 
consultanţă McKinsey (Janda, 2003). După aceşti autori, 
cei şapte factori determinanţi ai performanţei, se împart în 
două categorii: 

I. categoria factorilor puternici alcătuită din: 

• strategie; 

• structură; 

• sisteme. 

II. categoria factorilor slabi formată din; 

• stil; 

• set de valori; 

• supercalificare; 

• indivizi umani (în cazul nostru, sportivi). 

Cele şapte strategii de evaluare a performanţei propuse 
de autori sunt: 

1. strategia conativă, în care se cunosc pârghiile pentru 

reducerea decalajului între performanţa efectivă şi 
performanţa care trebuie atinsă pentru postul/poziţia 
respectivă; 

2 . strategia proactivă, care urmăreşte eliminarea în mod 

progresiv a decalajului între preferinţa imediată a 
ocupantului de post sau loc într-o anumită ierarhie - 
poziţie luată în consideraţie cu momentul To - şi 
preferinţa acestuia următoare, sau într-un timp 
previzibil; 

3 . strategia procesuală, care urmăreşte crearea unui cadru 

stimulativ pentru învăţare la toate nivelurile şi infuzie 
permanentă de cunoştinţe noi în echipă sau 
organizaţie; 

4 . strategia de socializare, care constă în organizarea, 

programarea şi desfăşurarea unor activităţi, având 
ca ţel familiarizarea noilor componenţi cu misiunea, 
strategia, obiectivele, legendele şi istoria organizaţiei 
din care fac parte; 

5 . strategia de specializare, având ca obiectiv principal, 

dezvoltarea acelor componente ale sportivilor, care 
sunt specifice poziţiei/postului lor. Vizează asimilarea 
şi dezvoltarea cunoştinţelor tehnice necesare ating¬ 
erii unui anumit nivel de performanţă pe post; 

6. strategia de dezvoltare, care vizează dezvoltarea pe 

orizontală a indivizilor (prin rotaţie pe posturi) şi/sau 
dezvoltarea lor pe verticală pentru a-i promova. Dez¬ 
voltarea depăşeşte cadrul strict al postului şi se 
aplică de regulă persoanelor cu aptitudini deosebite 
pentru care se preconizează o evoluţie/carierd 
ascendentă în organizaţie; 

7. strategie de valorizare, care are ca principal obiectiv, 
realizarea dezvoltării organizaţiei/echipei prin utilizarea 
competenţelor şi experienţei a căror depozitari sunt unii 
componenţi ai echipei (conducdtori/antrenori sau 
componenţi/sportivi); ei vor deveni mentori pentru colegii 
lor, rămânând după retragerea din organizaţie, în galeria 
de legende şi figuri marcante ale organizaţiei/clubu¬ 
lui/asociaţiei. 

Pentru majoritatea autorilor şi cercetătorilor, precum şi a 
marilor profesionişti/antrenori, standardele de performan¬ 
ţă ţin cont de două elemente fundamentale: stabilesc ce 
trebuie să facă o persoană şi cât de bine. Aceste două 
caracteristici sunt definite şi susţinute prin următorii şase 
indicatori calitativi: 

• cantitatea (cât de mult); 

• calitatea (cât de bine); 

• cost (cât de scump sau care va fi cheltuiala); 

• timp (cât timp va fi necesar sau când va fi realizat); 

• utilizarea resurselor (cât de economic va fi demersul); 

• modul de realizare (cât de eficient şi de performant). 
Metodele, instrumentele, strategiile şi ţintele fiind speci¬ 
fice fiecărui sport şi sportiv (nu universale!) sunt stabilite 
de fiecare organizaţie (sportivi, echipă, club, asociaţie) 
înainte de începerea activităţii, încât cei implicaţi în 
proces, sportivi şi colectiv tehnic, să fie conştienţi de ce 
se aşteaptă din partea lor. 


124 




6.3.0. De la educaţia fizica, la sportul de 
performanţa 

Corpul armonios al omului, înfrumuseţat prin exerciţii 
fizice metodic executate şi sub îndrumare de specia¬ 
litate, după ce, de-a lungul istoriei a fost ba divinizat în 
lucrările de artă ale Greciei antice sau ale Imperiului 
roman, ba anatemizat de unele religii (ca fiind o creaţie 
impură, păcătoasă, care nu poate egala niciodată 
spiritul, inima şi sufletul) ori dispreţuit de curentul 
intelectualist (care apreciază şi valorizează numai 
rezultatele intelectului), azi are meritul de a se înfrunta cu 
rezultatele imaginaţiei şi creativităţii sale: maşinăriile şi 
instrumentele care-i măsoară o paletă largă de para¬ 
metri, provocăndu-l mereu la noi orizonturi şi altitudini 
performanţiale. 

în ultimele decenii, s-a căzut într-o altă extremă: litera¬ 
tura beletristică - dar şi cea care provine din zona mass- 
media (reviste, ziare, reclame), se foloseşte de corp ca 
subiect de imagine (element principal pentru reclamă), 
acordăndu-i şi exploatăndu-i, aproape exclusiv, 
semnificaţiile sexuale şi foarte puţin sau deloc pe cele 
cognitive şi spirituale. De vină sunt, atât prejudecata 
intelectualistă amintită, precum că „ inteligenţa reprezintă 
valoarea fundamentală şi expresia finală a creaţiei fiinţei 
umane” (uitând, desigur dictonul latin, care afirma că o 
minte sănătoasă nu există în afara unui corp sănătos ) cât şi 
sexiştii, care văd în corp numai un instrument al plăcerilor 
senzuale. La această situaţie a contribuit şi ştiinţa din plin, 
prin aceea că afirmă şi dezvoltă conceptul antiumanist, 
prin care omul este declarat voalat, ca fiind o maşină 
complexă, mereu perfectibilă, utilă şi datoare societăţii 
cu acţiuni şi rezultate din ce în ce mai performante. 

Să luăm însă părţile bune ale problematicii şi să ne 
ocupăm de ceea ce se numeşte estetica corpului, adică 
expresia sa anatomică şi imagistică a dezvoltării armo¬ 
nioase. 

Dezvoltarea corpului uman este determinată de o serie 
de factori interni (care ţin de moştenirea ereditară) şi 
externi, (care ţin de condiţiile de mediu fizic, educaţional, 
cultural şi evident - de cel social), de nivelul şi intensitatea 
solicitărilor acestor factori asupra organismului, de modul 
de nutriţie etc. 

Traseul biologic parcurs de fiinţa umană, de la naştere 
până la maturitate, se realizează în etape ale căror 
caracteristici se interpdtrund şi sunt specifice unei 
anumite perioade din viaţă. Rolul educaţiei fizice, în 
etapele ce cuprind intervalul de vârstă de la 3 la 10 ani, 
este de a forma deprinderi motrice şi de a preveni 
deficienţele de postură. Perioada de la 10 la 14 ani, care, 
prin transformările morfo-funcţionale ale organismului, 
este o etapă revoluţionară, impune profesorului de 
educaţie fizică sau antrenorului o seamă de probleme 
specifice. Aceştia trebuie să adapteze şi sd se adapteze 
mereu sistemului de cerinţe impuse atât de organismul în 
dezvoltare (sistemele osos, muscular, dezvoltarea 
sexuală, viscerală şi psihică), cât şi de conţinutul 
programei şcolare sau a clubului, aspecte pe care 
trebuie sd le armonizeze. în această perioadă, ar trebui 
sd predomine exerciţiile fizice localizate pe regiuni şi 
segmente ale corpului, având specificitate în funcţie de 
posibilităţile corporale şi genul elevului. Se va încuraja, 
prin metode adecvate, înclinaţia băieţilor de a cultiva 
exerciţii ce ţin de dezvoltarea unui aspect corporal atletic, 
vânjos şi armonios, şi pe cea a fetelor - spre cultivarea unei 
mişcări ritmice, graţioase şi suple (Scarlat şi Scarlat, 2002). Toate 
aceste aspecte au o mare încărcătură în simbolica sexelor şi 
cuplurilor cu importanţă socială fundamentală. 

într-o societate care valorifică concurenţa, 
performanţa şi imaginea corpului uman, actorii sociali 
sunt direcţionări în a le cultiva şi a le exploata - în ultimul 
timp chiar în exces - în scopuri personale sau sociale. în 
acest context, aprecierea lui Faure citat de Prelici (apud 
Marolicaru, 2005), ni se pare foarte potrivită pentru 
sublinierea importanţei corpului în societatea modernă: 
„Corpul, în epoca noastră îşi reia din fericire locul printre valorile 
culturale şi aceasta sub toate aspectele: sănătate şi echilibru fizic; 
estetică şi prestigiu; suport al comunicării şi de expresie; instrument 
privilegiat al experienţei afective. Stăpânirea corpului, a puterilor şi 
virtuţilor sale se realizează prin cunoaştere, antrenament şi 
exerciţiu ” 

încă de mici, prin tot felul de raporturi de 
interrelaţionare şi de autocomparare, învăţăm să 
apreciem aspectul estetic al corpului şi sd-l valorizăm în 
diferite forme pentru obţinerea succesului social (pe 
stradă, la şcoală, în sport, în modă, în reclamă, în mass- 
media, în relaţiile intersexe, în relaţiile interumane etc.). 
Sportul de performanţă, având rădăcini în exerciţiile 
practicate metodic de educaţia fizică, unde se 
descoperă şi se valorizează primele înclinaţii şi aptitudini 
spre rezultatele de excepţie ale copiilor, preia şi şlefuieşte 
ceea ce reprezintă mai semnificativ în dezvoltarea 
deprinderilor şi priceperilor motrice ale acestora, întdrin- 
du-le consistenţa, potenţdndu-le dorinţa de autode- 
pdşire, de dăruirea de sine, de competiţie şi spiritul de 
luptă şi de fair-play. 

Performanţa, bazdndu-se pe exprimarea controlată a 
luptei, a dobândirii gloriei sportive cu orice efort şi pe o 
concurenţă puternică, care are valoare socială, cere şi 
impune sportivului demonstrarea unui foarte mare 
echilibru corporal şi socio-comportamental, cu atât mai 
mult cu cât în condiţiile date, viaţa recordurilor din 
activitatea umană este din ce în ce mai scurtă. 

6 

Teme pentru aprofundare 

1. Descrieţi relaţia dintre un corp armonios dezvoltat 
şi realizările performante din punct de vedere 
social. 

2. Prezentaţi un model explicativ de demers didactic, 
pentru dezvoltarea unui individ armonios 
dezvoltat. 

3. Descrieţi principalele metode de cuantificare a 
performanţei umane. 

4. Motivaţi importanţa cunoaşterii şi folosirii metodelor 
de cuantificare a performanţelor umane. 

5. Caracterizaţi curentele actuale privind modul în 
care este apreciată armonia corpului uman. 

